364 Txuj xuv zoo kws has txug Yexu Kheto 


Tug we Sau yog 
Yauhaa 


Txujlug kws muaj txujsa 


1 Thaus Vaajtswv tseem tsw tau tswm ntuj tswm 
teb, Vaajtswv Txujlug yeej muaj nyob lawm. 
Txujlug ntawm yeej ib txwm nrug Vaajtswv nyob, 
hab nwg yog Vaajtswv. 2 Thaus chiv keeb nwg ib 
txwm nrug Vaajtswv nyob. 3 Vaajtswv kuas nwg . 
tswm ib puas tsaav yaam huvsw. Ib puas tsaav 
yaam ntawm tsw muaj ib yaam kws yuav tsw yog nwg 
tswm. 4 Vaajtswv Txujlug hov muaj txujsa. Txuj- 
sa hov txawj ua tsua tuabneeg pum kev. 5 Qhov. 
kaaj ci tuaj tsua huv qhov tsaus ntuj. Kuas 
qhov tsaus ntuj laum tsw tau qhov kaaj hov tsaus. 


6 Vaajtswv khaiv ib tug txwv neej npe hu ua 
Yauhaa lug, 7 Yauhaa qha qhov kaaj ntawm tsua 
suavdawg, kuas suavdawg tau nov hab lug ntseeg. 

8 Yauhaa tsw yog qhov kaaj, nwg tsuas lug qha 
qhov kaaj ntawm xwb. 9 Qhov kaaj hov yog qhov 
kaaj tseeb kws lug ci tsua huv nplajteb nuav tsua 
txhua tsaav tuabneeg pum kev. 


10 Yog te ntawn Vaajtsw Txujlug tub nyob huv 
nplajteb nuav lawm. Vaajtswv kuas Txujlug hov 
tswm nplajteb lug los tuabneeg nplajteb tsw paub 
nwg hab. 11 Nwg lug huv nwg teb nwg chaw los nwg 
tsaav tuabneeg tsw leeg yuav nwg. 12 Kuas txhua 
leej kws txais yuav nwg hab tso sab tsua nwg, 

nwg kuj pub cov ntawm muaj feem lug ua Vaajtswv 
le mivnyuas. 13 Qhov kws puab ua tau Vaajtswv 
cov mivnyuas le ntawm, yeej tsw yog lawv le 
tuabneeg ib txwm muaj mivnyuas, lawv le ib txwm 
yuav tsum muaj nam muaj txwv txha xeeb tau miv- 
nyuas. Vaajtswv yog puab txwv. 


db Vaajtswv Txujlug tub. lug yug ua tuabneeg, 
nwg nrug peb nyob. .Peb pum tas, nwg muaj fwj- 
chim, nwg hlub. peb kawg nkaus. le, hab nwg yog © 
qhov tseeb.. Leej txwv pub fwjchim tsua nwg vem 
nwg yog leej txwv tuab leeg tub. 


15 Yauhaa qha txug tug hov tsua suavdawg. 
Yauhaa has nrov nrov has tas, tug txwv neej nuav 
yog tug kws kuv tub xub qha tsua mej lawm tas, 
yuav muaj ib tug lawv kuv qaab tuaj, nwg muaj 
fwjchim luj dua kuv vem thaus tseem tsw tau yug 
kuv, nwg tub xub nyob lawm. . 


16 Nwg hlub peb kawg nkaus le nwg txha foom 
koob foom moov ntau nplua mag tsua peb. 17 Yaav 
taag lug lawm Vaajtswv kuas Mauxe sau ib txuj 
kevcai tsua peb coj, kuas nwgnuav Vaajtswv kuas 
Yexu Kheto gha Vaajtswv txujkev hlub hab qhov | . 
tseeb tsua peb. 18 Ib txwm yeej tsw muaj leejtwg 
pum Vaajtswv ib zag le, tsuas yog Vaajtswv tuab 
leeg tub kws muaj fwjchim sws luag quas zog le 
Vaajtswv txha qha Vaajtswv tsua peb xwb, tsua 
qhov nwg yog tug kws nyob ntawm Vaajtswv lub xub 
ndag. 






Yauhaa. tsw yog tug Cawmsee f: 
Mth 3:1-12, Mik 1:1-8, Lk 3:1-18) 





19 Cov Yutai kws nyob huv lub nroog Yeluxalee 

khaiv cov pov thawj hab cov *Levi tuaj nug Yauhaa 
has tas, koj yog leejtwg. 20 Yauhaa ca le qha 
tseeb tseeb tsua puab has tas, kuv tsw yog tug 
kws Vaajtswv khaiv lug ua tug Cawmseej. 21 Puab 
rov nug Yauhaa has tas, ua le ais koj yog leej- 
twg. Koj yog Eliya los. Yauhaa teb has tas, 
kuv tsw yog. Puab nug has tas, koj yog tug xwb- 
fwb kws cev Vaajtswv lug los. Yauhaa teb has 
tas, kuv tsw yog. 22 Puab txawm rov nug Yauhaa 
has tas, ua le mas ais koj yog leejtwg tag, koj 
ca le qha peb, peb txha paub rov moog qha tsua 
cov tuabneeg kws khaiv peb tuaj nug koj.  Koj 
has saib koj yog leejtwg. 23 Yauhaa teb puab 
lawv le xwbfwb Yaxaya kws cev Vaajtswv lug tau 
sau tseg has tas, 


Kuv yog tug kws has nrov nrov tom tebchaws 
moj saab qhua has tas, khu kev kuas du 
quas lug tog tug tswv. 


24 Cov tuabneeg kws cov Falixai khaiv tuaj 
ntawm nug Yauhaa has tas, 25 koj has tas, koj 
tsw yog tug Cawmseej, tsw yog Eliya, tsw yog 
tug xwbfwb kws cev Vaajtswv lug. Ua caag koj 
tsua muab tuabneeg ua kevcai raus dej. 26 Yauhaa 
teb has tas, kuv muab tuabneeg ua kevcai raus 
dej tag. Kuas muaj ib tug nrug mej nyob ua ke 
ntawm nuav, mej tub tsw paub nwg. 27 Nwg yog 
tug kws lawv kuv qaab lug, kuv tub tsw tswm nyog 
daws nwg txuj nyuas hlua khau ntawm nwg kwtaw. 


28 Tej nuav yog muaj tom lub zog Npethani kws 
nyob saab ntug dej Yalatee tim u, yog thaus 
Yauhaa saamswm muab tuabneeg ua kevcai raus dej. 

Vaajtswv tug mivnyuas yaaj 


29 Nub tom qaab Yauhaa pum Yexu saamswm tuaj 

tsua ntawm nwg.  Yauhaa has tas, tug hov yog ~ 
Vaajtswv *tug mivnyuas yaaj kws yuav rws tuab- 
neeg nplajteb lub txem. 30 Tug hov yog tug kws 
kuv has tas, yuav muaj ib tug lawv kuv qaab lug. 
Tug hov muaj fwjchim luj dua kuv tsua qhov nwg 
yeej ib txwm muaj nyob thaus tsw tau yug kuv. 
31 Thaus kuv has le ntawm kuv tseem tsw tau paub 
has tas, tug hov yog leejtwg. Kuas kuv lug muab 
tuabneeg ua kevcai raus dej sub cov. tuabneeg | 
Yixayee txha paub nwg. 


32 Yauhaa ua tim khawv has tas, kuv pum Vaaj- 
tswv tug Ntsuj Plig zoo yuav thooj le tug nquab 
yaa sau ntuj lug tsaws sau nwg taubhau, 33 kuas 
kuv tseem tsw tau paub tas, nwg yog leejtwg. 
Kuas Vaajtswv kws khaiv kuv lug muab tuabneeg ua 
kevcai raus dej has tsua kuv tas, koj yuav pum 
Vaajtswv tug Ntsuj Plig lug tsaws sau ib tug 
txwv neej taubhau. Tug ntawm laub, yog tug kws 
yuav muab tuabneeg ua kevcai raus huv Vaajtswv 
tug Ntsuj Plig. 34 Hab Yauhaa has tas, kuv lub 
qhov muag tub pum lawm, kuv txha ua tau tim 
khawv has tas, nwg yog Vaajtswv tug tub. 


Cov kws Yexu xub hu lug ua thwjtim 


35 Nub tom qaab thaus Yauhaa saamswm nrug 
Yauhaa ob tug thwjtim sawv ua ke, Yauhaa pum 
Yexu tuaj moog. 36 Yauhaa has tsua ob tug thwjtim 
has tas, meb saib tug ntawm yog Vaajtswv tug 
mivnyuas yaaj. 37 Yauhaa ob tug thwjtim nov Yau- 
haa has le hov, tes ob tug txawm lawv Yexu qaab 

moog. 38 Yexu tig hlo lug pum ob tug, Yexu nug 
ob tug has tas, meb nrhav leejtwg. Ob tug teb 
has tas, xwbfwb koj su hov twg. 39 Yexu teb has 
tas, meb tuaj saib maj. Ob tug txawm moog saib 
Yexu lub chaw nyob. Thaus puab moog txug nub 
tub taj quas lag lawan, ob tug nrug: Yexu nyob. ib 
nyuas tsaam. a 


ko Ob T kws nov Yauhaa has ais txawm ca le 
law Yexu qaab moog ntawm, muaj ib tug yog Ximoo 
Pestus tug kw Aatali. 41 Aatali txawm ca le 
moog hu Aatali tug tijlaug Ximoo. Nwg has tsua 
Ximoo has tas, peb tub ntswb tug Cawmseej kws 
Vaajtswv khaiv lug lawm. 42 Aatali coj Ximoo moog 
cuag Yexu. Yexu saib Ximoo ntsej muag, Yexu has 
tsua Ximoo has tas, koj yog Yauhaa tug tub Ximoo, 
luas yuav hu koj hu ua Kefa. Lub npe Kefa hab 
Pestus yog txhais has tas pob zeb. 


Yexu hu Fili hab Nathane 


43 Nub tom qaab thaus Yexu yuav moog peg 
Kalilai tebchaws Yexu moog hu Fili has tas, Fili 
koj ca le nrug kuv moog. 44 Fili yeej nyob peg 
lub moos Npexayata ib yaam le Aatali hab Pestus. 
45 Fili txawm moog hu Nathane has tas, peb tub 
ntswb Yauxej kws nyob Naxale tug tub Yexu lawm. 
Yaav taag lug lawm Mauxe tub sau has txug tug 
tub ntawm tsua huv phoo ntawv qha Vaajtswv kev- 
cai lawm. Cov xwbfwb cev Vaajtswv lug puab 
puav leej sau has txug nwg hab. 46 Nathane teb 
Fili has tas, tsw laam muaj ib tug tuabneeg 
tswn txaj lug yug tsua huv lub zog Naxale kab. 
Fili teb has tas, koj nrug kuv moog saib maj. 


47 Thaus Yexu pum Nathane saamswm tuaj cuag 

Yexu, Yexu has tas, tug ntawm yog tuabneeg Yixa- 
yee tag. Nwg lub sab tsw nkhaus ib nyuas qhov: 
le. 48 Nathane nug Yexu has tas, ua caag koj — 
txawm swv paub kuv lawm. Yexu teb has tas, - 
thaus Fili tseem tsw tau hu koj, koj tseem. _ 
nyob huv qaab tsob ntoo cua, kuv tub yeej pum | 
koj lawm. 49 Nathane has tas, xwbfwb koj yog 
Vaajtswv tug tub... Koj yog cov Yixayee tug vaa] 
ntxwv tag tag le. 50 Yexu has tsua Nathane has 

as, Nathane, koj nov kuv has tas, kuv pum koj 
nyob: huv qaab tsob ntoo cua, koj txha le ntseeg 
los. -Koj yuav pum tej xwm kws tseem ceeb dua le 
nuav hab. 51 Hab Yexu has tas, kuv qha tseeb 
tsua mej has tas, mej yuav pum rooj ntug qheb, 
hab pum Vaajtswv cov tubkhai sau ntuj moog moog 
lug lug ntawm Tuabneeg Leej Tub lub xub ndag. 


Ua Eden. BUG lub zog khana 


Tau ob. nub tom qaab muaj tuabneeg ua ib rooj 
tshoob huv Kalilai tebchaws huv lub zog Khana. 
'Yexu nam moog nrug puab ua tshoob hab. 2 Puab 

hu Yexu hab Yexu cov thwjtim moog hab. 3 Suav- 
dawg noj haus txug tog, ua cav kua txwv maab xwv 
taag lawm. Yexu nam txawm has tsua Yexu has tas, 
kua txwv maab taag lawm. 4 Yexu teb has tas, tsw 
taag koj yuav has le kos tsua kuv. Tseem tsw 

tau txug kuv lub swmhawm. 5 Yexu nam has tsua 
cov tub qhe has tas, nwg kuas mej ua daabtsw, 

tes mej ca-le ua law le nwg has. 


| 6 Cov Yutai yeej ib txwm Gf keycsi ntxuav. 
Yog le ntawm txha muaj rau lub hub nyob ntawm. 
Cov hub hov ib lub ntim tau plaub tswb thoob dej. 
7 Yexu has tsua cov tub qhe has tas, mej ca le 
moog nqaa dej lug ntim tsua cov hub nuav kuas 

puv. Tes puab txawm moog ngaa dej lug ntim puv 
nkaus txhua lub huvsw. 8 Yexu txawm has tsua puab 
has tas, mej ca le ntaus mivntswv ngaa moog tsua 
tug kaav xwm. Puab txawm ntaus ngaa moog tsua 
tug kaav xwm. 9 Thaus tug kaav xwm swm cov dej 
kws txa ua kua txwv maab xwv lawm, nwg xaav tsw 
thoob le. Nwg tsw paub sov puab ngaa cov kua 
txwv maab xwv ntawm hov twg lug, kuas cov tub 
qhe kws ntaus cov dej hov puab yeej paub. Tug 
kaav xwm txawm hu tug nraug vauv lug has tas, 

10 luas yeej ib txwm xub muab cov thawj kua txwv 
maab xwv lug haus ua ntej tsaiv, thaus suavdawg 
haus ntau lawm, le maav muab cov tw lug haus. 
Kuas koj tsw ua le ntawm, koj tsua muab cov 
thawj tseg ca haus ua qaab. 


11 Zag txujci tseem ceeb nuav Yexu ua huv lub 
zog Khana kws nyob kuv Kalilai tebchaws. Zag 
nuav yog thawj zag kws Yexu ua txujci tseem ceeb. 
.Nwg ua le ntawm gha kuas suavdawg pum nwg tug 
fwichim. Nwg cov thwjtim pum le hov puab txha 
ntseeg heev. 12 Dhau hov ntawm Yexu hab Yexu nam, 
hab Yexu cov kwv hab Yexu cov thwjtim puab moog 
peg lub moos Kapena-oo, puab moog nyob peg tau 
ob peb nub. 


Yexu moog tom lub tuam tsev 


(Mth 21:12-13, Mik 11:15-17, Lk 19:45-46) 


13 Thaus yuav txug lub caij kws cov tuabneeg 
ua kevcai hlaa dhau, Yexu txawm moog nraag lub 
nroog Yeluxalee. 14 Yexu pum tuabneeg tuaj muag 
nyuj muag yaaj muag nquab hab pum cov tuabneeg 
pauv nyaj nyob pawg quas lug ntawm puab tej rooj 
huv lub tuam tsev tej qaab khaav. 15 Yexu txawm 

zuas Zog ib cov hlua lug quav npho ua ib raab 
nplawm, Yexu txawm law tej nyuj hab tej yaaj 
tswv tawm huv lub tuam tsev moog huvsw. Yexu 
muab cov tuabneeg pauv nyaj tej rooj ntxeev pis 
hlo tseg, puab tej nyaj poob dawb vog tsua huv 
aav. 16 Yexu has tsua cov tuabneeg muag nquab 
has tas, mej ca le muab mej tej nquab nqaa tswv 
moog taamswm nuav. Tsw yooj tuaj ua laag ua 
luam huv kuv txwv lub tsev nuav hlo le. 


17 Thaus Yexu cov thwjtim pum le ntawm puab 
txawm ncu dheev txug tej lug kws sau ca tsua 
huv Vaajtswv phoo ntawv has tas, Vaajtswv, kuv 
mob sab tsua koj lub tsev heev ib yaam le ib 
teg tsau hlawv kuv lub sab. 


18 Cov Yutai lug nug Yexu has tas, koj yuav 
ua txujci tseem ceeb daabtsw qha tsua peb paub 
has tas, koj tau fwjchim hov twg es koj muaj 
cuab kaav tuaj ua le nuav. 19 Yexu teb has tas, 
mej ca le muab Vaajtswv lub tsev nuav lauj kag 
pov tseg, mas peb nub xwb kuv yeej rov ua tau 
ib lub tshab. 20 Cov Yutai txawm has tas, lub 
tuam tsev thov Vaajtswv nuav, peb kaam ua tau 
plaub caug rau xyoo dag txha le tau. Ua caag 
koj laam has tas, peb nub xwb koj yuav ua tau 
ib lub tshab nua. 


21 Vaajtswv lub tsev kws Yexu has hov, tub 
yog Yexu has txug Yexu lub cev. 22 Thaus Vaaj- 
tswv tsaa Yexu sawv huv qhov tuag rov qaab lug 
lawn, Yexu cov thwjtim txawm ncu dheev txug tej 
lug kws Yexu has ntawm. Puab txha le ntseeg tej 
lug kws sau ca tsua huv Vaajtswv phoo ntawv, hab 
ntseeg Yexu tej lug. 

Yexu paub tuabneeg lub sab 


23 Lub caij kws suavdawg ua kevcai hlaa dhau 
ntawm, Yexu tseem nyob huv lub nroog Yeluxalee. 
Muaj tuabneeg coob coob ntseeg Yexu tej lug, 
tsua qhov puab pum tej txujci luj kws Yexu ua. 
24 Kuas Yexu tsw ca sab tsua puab, Yexu yeej 
paub suavdawg lub sab lawm. 25 Yexu paub txhua 
tug lub sab huvsw, tsw txug leejtwg yuav qha ib 
yaam daabtsw tsua nwg. 


Nikautemau moog cuag Yexu mo ntuj 


Muaj ib tug txwv neej npe hu ua Nikautemau. 

Nwg yog cov Falixai, nwg ua cov Yutai ib tug 
thawj. 2 Nwg tuaj cuag Yexu mo ntuj. Nwg has 
tsua Yexu has. tas, xwbfwb, peb paub has tas, koj 
yog ib tug xwbfwb kws Vaajtswv khaiv lug. Tsw 
muaj leejtwg yuav ua tau tej txujci tseem ceeb 
kws koj ua nuav, yog Vaajtswv pub fwjchim tsua 
tug twg, tug ntawm txha ua tau xwb. 3 Yexu teb 
has tas, kuv qha tseeb tsua koj has tas, tug kws 
tsw tau yug dua tshab yuav tsw tau lug ua Vaaj- 
tswv le tuabneeg hab yuav tsw pum Vaajtswv lub 
tebchaws le. 4 Nikautemau nug Yexu has tas, ib 
tub laug lawm yuav ua le caag yug dua tshab nua, 
nwg yeej rov tsw tau tsua huv nwg nam lub plaab 
es rov yug dua ib zag le. 5 Yexu teb has tas, 
kuv qha tseeb tsua koj has tas, tug kws tsw tau 
yug ntawm dej hab ntawm Vaajtswv tug Ntsuj Plig 
lug, tug ntawm yeej yuav tsw tau lug ua Vaajtswv 
le tuabneeg hab yuav tsw pum Vaajtswv lub teb- 
chaws le. 6 Tug kws yog tuabneeg yug, tug ntawm 
yeej yog tuabneeg. Tug kws yog Vaajtswv tug 
Ntsuj Plig yug, tug ntawm yeej yog ntsuj plig. 

7 Koj tsw xob poob sab tsua tej lug kws kuv gha 
tsua koj has tas, txhua tug yuav tsum yug dua 
tshab. 8 Cua yuav ntsawj moog.saab twg los yeej 
tsw muaj leejtwg txwv tau. Koj nov cua nrov .. 
kuas koj tsw paub sov cua tawm hov twg tuaj hab 
yuav moog tsua hov twg. Ib yaam nkaus le ntawm 
koj yeej tsw paub sov txhua tug kws Vaajtswv. 
tug Ntsuj Plig yug, yog yug le caag. 9 Nikaute- 
mau nug Yexu has tas, yuav ua le caag ua tau lawv 
le tej kws koj has kos. 10 Yexu teb has tas, koj 
tub yog cov Yixayee ib tug xwbfwb kws suavdawg 
fwm ne, ua caag koj tseem.tsw tau paub tej nuav. 
TI Kuv qha tseeb tsua koj has tas, peb has tej- 
kws peb paub hab qha tej kws peb pum xwb los mej 
cov tsw muaj ib tug ntseeg tej lug kws peb qha 
tsua koj nuav. 12 Kuv has txug tej kws nyob huv 
nplajteb nuav xwb mej tub tsw ntseeg. Yog kuv 
tseem has txug tej kws nyob sau ntuj ceeb 

tsheej hab tes mej yimfuab yuav tsw ntseeg le. 
13 Yeej tsw tau muaj leejtwg moog sau ntuj ceeb 
tsheej ib zag le, tsuas yog Tuabneeg Leej Tub 
kws ngeg sau ntuj ceeb tsheej lug tuab leeg 

moog xwb. 


14 Luas yuav muab Tuabneeg dee) Tub teem tsua 
sau ntoo ib yaam le thau Mauxe teem tug naab 
tooj tom tebchaws moj saab qhua. 15 Tuabneeg 
Leej Tub yeej yuav raug teem le hov, sub txhua 
tug kws ntseeg nwg, txha le tau txujsa ntev moog 
ib txhws tsw kawg. 16 Yog Vaajtswv hlub hlub 
tuabneeg nplajteb Vaajtswv txha le khaiv nwg 
tuab leeg tub lug tsua huv nplajteb. Sub txhua 
tug kws ntseeg hab tso sab tsua nwg leej tub 
txha tsw tuag, kuas yuav tau txujsa ntey.moog ib 
© txhws tsw kawg. 17 Qhov kws Vaajtswv khaiv Vaaj- 

tswv leej tub lug huv nplajteb nuav, tsw yog 
khaiv lug teem txem tsua tuabneeg nplajteb, yog 
nwg khaiv lug paab tuabneeg nplajteb kuas puab 
dim puab lub txem. 


18 Cov kws ntseeg Vaajtswv tug tub, mas yuav 
tsw raug teem txem, kuas cov kws tsw ntseeg 
Vaajtswv tug tub, mas tub raug teem txem lawm 
vem puab tsw ntseeg Vaajtswv tuab leeg tub. 

19 Tog Vaajtswv teem txem tsua tuabneeg los yog 
tim le nuav, Vaajtswv tub ua qhov kaaj ci lug 
tsua huv nplajteb nuav lawm, kuas tuabneeg nyam 
qhov tsaus heev dua nyam qhov kaaj hab tuabneeg 
yeej nyam ua phem. 20 Tug kws nyam ua phem yeej 
tsw nyam qhov kaaj. Nwg tsw kaam lug nyob huv 
qhov kaaj tsua qhov nwg ntshai tsaam suavdawg pum 
nwg tej kev txhum. 21 Tug kws nyam ua zoo nwg 
yeej yuav lug nyob huv qhov kaaj, kuas suavdawg 
pum has tas, nwg ua nwg teg num lawv le Vaajtswv 
lub sab nyam. 


Yexu muaj fwjchim luj dua Yauhaa 


22 Dhau hov ntawm Yexu hab Yexu cov thwjtim 
moog nyob ib ntus huv Yutai tebchaws. Puab muab 
tuabneeg ua kevcai raus dej. 23 Thaus hov Yauhaa 
pheej muab tuabneeg ua kevcai raus dej tom lub 
zog Ainoo kws nyob ze ze lub zog Xali, tsua qhov 
tom muaj dej ntau. Naj nub muaj tuabneeg moog 
thov Yauhaa muab puab ua kevcai raus dej. 

24 Thaus ntawm Yauhaa tseem tsw tau raug luas 
muab kaw tsua huv tsev loj faaj. 


25 Yauhaa cov thwjtim muaj qee leej nrug ib 
tug tuabneeg Yutai sws caam has txug tej kevcai 
ntxuav. 26 Cov thwjtim txawm moog has tsua Yau- 

haa has tas, xwbfwb, koj ncu tau tug kws nrug 
koj nyob tom tug nam dej Yalatee saab tim u los 
tsw tau, tug kws koj has ntawm nwgnuav nwg saam- 
swm muab tuabneeg ua kevcai raus dej. Suavdawg 
puav leej moog cuag nwg huvsw. 27 Yauhaa teb has 
tas, txhua yaam kws tuabneeg muaj, puav leej yog 
Vaajtswv pub tsua puab. 28 Tej lug kws mej nov 
kuv has tas, kuv tsw yog tug kws Vaajtswv khaiv 
lug ua tug Cawmseej, kuv tsuas yog tug kws Vaaj- 
tswv khaiv ua nwg ntej lug xwb. Mej yeej ua 

tau tim khawv has tas, kuv has le ntawm tag. 

29 Tug nkauj nyaab yeej yog tug nraug vauv quas- 
puj. Tug phij laaj tsuas yog sawv noog xwb. 
Thaus tug phij laaj nov tug nraug vauv tej lug 
nwg zoo sab kawg le. Nwgnuav kuv zoo sab heev 
ib yaam le ntawm. 30 Tug hov yeej yuav muaj fwj- 
chim luj quas zug. Kuas kuv yuav ua yau quas zug. 


Tug kws lug sau qaum ntuj lug 


31 Tug kws lug sau qaum ntuj lug nwg muaj 
fwjchim luj dua ndais suavdawg huvsw. Tug kws 
nyob huv nplajteb, nwg yeej yog tuabneeg nplaj- 
teb, nwg has tuabneeg nplajteb zaaj xwb. Tug 
kws lug sau qaum ntuj lug nwg muaj fwjchim luj 
dua ib puas tsaav yaam. 32 Nwg pav tej kws nwg 
pum hab tej kws nwg nov lawm tsua suavdawg 
noog, kuas tsw muaj tuabneeg ntseeg tej lug kws 
nwg has. 33 Tug kws ntseeg nwg tej lug, kuj yog 
tug hov leeg has tas, Vaajtswv yog tug ncaaj 
nceeg. 34 Tug kws Vaajtswv khaiv lug, nwg yeej 
has Vaajtswv tej lug xwb, tsua qhov Vaajtswv tso 
Vaajtswv tug Ntsuj Plig kaav taag nrho nwg lub 
sab. 35 Leej txwv hlub leej tub kawg le nwg txha 
le tsaa leej tub ua tug kaav taag nrho ib puas 

tsaav yaam huvsw. 36 Tug kws ntseeg Vaajtswv 
tug tub, tug hov muaj txujsa ntev moog ib txhws 
tsw kawg, kuas tug kws tsw noog Vaajtswv tug 
tub lug mas yuav tsw tau txujsa, hab Vaajtswv 
yuav chim tsua tug hov moog ib txhws. 


Yexu qha tug puj Xamali 


Cov Falixai nov has tas, Yexu tau thwjtim 

ntau dua Yauhaa, hab muab tuabneeg ua kevcai 
raus dej ntau dua Yauhaa. 2 Qhov tseeb, Yexu 
yeej tsw tau muab tuabneeg ua kevcai raus dej, 
tsuas yog Yexu cov thwjtim muab xwb. 3 Thaus 
Yexu nov has tas, muaj tuabneeg has le ntawm, 
Yexu txawm tawm huv Yutai tebchaws rov qaab 
moog peg Kalilai tebchaws. 4 Nwg taug txu jkev 
kws hlaa Xamali tebchaws moog. 


5 Yexu moog txug huv Xamali tebchaws ib lub 
moos npe hu ua Xikha. Lub moos hov nyob ze ze 
thaaj aav kws Yakhauj muab tsua Yakhauj tug tub 
Yauxej. 6 Thau u Yakhauj khawb ib lub qhov dej 
tsua ntawm. Thaus Yexu taug kev tuaj txug 
ntawm lub qhov dej kwvlaam nub ntseg, nwg x 
sav heev tes nwg txawm su ntawm. | 


7 Muaj ib tug quaspuj Xamali tuaj nqaa dej. 
Yexu has tsua tug quaspuj ntawm has tas, thov 
koj has mivntswv dej tsua kuv haus saib, 8 vem 
Yexu cov thwjtim tub moog yuav mov tom moos 
lawn. 9 Tug quaspuj Xamali txawm teb Yexu has 
tas, koj yog tuabneeg Yutai, kuv yog tuabneeg 
Xamali, ua caag koj laam thov kuv has dej tsua 
koj haus. Tog tug puj hov teb le ntawm los vem 
cov Yutai yeej tsw kaam koom cov Xamali tej taig 

dav. 10 Yexu teb nwg has tas, yog koj paub yaam 
kws Vaajtswv yuav pub tsua koj, hab paub has tas, 
tug kws thov koj dej haus yog leejtwg, tes koj: 
yeej yuav xub thov nwg, nwg yuav pub cov dej kws 
cawm txujsa tsua koj haus. 11 Tug quaspuj hov | 
txawm has tsua Yexu has tas, xwbfwb, koj tub tsw 
muaj daabtsw ntaus dej ne, lub qhov dej nuav tub 
kawg le. Koj yuav moog muab cov dej kws cawm > 
txujsa ntawm hov twg lug. 12 Peb yawm koob 
Yakhauj khawb lub qhov dej nuav tsua peb. Nwg 
hab nwg cov tub hab nwg tej tsaj puav leej haus 
lub qhov dej nuav. Koj tseem muaj fwjchim luj 
dua peb yawm koob Yakhauj hab los. 13 Yexu teb 
has tas, tug kws haus lub qhov dej nuav, nwg 
tseem yuav rov nqhes dua hab. 14 Kuas tug kws 
haus cov dej kws kuv yuav pub tsua nwg, tug hov 
yuav tsw nghes ib txhws le lawm. Cov dej kws 
kuv pub tsua nwg yuav .txhawv huv nwg lub sab, 
hab yuav cawm nwg txujsa moog ib txhws. 15 Tug 
quaspuj hov txawm has tsua Yexu has tas, xwb- 
fwb, thov koj pub cov dej kws koj has kos tsua 
kuv haus, es kuv txha le tsw nqhes hab tsw txug 
tuaj ngaa dej ntawm lub ghov nuav lawm. 16 Yexu 
has tsua nwg has tas, koj moog hu koj tug quas- 
yawg tuaj ntawm nuav. 17 Nwg teb Yexu has tas, 
kuv tub tsw muaj quasyawg a. Yezu has tas, koj 
has tas, koj tsw muaj quasyawg koj has tseeb tag 
laub. 18 Koj tub yuav tswb tug quasyawg lawm, 
tug kws nwgnuav nrug koj nyob yeej tsw yog koj 
tug-quasyawg. Koj kuj has tseeb tag laub. 
19 :Tug quaspuj hov has tsua Yexu has tas, xwb- 
fwb, nwgnuav kuv paub tas, koj yog ib tug xwb- 
fwb cev Vaajtswv lug. 20 Peb cov Xamali tej puj 
'koob: yawm koob ib txwm tuaj pe Vaajtswv sau lub 
roob nuav.. Kuas mej cov Yutai mej has tas, 

suavdawg yuav tsum moog pe Vaajtswv nraag lub 
nroog Yeluxalee txha yog. 21 Yexu has tsua tug 
quaspuj hov has tas. koj ca le ntseeg kuv tej 
lug. Yuav muaj ib lub swmhawm kws tuabneeg 

yuav tsw tuaj pe Vaajtswv sau lub roob nuav, hab 
tsw moog pe Vaajtswv nraag lub nroog Yeluxalee 
lawm. 22 Mej cov Xamali mej tsw paub tug kws mej 
naj nub pe yog leejtwg. Kuas peb cov Yutai peb 
paub tug kws peb pe, tsua qhov tug Cawmseej kws 
paab tuabneeg yog tshwm huv cov Yutai lug. 

23 Yeej yuav muaj ib lub swmhawm kws cov kws pe 
Vaajtswv tag tag le yuav pe Vaajtswv huv lub sab 
hab ua lub sab dawb paug pe. Vaajtswv kws yog 
peb leej txwv pheej xaav kuas tuabneeg pe nwg le 
hov. Mas tub txug lub swmhawm kws pe le hov 
lawm. 24 Vaajtswv yog ntsuj plig. Mas tug kws 
pe Vaajtswv yuav tsum pe Vaajtswv huv lub sab, 
hab ua sab dawb paug pe tag tag. 


25 Tug quaspuj hov has tsua Yexu has tas, kuv 
paub has tas, Vaajtswv yuav khaiv tug kws suav- 
dawg hu ua tug Cawmseej lug. Thaus nwg lug lawm, 
nwg yuav qha txhua yaam huvsw tsua peb. 26 Yexu 
teb has tas, tug kws saamswm nrug koj thaam nuav 
tub yog tug ntawm ntaag. 


27 Taamswm hov Yexu cov thwjtim rov lug txug. 
Puab pum Yexu nrug tug quaspuj ntawm thaam puab 
xaav tsw thoob le. Kuas tsw muaj ib tug kaam 
nug tug quaspuj ntawm has tas, koj xaav yuav 
daabtsw.  Lossws nug Yexu has tas, ua caag koj 
laam nrug tug quaspuj hov thaam. 


28 Tes tug quaspuj hov txawm muab nwg lub hub 
dej tso plhuav tseg, nwg rov moog tom moos mas 

nwg has tsua cov tuabneeg kws nyob huv lub moos 
has tas, 29 mej ca le moog saib tug txwv neej 
kws nyob tom saib. Nwg qha.ib puas tsaav yaam 
kws kuv tau ua lug lawm huvsw tsua kuv noog. 
Nwg yog tug kws Vaajtswv khaiv lug ua tug Cawm- 
seej sub. 30 Suavdawg txawm tawm zum quas Zawg 
tom moos tuaj saib Yexu. 


.31 Thaus ntawm cov thwjtim hu Yexu has tas, 
xwbfwb, lug noj mov lauj. 32 Kuas Yexu teb has 
tas, kuv tub muaj mov noj lawm. Tej mov ntawm 
mej yeej tsw tau paub. 33 Cov thwjtim txawm sws 
nug has tas, leejtwg nqaa mov tuaj tsua nwg noj 
lawn ne. 3h Yexu has tsua cov thwjtim has tas, 
kuv tej mov yog qhov kws kuv ua lawv le tug kws 
khaiv kuv lug lub sab nyam, hab ua tej num kws 
nwg muab tso tsua kuv ua lawm kuas tav. 


35 Mej pheej has tas, tshuav plaub hlis le 
txug cai | hlais nplej. Kuv gha tsua mej has tas, 
mej ca le tsaa muag saib tej teb npleg saib. 
Nplej tub sav kug zoo hlais lawm. 36 Tug kws 
hlais saamswm tau nge zug, hab tej kws nwg sau 
ca lawm yuav tau txujsa ntev moog ib txhws tsw 
kawg. Yeej yuav muaj le nuav, mas tug kws cog 
hab tug kws hlais txha zoo sab kawg nkaus le. 

37 Lu lug kws has tas, muaj ib tug cog, muaj dua 
ib tug hlais, lu lug ntawm muaj tseeb tag. 

38 Kuv tub khaiv mej moog hlais daim nplej kws 
tsw yog mej ngeg daag nqeg zug ua. Daim nplej 
hov yog lwm tug ua, kuas Ed tau sau tej kws 

yog luas tug zug ua. | 


39 Cov aaa cana d "WA nyob huv lub moos 
ntawm muaj ntau leej ntseeg Yexu vem tug. quaspuj 

ntawn qha tsua puab has tas, Yexu qha ib puas 
tsaav yaam kws nwg tau ua lawm huvsw tsua nwg 
noog. 40 Thaus cov tuabneeg Xamali tuaj cuag 
Yexu, puab cheem Yexu nrug puab nyob. Tes .Yexu 
txawm moog nyob huv puab lub moos tau ob nub. 


41 Muaj dua ntau leej lug ntseeg Yexu, tsua 
qhov puab tau nov tej lug kws Yexu qha. 42 Puab 
has tsua tug quaspuj ntawm has tas, nwgnuav peb 
ntseeg, tsw yog vem tej lug kws koj has, kuas 
peb ntseeg vem peb tau nov nwg tej lug, hab peb 
paub has tas, nwg yog nplajteb tug Cawmseej tag. 


Yexu khu ib tug num tug tub 


43 Thaus dhau ob nub hov lawm Yexu moog peg 
Kalilai tebchaws, 44 tsua qhov Yexu yeej ib 
txwm has tsua suavdawg has tas, tej tuabneeg ob 
caag puav leej fwm tug xwbfwb kws cev Vaajtswv 
lug, tsuas yog tej tuabneeg kws nyob huv nwg 
teb nwg chaw txha tsw fwm nwg xwb. 45 Thaus Yexu 
moog txug peg Kalilai tebchaws suavdawg tawm | 
tuaj tog Yexu, tsua qhov thaus cov tuabneeg 
ntawm moog ua kevcai hlaa dhau nraag lub nroog 
Yeluxalee puab pum ib puas tsaav yaam kws Yexu 
ua nraag. | | 


h6 Yexu rov moog huv lub zog Khana kws nyob 
huv Kalilai tebchaws. Lub zog ntawm yog lub kws 
yaav tom ntej Yexu muab dej lug txa ua kua txwv 
maab xwv. Muaj ib tug num.nyob huv lub moos 
Kapena-oo, nwg tug tub mob heev. 47 Thaus nwg 
nov has tas, Yexu tuaj nraag Yutai tebchaws tuaj 
txug huv Kalilai tebchaws lawm, nwg txawm tuaj 
'thov Yexu moog paab khu nwg tug tub kws mob heev 

heev tub yuav tuag peg tsev. 48 Yexu has tsua ' 
tug num ntawm has tas, yog mej tsw pum tej txuj- 
ci tseem ceeb mej yeej yuav tsw ntseeg kuv tej 
lug le. 49 Tug num ntawm has: tsua Yexu has tas, 
xwbfwb, tsheem kuv tug tub tseem tsw tau tuag - 
thov koj moog paab khu lauj. 50 Yexu has tsua.. 
tug num ntawm has tas, koj ca le rov moog tsev, 
koj tug tub yeej tsw tuag le. Tug num ntawm 
ntseeg Yexu tej lug, nwg txawm ca le rov moog ` 
tsev. 51 Thaus nwg saamswm rov moog, nwg cov tub 
qhe tuaj law nwg. Puab tuaj has tsua nwg has 
tas, txwv, koj tug tub tub zoo lawm lauj. 52 Tug 
num hov txawm nug puab has tas, thaus twg kuv 
tug tub zoo lawm. Puab teb has tas, naag thaus 
taav su dua mivntswv koj tug tub txawm zoo lawm. 
53 Tug mivtub txwv txawm ncu dheev txug has tas, 
lub swmhawm hov tub yog !ub swmhawm kws. Yexu has 
tsua nwg has tas, koj tug tub yeej tsw tuag le. 
Tub yog vem le ntawm tug num hab nwg tsev tuab- 
neeg txha le lug ntseeg Yexu. 


54 Txwj thaus Yexu tuaj nraag Yutai tebchaws 
tuaj txug huv Kalilai tebchaws nwg ua txujci 
tseem ceeb ob zag tsua zag nuav. 5 


Yexu khu yawm kws tuaj pw ntawm paag dej 


-Dhau hov ntawm, thaus txug lub caij kws cov 
| ' Yutai ua kevcai, Yexu moog nraag lub nroog 
Yeluxalee. 2 Nyob huv lub nroog Yeluxalee muaj 
ib lub.paag dej nyob ze ze ntawm rooj loog yaaj. 
-Muaj tswb lub tsev xuas luab vej lub paag dej 
hov. Qhov chaw hov lug Heplais hu ua Npexatha. 
3 Muaj ib co tuabneeg mob coob coob tuaj pw huv 
cov tsev xuas luab hov. -Tug dig muag los muaj, 

tug ceg taw los muaj, tug tuag teg tuag taw los 
muaj.  (Puab tuaj nyob ntawm tog saib thaus twg 
lub paag dej ndaas, vem yog Vaajtswv ib tug 
tubkhai sau ntuj pheej lug du lub paag dej hov. 
Thaus lub paag dej ndaas tes yog leejtwg xub nqeg 
moog daa ua ntej tes tug ntawm tej mob txawm ca 
le zoo hlo.) 5 Muaj ib tug txwv neej mob tau peb 
caug yim xyoo lug lawm, nwg tuaj pw ntawm lub 
paag dej hov hab. 6 Yexu pum nwg pw ntawm, Yexu 
paub has tas, nwg tub mob tau ntev lug lawm, 
Yexu txawm has tsua nwg has tas, koj xaav zoo 
los tsw xaav. 7 Nwg teb Yexu has tas, xwbfwb 
thaus dej ndaas tsw muaj leejtwg coj kuv nqeg 
tsua huv paag dej. Thaus kuv saamswm yuav nqeg 
tsua huv tes tub muaj lwm tug nqeg ua kuv ntej 
tsua huv lawm. 8 Yexu has tsua nwg has tas, koj 
ca le sawv tseeg muab koj daim lev dov nqaa ais 
moog. 9 Tes taamswm ntawm nwg tug mob txawm ca 
le zoo hlo. Nwg khaws nkaus nwg daim lev nqaa 
tshawb nyo taug kev lawm. 


Nub ntawm yog nub su. 10 Cov Yutai has tsua 
tug yawm kws mob zoo hov has tas, nub nua yog 
nub su, koj nqaa koj daim lev le kos, koj ua 
txhum peb kevcai lawm lais. 11 Nwg teb puab has 
tas, tug kws khu kuv zoo has tsua kuv has tas, 
koj ca le muab koj daim lev dov nqaa ais moog. 
12 Puab rov nug tug txwv neej hov has tas, tug 
kws kuas koj muab koj daim lev dov nqaa ais moog, 
yog leejtwg. 13 Kuas tug txwv neej ntawm tsw 
paub sov tug kws khu nwg yog leejtwg, tsua qhov 
Yexu pum muaj tuabneeg tuaj coob coob tsua ntawm, 
tes Yexu tub moog tsua lwm qhov lawm. 


14 Dhau hov ntawm Yexu moog pum tug txwv neej 

nuav huv lub tuam tsev thov Vaajtswv.  Yexu has 
tsua nwg has tas, nwgnuav koj tub zoo lawm, koj 
tsw xob rov ua txhum dua, tsaam tes koj yuav 
raug kev txom nyem heev dua qhov qub. 15 Tug 
txwv neej hov txawm rov qaab moog qha cov Yutai 
has tas, tug kws khu kuv zoo lawm yog Yexu. 

16 Vem le ntawm cov Yutai txha tuav huv yuav 
tswm txom Yexu, vem nub kws Yexu khu tug txwv 
neej hov yog nub su. 


17 Yexu gha puab has tas, kuv txwv tseem naj 
nub ua num. Yog le ntawm kuv yeej yuav tsum ua 
num hab. 18 Thaus cov Yutai nov Yexu has le 
ntawm puab yimfuab xaav muab Yexu tua pov tseg, 
tsua ghov puab pum tas, tsw yog Yexu ua txhum 
nub su kevcai xwb, kuas Yexu tseem khaav has tas, 
Vaajtswv yog Yexu txwv. Yexu has le ntawm yog 
Yexu tsaab ua luj yaam nkaus le Vaajtswv ntaag. 


Leej tub yog tug kws muaj fwjchim 


19 Yexu has tsua puab has tas, kuv qha tseeb 
tsua mej has tas, leej tub nwg yeej tsw ua ib 
yaam daabtsw law le nwg lub sab. Nwg tsuas ua 
tej kws nwg pum nwg txwv ua xwb. Tej kws leej 
txwv ua leej tub txha le ua, 20 tsua qhov leej 
txwv hlub nwg leej tub hab nwg qha ib puas tsaav 
yaam kws nwg ua tsua leej tub, hab tseem yuav 
qha tej kws luj dua tej nuav tsua leej tub ua, 
mas tej hov yuav ua tsua mej xaav tsw thoob le. 
2] Leej tub yuav pub txujsa tshab tsua cov tuab- 
neeg kws nwg pum zoo pub tsua, ib yaam le leej 
txwv tsaa cov tuabneeg kws tuag lawm sawv huv 
qhov tuag rov qaab lug. 22 Leej txwv tsw yog tug 
kws txav txem, kuas nwg tsaa leej tub ua tug kws 

muaj fwjchim txav txem. 23 Leej txwv ua le ntawm 
kuas suavdawg fwm leej tub ib yaam le fwm leej 
txwv. Tug kws tsw fwm leej tub tug ntawm yeej 
tsw fwm leej txwv kws khaiv leej tub lug. 


24 Yexu has tas, kuv qha tseeb tsua mej has 
tas, tug kws noog kuv lug hab ntseeg tug kws 
khaiv kuv lug, tug ntawm muaj txujsa ntev moog 
ib txhws tsw kawg, nwg yuav tsw raug txem vem 
nwg tub hlaa dhau lub qhov tuag lug tau txujsa 
lawm. 25 Kuv qha tseeb tsua mej has tas, muaj ib 
nub twg cov tuabneeg kws tuag lawm yuav nov Vaaj- 
tswv tug tub lub suab hu. Tes txhua tug kws nov 
yuav caj rov qaab lug. Nwgnuav tub txug nub 
ntawm lawm. 26 Leej txwv tsaa leej tub ua lub 
hauv paug txujsa ib yaam le leej txwv yog lub 
hauv paug txujsa. 27 Leej txwv tsaa leej tub ua 
tug kws muaj fwjchim txav txem, tsua qhov nwg 
tug tub yog Tuabneeg Leej Tub. 28 Mej tsw xob 
poob sab tsua tej lug kws kuv has nuav, vem tub 
yuav txug nub kws cov tuabneeg tuag tsua huv 
nruab deg nruab aa lawm nov Vaajtswv tug tub lub 
suab hu, 29 txhua tug yuav tawm huv qhov tuag 
rov qaab lug. Vaajtswv yuav tsaa cov tuabneeg 
kws ua zoo hab cov kws ua phem huv tuab sw sawv 
rov qaab lug. Cov tuabneeg kws ua zoo yuav saw 
lug tau txujsa ntev moog ib txhws tsw kawg, kuas 
cov tuabneeg kws ua phem yuav sawv lug raug txem. 


Yexu yog Vaajtswv khaiv lug 


30 Thaus kuv txav txem kuv yeej tsw tau ua 
law le kuv lub sab, kuv txav law le Vaajtswv 
kuas kuv ua xwb. Yog le ntawm kuv yeej txav txem 
ncaaj nceeg, kuv.tsw ua law le kuv lub sab nyam, 

kuv ua law le tug kws khaiv kuv lug lub sab 
nyam xwb. D 


31 Yog kuv rov qhuas kuv, tes yeej tsw muaj- 
tuabneeg yuav ntseeg tej lug kws kuv has. | 
32 Kuas yeej muaj ib tug qhuas kuv. Kuv paub 
has tas, tej kws tug ntawm has nwg has tseeb. 
xwb. 33 Mej khaiv mej tej tuabneeg moog cuag. . 
Yauhaa kws coj tuabneeg ua kevcai raus dej. 
Yauhaa has txug kuv has tas, tej lug kws kuv has 
puav leej tseem ceeb. 34 Kuv has le nuav tsw © 
. yog kuv kuas tuabneeg qhuas kuv, kuas kuv xaav 
kuas mej dim mej lub txem. 35 Yauhaa zoo le lub 
teeb kws luas taws ci ntsaa quas ab. Mej zoo 
sab ib nyuas ntu tsua qhov mej tau lug nyob huv 
qhov kaaj hov lawm. 36 Kuv muaj ib yaam kws qha 
kuv tsua luas paub tseeb dua le kws Yauhaa qha, 
qhov ntawm tub yog kuv teg num. Tej num hov 
yog leej txwv muab tso tsua kuv ua. Tej num 
nuav tub ua tsua mej paub tseeb has tas, kuv yog 
tug kws leej txwv khaiv lug. 37 Leej txwv kws 
khaiv kuv lug, nwg kuj ua tim khawv has txug kuv 
hab. Mej yeej ib txwm tsw tau nov nwg lub suab 
hab tsw tau pum: nwg lub ntsej muag. 38 Mej tsw 
noog nwg lug vem mej tsw ntseeg tug kws nwg 
khaiv lug, tej lug. 39 Mej kawm Vaajtswv phoo 
ntawv, tub yog mej vaam has tas, yuav nrhav tau 
txujsa ib txhws tsw kawg huv phoo ntawv hov. 
Vaajtswv phoo ntawv tub yog has txug kuv ntaag. 
- 40 Ua caag mej tseem tsw kaam lug cuag kuv, sub 
mej txha tau txujsa ntev moog ib txhws tsw kawg. 


4] Txawm yog muaj tuabneeg yuav qhuas kuv tsw 
qhuas los kuv yeej tsw quav ntsej le. 42 Kuv 
paub has tas, mej yeej tsw noog Vaajtswv lug. 

43 Kuv yog tug kws leej txwv khaiv lug, kuas mej 
tsw leeg yuav kuv. Kuas tug kws tsw muaj leej- 
twg khaiv, nwg lug nwg xwb, mej tsua leeg yuav 
nwg. 44 Mej ib leeg nyam ua tsua ib leeg qhuas, 
kuas tsw muaj ib tug ua tsua Vaajtswv qhuas. 

Yog le ntawm mej yuav ua le caag ntseeg tau kuv 
tej lug. 45 Txawm yog le caag los xwj, mej tsw 
xob xaav has tas, kuv yuav kom mej tsua kuv txwv. 
Kuv yeej tsw ua le ntawm. Kuas tug Mauxe kws 

mej ca sab tsua yuav kom mej tsua kuv txwv. 

46 Yog mej ntseeg Mauxe tej lug tag tag, mej 

yeej yuav ntseeg kuv, tsua qhov tej lug kws Mauxe 
sau puav leej has txug kuv. 47 Mej tub tsw ntseeg 
tej lug kws Mauxe sau, ais mej yuav ua le caag 
ntseeg tau kuv tej lug. 





Dhau hov ntawm Yexu rov qaab cai j nkoj hlaa 

hav txwv Kalilai moog saab tim u. Lub hav 
txwv ntawm muaj dua ib lub npe hu ua Tinpela. 
2 Muaj tuabneeg coob coob lawv Yexu qaab moog, 
vem puab pum Yexu muaj fwjchim khu tau tej mob 
zoo. 3 Yexu nce moog peg roob, nwg nrug nwg cov 
thwjtim nyob ua ke. 4 Thaus hov tub yuav txug 
lub cai j kws cov Yutai ua kevcai hlaa dhau. 
5 Yexu tsaa muag saib nwg pum muaj tuabneeg coob 
coob tuaj cuag nwg. Nwg txawm has tsua Fili has 
tas, peb yuav moog yuav mov hov twg txha le txaus 
suavdawg noj. 6 Nwg has le nuav swm saib Fili 
yuav teb le caag. Yexu tub xub paub ua ntej has 
tas, Yexu yuav ua daabtsw. 7 Fili teb has tas, 
txawm yog muab plaub txheeb npam moog yuav mov 
tsua suavdawg noj los ntshai ib leeg tsuas tau 
ib nyuas kaug miv miv xwb. 8 Muaj ib tug thwjtim 

npe hu ua Aatali, nwg yog Ximoo Pestus tug kwv, 
nwg has tsua Yexu has tas, 9 muaj ib tug miv- 
tub nyob ntawm nuav muaj tswb lub ncuav hab ob 
tug ntseg, kuas yuav ua le caag txaus suavdawg 
noj. 10 Yexu has tas, ca le kuas suavdawg nyob 
quas tsawg. Thaaj chaw kws puab nyob ntawm muaj 
muaj nyom, suavdawg txawm nyob quas tsawg.  Suav 
cov txwv neej kws nyob ntawm kwvlaam muaj tswb 
txheeb leej.. 11 Yexu muab cov ncuav ntawm lug ua 
Vaajtswv tsaug. Thaus nwg ua Vaajtswv tsaug 
taag nwg muab faib tsua suavdawg noj. Nwg muab 
ob tug ntseg lug ua ib yaam nkaus le ntawm hab. 
Leejtwg yuav noj ntau npaum le caag los tau le. 
12 Thaus suavdawg noj tsau lawm, Yexu txawm has 
tsua Yexu cov thwjtim has tas, mej ca le moog 
khaws tej kws suavdawg noj tsw taag, tsw xob ua 
ib qho xuam le. 13 Puab txawm moog khaws tej 
ncuav seem kws suavdawg noj tsw taag tau kaum 
ob tawb npoob miv puv nkaus. 


14 Cov tuabneeg kws pum Yexu ua zag txujci 
tseem ceeb nuav txawm has tas, tug nuav yog tug 
xwbfwb cev Vaajtswv lug, kws has tas yuav lug 
huv nplajteb nuav tag tag le lauj. 15 Thaus Yexu 
paub has tas, suavdawg yuav tuaj muab nwg tsaa 
ua vaaj ntxwv, tes nwg tuab leeg txawm nce moog 
tsua peg roob lawm. 


Yexu moog kwtaw sau nplaim dej 
(Mth 14:22-33, Mlk 6.5253) 


16 Thaus yuav tsaus ntuj Yexu cov thwjtim 
moog nraag ntug hav txwv. 17 Puab nce tsua huv 
nkoj, caij hlaa hav txwv moog tim lub moos 
Kapena-oo. Thaus tsaus ntuj lawm Yexu tseem 
tsw tau lug peg roob lug. 18 Mas muaj cua daaj 

cua dub ntsawj dej ndaas cuag le daabtsw. 19 Cov 
thwjtim tub nkuam nkoj moog tswb rau kislus kev 
lawn, puab pum Yexu lug kwtaw sau nplaim dej lug 
ze quas zug puab lub nkoj. Puab ntshai kawg le. 
20 Kuas Yexu has tsua puab has tas, mej tsw xob 
ntshai tub yog kuv- ntaag. 21 Thaus puab nov Yezu 
has le hov, puab txha zoo sab ca Yexu nce tsua 
huv puab lub nkoj. Tes taamswm hov lub nkoj 
"moog txug ncua tim qhov chaw kws puab yeej yuav 
moog. | 


Muaj tuabneeg moog nrhav Yexu 


22 Thaus kaaj ntug cov tuabneeg coob coob 
ntawm tseem nyob saab ntug hav txwv timu. Puab 
pum tuab lub nkoj nyob ntawm xwb. Puab paub has 
tas, Yexu yeej tsw nrug cov thwjtim cai j nkoj 
moog, puab tsuas pum cov thwjtim cai j moog xwb. 
23 Muaj dua ob peb lub nkoj tuaj tim lub moos 
Tinpela tuaj nreg ntawm qhov chaw kws Yexu muab 
ncuav lug ua Vaajtswv tsaug hab muab faib tsua 
suavdawg noj, 24 thaus cov tuabneeg coob coob 
hov saib ua cav tsw pum Yexu hab Yexu cov thwj- 
tim nrug puab nyob ua ke ntawm lawm, puab txawm 
ca le nce nkoj cai j moog nrhav Yexu tim lub moos 
Kapena-oo. | 


Yexu yog cov mov kws cawm txujsa 


25 Thaus cov tuabneeg hov moog nrhav tau Yexu 
saab hav txwv tim u lawm, puab txawm has tsua 
Yexu has tas, xwbfwb, thaus twg koj txawm swv 
tuaj txug tim nuav lawm. 26 Yexu teb has tas, 
kuv qha tseeb tsua mej has tas, tub yog kuv pub 
mov tsua mej noj tsau mej txha le tuaj nrhav kuv, 

tsw yog vem mej pum tej txujci tseem ceeb kws 
kuv ua. 27 Mej tsw xob nrhav tej mov kws txawj 
Iwj, kuas mej yuav tsum nrhav tej mov kws tsw 
txawj lwj. Tej mov ntawm yog tej kws yuav cawm 
tau txujsa ntev moog ib txhws tsw kawg kws 
Tuabneeg Leej Tub yuav pub tsua mej. Tsua qhov 
Vaajtswv kws yog mej leej txwv nwg tub qha tsua 
suavdawg paub lawm has tas, Tuabneeg Leej Tub ua 
“hum nwg sab. 28 Puab txawm nug Yexu has tas, peb 
yuav tsum ua le caag peb txha ua tau Vaajtswv 
tej num. 29 Yexu teb puab has tas, tej num kws 
Vaajtswv xaav kuas mej ua yog le nuav, mej ca le 
ntseeg tug kws Vaajtswv khaiv lug. 30 Puab has 
tsua Yexu has tas, yog le ais koj yuav ua yaam 
txujci tseem ceeb twg tsua peb saib txha txaus 
peb ntseeg koj. 31 Thau u peb puj koob yawm koob 
noj *mana tom tebchaws moj saab qhua, lawv le 
muaj lug sau ca tsua huv Vaajtswv phoo ntawv has 
tas, o oo | E 


nwg muab tej mov kws lug sau ntuj ium tsua 
puab noj. 


32 Yexu has tsua iia has tas, kuv qha tseeb 
tsua mej has tas, tsw yog Mauxe pub cov mov kws 
lug sau ntuj lug tsua mej noj. Yog kuv txwv pub 
tej mov kws lug sau ntuj lug tsua mej noj. 

33 Tug kws lug sau ntuj lug cawm tuabneeg nplaj- 
teb txujsa nwg yog cov mov ntawm. 3h Puab thov 
Yexu has tas, xwbfwb thov koj muab cov mov ntawm 
tsua peb noj moog le. 35 Yexu has tsua puab has 
tas, kuv yog cov mov kws cawm tuabneeg: txujsa. | 
Tug kws lug cuag kuv nwg yuav tsw tshaib ib zag 
]e. Tug kws ntseeg BUY tej mg:n mas: wa. vey tsw 
nqhes le lawm. | 

36 Kuv tub has tsua mej has tas, txawm yog 
mej pum kuv los mej tsw ntseeg kuv. 37 Txhua tug 
kws kuv txwv pub tsua kuv yeej yuav lug cuag kuv. 
Hab txhua tug kws lug cuag kuv, kuv yeej los 
yuav huvsw, 38 vem kuv lug sau ntuj lug, tsw yog 
lug ua lawv le kuv lub sab, kuas yog kuv lug ua 
lawv le tug kws khaiv kuv lug lub sab nyam. 

39 Tug kws khaiv kuv lug, nwg kuas kuv saib cov 
tuabneeg kws nwg tub muab pub tsua kuv lawm, tsw 
xob ca ib tug pluj le. Hab thaus txug nub kawg 
nwg kuas kuv tsaa cov tuabneeg ntawm sawv huv 
qhov tuag rov qaab lug. 40 Kuv txwv xaav kuas 
txhua tug kws pum leej tub hab ntseeg lawm muaj 
txujsa ntev moog ib txhws tsw kawg. Thaus txug 
nub kawg kuv yuav tsaa puab sawv huv qhov tuag 
rov qaab lug. 


41 Cov Yutai txawm ywg ywg Yexu tsua qhov kws 
Yexu has tas, nwg yog cov mov kws lug sau ntuj 
lug. 42 Puab txawm has tas, tug nuav tub yog 
Yauxej tug tub los sas. Peb puav leej paub nwg 
nam nwg txwv huvsw ne. Ua caag nwg laam has 
tas, nwg lug sau ntuj lug nua. 43 Yexu teb puab 
has tas, mej tsw xob ywg ywg le kos. 44 Yeej tsw 
muaj ib tug yuav lug cuag tau kuv, tsuas yog 
leej txwv kws khaiv kuv lug nwg coj leejtwg lug, 
tes leejtwg txha lug cuag tau kuv xwb. Thaus 
txug nub kawg kuv yuav tsaa tug ntawm sawv huv 
qhov tuag rov qaab lug. 45 Cov xwbfwb cev Vaaj- 
tswv lug sau ca has tas, 


Vaajtswv yuav qha suavdawg huvsw. 


Txhua tug kws tig qhov ntsej noog leej txwv tej 
lug, hab kawm tej kws leej txwv qha, yeej yuav 

lug cuag kuv. 46 Kuv has le nuav tsw yog kuv 
has tas, suavdawg puav leej pum Vaajtswv, tsuas 
yog tug kws Vaajtswv khaiv lug txha pum xwb. 


47 Kuv qha tseeb tsua mej has tas, tug kws 
ntseeg kuv, tug hov tub muaj txujsa ntev moog 
ib txhws tsw kawg lawm. 48 Kuv yog cov mov kws 
cawm txujsa. 49 Txawm yog mej puj koob yawm koob 
tau noj mana tom tebchaws moj saab qhua los puab 
puav leej tuag huvsw lawm. 50 Kuas tug kws noj 
cov mov kws lug sau ntuj lug tug ntawm yuav tsw 
tuag. 51 Kuv yog cov mov kws lug sau ntuj lug 
cawm txujsa. Tug kws noj cov mov nuav nwg yuav 
muaj txujsa ntev moog ib txhws tsw kawg. Cov 
mov kws cawm tau tuabneeg nplajteb txujsa hov, 
tub yog kuv cev nqaj ntaag. 


52 Thaus cov Yutai nov Yexu has le ntawm puab 
sws caav has tas, tug txwv neej nuav yuav ua le 
caag muab tau nwg cev nqaj tsua peb noj. 53 Yexu 
has tsua puab has tas, kuv qha tseeb tsua mej 
has tas, yog mej tsw noj Tuabneeg Leej Tub cev 
nqaj hab tsw haus nwg cov ntshaav, tes mej yeej 
yuav tsw caj sa. 54 Tug kws noj kuv cev nqaj hab 
haus kuv cov ntshaav tug hov txha muaj txujsa 
ntev moog ib txhws tsw kawg.  Thaus txug nub kawg 
kuv yuav tsaa nwg sawv huv qhov tuag rov qaab 
lug. 55 Tsua qhov kuv cev nqaj yog cov tseem mov. 
Kuv cov ntshaav yog cov tseem dej huv kws haus. 
56 Tug kws noj kuv cev nqaj hab haus kuv. cov 
ntshaav, mas nwg nrug kuv koom ua ib txujsa hab 
kuv nrug nwg koom ua ib txujsa. 57 Leej txwv kws 
khaiv kuv lug yog tug kws muaj txujsa. Vem kuv 
nrug nwg koom ib txujsa kuv txha le muaj txujsa. 
Yog le hov tug kws noj kuv cev nqaj tug ntawm 

muaj txujsa tsua qhov kuv yog tug kws muaj txuj- 
sa. 58 Cov mov nuav yog cov kws lug sau ntuj 

lug, .tsw yog cov kws mej tej puj koob yawm koob 
kws tuag taag lawm tau noj. Tug kws noj cov mov 
kws kuv has nuav, tug hov yuav muaj txujsa ntev 
moog ib txhws tsw kawg. 59 Tej nuav yog Yexu gha 
huv lub tsev sablaaj kws nyob huv Jub moos Kapena- 
OO. | 


Tej lug kws cawm tuabneeg txujsa 


60 Thaus Yexu cov thwjtim nov Yexu-has le hov 
muaj ntau leej txawm has tas, tej lug nuav peb 
ceblaaj to taub ua luaj le, leejtwg yuav paub 
txhais. 61 Yexu paub has tas, cov thwjtim ywg 
ywg tej lug kws Yexu has, Yexu txawm nug puab 
has tas, tej lug kws kuv has ntawm ua tsua mej 
poob sab los. 62 Yog le ntawm, yog mej pum Tuab- 
neeg Leej Tub rov moog nyob sau qhov chaw kws 
nwg yeej ib txwm nyob lug lawm, mej tsua yuav 
xaav le caag. 63 Vaajtswv tug Ntsuj Plig ua tau 
tsua tuabneeg caj sa, kuas cev nqaj daim tawv 
yeej ua tsw tau le.ntawm. Tej lug kws kuv has 
tsua mej lawm muaj Vaajtswv Ntsuj Plig hab muaj 
txujsa. 64 Txawm yog le ntawm los mej cov tseem 
muaj qee leej tsw ntseeg kuv tej lug. Thaus chiv 
thawj Yexu tub xub paub has tas, Yexu cov thwj- 
tim tug twg yuav tsw ntseeg nwg, hab tug twg 
yuav faav xeeb tsua nwg. 65 Hab Yexu has tas, 
tub yog vem le nuav kuv txha has tsua mej has 
tas, yeej tsw muaj leejtwg yuav lug cuag tau kuv 
. tsuas yog tug kws kuv txwv ua num tsua huv lub 
sab txha lug cuag tau kuv xwb. 


66 Vem le ntawm Yexu cov thwjtim muaj ntau 

leej txha tsw kaam ua Yexu le thwjtim lawm. 

67 Yexu has tsua Yexu kaum ob leeg thwjtim has 
tas, mej ne. Mej xaav tso kuv tseg hab los, 

68 Ximoo Pestus teb Yexu has tas, tug tswv, yog 
peb tso koj tseg lawm, peb yuav moog nrhav leej- 
twg ua peb tug tswv. Tsuas yog koj tuab leeg 
tej lug txha cawm tau kuas tuabneeg muaj txujsa 
ntev moog ib txhws tsw kawg. 69 Nwgnuav peb 
ntseeg hab peb paub tseeb has tas, koj yog tug 
zoo kawg nkaus kws Vaajtswv khaiv lug. 70 Yexu 
has tsua puab has tas, kuv tsw tau xaiv mej 

kaum ob leeg huvsw los. Kuas mej cov muaj ib 
tug nam yog daab. 71 Yexu has le ntawm, yog has 
txug Ximoo Ikhalau tug tub Yuta. Yuta tub yog 
Yexu ib tug thwjtim los nwg tseem yuyay faav xeeb 
tsua Yexu. ! | 


Yexu hab Yexu cov kwv 


.Dhau hov ntawm Yexu moog moog lug lug huv 
Kalilai tebchaws xwb, nwg tsw xaav moog nraag 
Yutai tebchaws, vem cov Yutai naj nub tuav huv 
yuav muab nwg tua pov tseg. 2 Thaus yuav txug 
lub cai j kws cov Yutai ua *kevcai ua tsev pheeb 
suav, 3 Yexu cov kwv txawm has tsua Yexu has tas, 
koj ca le moog lawm nraag Yutai tebchaws ais koj 
cov thwjtim txha le pum tej txujci tseem ceeb 
kws koj ua los maj. 4 Tug kws xaav tau ntsej muag 
nwg yeej yuav ua nwg tej txujci tsua suavdawg 
saib, nwg yeej tsw nyob nkaum quas nkoog huv 
tsev xwb. Tej kws koj ua ntawm koj ca le ua 
tsua tuabneeg nplajteb pum hab los maj. 5 Yexu 
tub yog puab tug tijlaug los puab tseem tsw 
ntseeg Yexu tej lug hab. 6 Yexu has tsua puab 
has tas, tseem tsw tau txug kuv lub swmhawm, 

kuas mej le mas lub swmhawm twg los yeej tau 
huvsw. 7 Tuabneeg nplajteb yeej tsw ntxub mej, 
kuas puab ntxub kuv tsua qhov kuv pheej qha 
puab tej kev txhum tsua puab. 8 Mej yuav moog 
ua kevcai los mej moog mej. Kuv tseem tsw tau 
moog, tsua qhov tseem tsw tau txug kuv swmhawm 
moog. 9 Thaus Yexu has le ntawm tsua puab taag, 
Yexu tseem nyob huv Kalilai tebchaws. 


Yexu moog ua kevcai tsev pheeb suav 


10 Thaus Yexu cov kwv ua ntej moog ua kevcai 
lawn, Yexu txawm law qaab moog hab. Kuas nwg 
tsw taab meeg moog, vem nwg tsw xaav kheev suav- 
dawg pum nwg. 11 Thaus suavdawg saamswm ua kev- 
cai cov Yutai pheej nrhav Yexu huv cov tuabneeg 
kws ua kevcai hov. Puab sws nug has tas, nwg 
nyob hov twg. 12 Suavdawg sws ntxhw has txug 
nwg, muaj ib txha has tas, nwg yog tuabneeg zoo, 
muaj ib txha has tas, tsw yog, nwg yog tug kws 
ntxag suavdawg xwb. 13 Kuas tsw muaj ib tug 
muaj cuab kaav taab meeg pav txug Yexu le, tsua 
qhov puab ntshai cov Yutai. 


14 Thaus suavdawg ua kevcai txug tog, Yexu 
moog qha huv lub tuam tsev thov Vaajtswv. 
15 Thaus cov Yutai nov Yexu gha, puab xaav tsw 
thoob le. Puab has tas, nwg tub tsw tau kawm 
ntawv nas, ua caag nwg yuav txawj pav ua luaj 
le. 16 Yexu has tsua puab has tas, tej lug kws 
kuv qha nuav tsw yog kuv le lug, kuas yog Vaaj- 
tswv kws khaiv kuv lug tej lug xwb. 17 Tug kws 
zoo sab ua lawv le Vaajtswv lub sab nyam, tug 
ntawm yeej yuav paub has tas, tej lug kws kuv 
has nuav yog kuv has kuv xwb lossws yog Vaaj- 

tswv kuas kuv has. 18 Tug kws xaav kuas luas 
qhuas nwg, nwg yeej laam tau laam has le nuav 
le,u tsua luas qhuas. Kuas tug kws xaav kuas 
luas qhuas tug kws khaiv nwg lug, nwg yeej tsw 
daag, nwg yuav has tseeb xwb. 19 Mauxe tub yog 
tug kws qha Vaajtswv txuj kevcai tsua mej, kuas 
mej cov tub tsw muaj ib tug ua lawv le txuj kev- 
cai hov le. Ua caag mej tseem yuav muab kuv 

tua pov tseg hab nua. 20 Suavdawg teb nplawg 

nta has tas, koj raug daab vwm lawm lauj. Leej- 
twg tau has tas, yuav muab koj tua pov tseg nua. 
2] Yexu has. tsua puab has tas, kuv tsuas ua 

tuab zag txujci tseem ceeb xwb, ua caag mej 

yuav xaav tsw thoob le. 22 Mauxe kuas mej muab 
mej tej mivnyuas ua kevcai txav. Txawm yog nub 
su los mej kuj muab ua hab. Mauxe yeej tsw yog 
tug kws xub gha mej ua kevcai txav. Mej puj 
koob yawm koob txha yog cov kws xub qha mej ua. 
23 Mej yeej tsw xaav ua txhum Mauxe txuj kevcai 
mej txha le muab mej tej mivtub ua kevcai txav 
tsua nub su. Yog le ntawm ua caag nub su kuv 
khu ib tug txwv neej mob mej tseem chim tsua kuv 
hab. 24 Yog tsw muaj tseeb mej tsw xob laam tau 
laam thuaj le nuav le u. Yog muaj tseeb tag 

mej le maav has. | 


'Yexu yog tug Cawmsee j 


25 Cov tuabneeg kws nyob huv lub nroog Yelu- 
xalee muaj qee leej txawm has tas, tug txwv neej 
nuav tsw yog tug kws puab pheej nyaag yuav muab 
tua pov tseg los. 26 Mej swm saib nwg tub taab 
meeg qha suavdawg kuas tsw muaj ib tug muaj cuab 
kaav has le caag tsua nwg. Ntshai yog cov hlub 
puav leej paub has tas, nwg yog tug kws Vaajtswv 

khaiv lug ua tug Cawnseej kaj. 27 Thaus tug 
Cawmseej lug yeej tsw muaj tuabneeg paub has 
tas, nwg lug hov twg lug. Kuas peb puav leej 
paub tug txwv neej nuav lub chaw nyob. 


28 Thaus Yexu saamswm qha huv lub tuam tsev 
Yexu has nrov nrov tsua suavdawg has tas, mej 
yeej paub kuv hab paub kuv lub chaw nyob lawm 
tag lov. Kuas tsw yog kuv laam lug kuv. Yeej 
muaj ib tug khaiv kuv lug, nwg yog tug kws 
ncaaj nceeg. Mej tsw paub nwg, 29 kuas kuv 
paub nwg, tsua qhov nwg yog tug kws khaiv kuv 
lug. 30 Puab txawm yuav nteg Yexu, kuas tsw 
muaj leejtwg muaj cuab kaav nteg, tsua qhov - 
tseem tsw tau txug lub swmhawm kws Vaajtswv 
teem ca. 31 Cov tuabneeg kws nyob ntawm muaj 
ntau leej txawm ntseeg Yexu tej lug. Puab has 
tas, thaus tug Cawmseej lug, nwg tseem yuav ua 
tej txujci tseem ceeb ntau dua le tug txwv neej 
nuav ua los. 


Cov tub rog yuav nteg Yexu 


32 Thaus cov Falixai nov xuv has tas, tej 
pejxeem caav txug Yexu zum quas zawg, cov 
Falixai hab cov pov thawj hlub txawm khaiv ob 
peb tug tub rog moog nteg Yexu. 33 Yexu has 
tas, kuv yuav tsw nrug mej nyob ntev lawm, kuv 
yuav rov qaab moog cuag tug kws. khaiv kuv lug. 
34 Mej yuav nrhav kuv los yuav nrhav tsw tau, 
tsua qhov lub chaw kws kuv yuav moog ntawm mej 
moog tsw tau. 35 Cov Yutai txawm sws thaam has 
tas, nwg yuav moog hov twg ais peb yuav nrhav. 
tsw tau nwg nua. Ntshai nwg yuav moog nrug cov 
Yutai kws nyob huv cov Kili tej moos nyob ua ke 

hab qha cov Kili kaj, 36 nwg txha has tsua peb 
has tas, mej yuav nrhav kuv los yuav nrhav tsw 
tau, hab nwg has tas, lub chaw kws kuv yuav 
moog ntawm mej moog tsw tau. Tej lug kws nwg 
has ntawm nwg has txug daabtsw ne. 


Tug dej kws cawm txujsa 


37 Nub kawg kws cov Yutai ua kevcai taag yog 
nub kws tseem ceeb kawg nkaus. Nub ntawm Yexu 
sawv quas ntsug pav nrov nrov tsua suavdawg has 
tas, tug kws nqhes dej ca le lug cuag kuv, kuv 
yuav muab dej tsua nwg haus. 38 Lawv le tub 
-muaj lug sau ca tsua huv Vaajtswv phoo ntawv 
has tas, tug dej kws cawm tuabneeg txujsa yuav 
txhawv huv tug kws ntseeg kuv lub sab lug. 

39 Yexu has le ntawm tub yog has txug Vaajtswv 
tug Ntsuj Plig kws Vaajtswv yuav pub tsua cov 
kws ntseeg Yexu. Thaus Yexu has le ntawm Vaaj- 
tswv tseem tsw tau khaiv Vaajtswv tug Ntsuj 
Plig lug, vem Vaajtswv tseem tsw tau tsaa Yexu 
ua tug kws muaj fwjchim saav taag nrho ib puas 
tsaav yaam. T 


Cov pejxeem tsw sws hum 


. 40 Thaus cov pejxeem nov Yexu has le hov, 
muaj ntau leej txawm has tas, tug txwv neej 
nuav yog tug xwbfwb cev Vaajtswv lug kws. peb 
naj nub tog ntaag. 41 Muaj ib txha has tas, nwg 
tub yog tug kws Vaajtswv khaiv. lug ua tug Cawm- 
see] ntaag. Kuas muaj ib txha has tas, tug =- 
Cawmseej yeej yuav tsw tuaj peg Kalilai tuaj ib; 
zag le. 42 Tub muaj lug sau ca tsua huv Vaajtswv 
phoo ntawv has tas, tug Cawmseej yog vaaj ntxwv 

Tavi ib tug xeeb ntxwv, nwg yuav lug yug tsua 
huv lub moos Pelehee kws yaav thau u Tavi nyob. 
43 Yog le ntawm cov pejxeem txha le tsw sws hum 
lawm. 44 Muaj qee leej xaav nteg Yexu, kuas tsw 
muaj ib tug muaj cuab kaav nteg. | 


Yutai cov thawj tsw ntseeg Yexu tej lug 


45 Cov tub rog rov qaab lug cuag cov pov 
thawj hlub hab cov Falixai. Puab nug cov tub 
rog has tas, ua caag mej tsw coj nwg lug. 46 Cov 
tub rog teb has tas, yeej tsw muaj ib tug yuav 
txawj has le tug hov has ib zag le. 47 Cov Fali- 
xai txawm has tsua puab has tas, ham tsw yog mej 
qaug nwg phuas cawv lawm hab loj. 48 Sub mej nim 
nov has tas, peb cov thawj hab cov Falixai muaj 
ib tug twg ntseeg nwg hab nua. 49 Vaajtswv foom 
tsw zoo tsua cov nam tuabneeg kws tsw quav ntsej 
Mauxe txuj kevcai lawm. 50 Cov Falixai hov muaj 
ib tug npe hu ua Nikautemau. Ua ntej ntawm 
Nikautemau tau moog nrug Yexu thaam ib zag. Ning 
has tsua puab has tas, 51 peb kevcai yeej qha 
has tas, yog peb yuav teem txem tsua ib tug peb 
yuav tsum xub nug nwg zoo zoo hab ca nwg lug has 
daws nwg zaaj tsaiv le maav teem txem tsua nwg. 
22 Puab teb has tas, koj tuaj peg Kalilai tuaj 
hab kaj, koj txha has le kos. Koj ca le moog 
ua tuab zoo nyeem Vaajtswv phoo ntawv zoo zoo 
koj txha le pum tas, yeej tsw muaj ib tug xwbfwb 
cev Vaajtswv lug yuav tuaj peg Kalilai tuaj hlo 
le. (Tes puab nyag txawm rov moog nyag tsev 
lawm. i 

Tug quaspuj kws ntxag hluas nraug 


Dhau hov ntawm Yexu nce moog peg roob ntoo 

txwv kav laaj. 2 Thaus kaaj ntug quas txoog 
Yexu rov moog nraag lub tuam tsev thov Vaajtswv. 
Muaj tuabneeg coob coob tuaj cuag nwg, nwg txawm 
nyob quas tsawg qha suavdawg. 3 Cov xwbfwb qha 
Vaajtswv kevcai hab cov Falixai caab ib tug 
quaspuj tuaj cuag Yexu. Puab nteg tau nwg thaus 
nwg saamswm ntxag hluas nraug. Puab kuas nwg 
sawv ntsug taab meeg suavdawg. 4 Puab kom nwg 
tsua Yexu has tas, xwbfwb, muaj tuabneeg nteg 
tau tug quaspuj nuav thaus nwg saamswm ntxag 
hluas nraug ntaag. 5 Mauxe sau ib txuj kevcai 
qha peb has tas, mej yuav tsum xuas pob zeb 
ntaus tug nam tuabneeg kws ua phem le nuav kuas 
tuag. Yog le ntawm saib koj yuav has le caag. 
6 Puab has le nuav saib nrhav tau chaw kom Yexu 
los tsw tau. Kuas Yexu txawm nyo xuas ntiv teg 
sau sau huv aav. 7 Thaus Yexu pum tas, puab 
tseem pheej nug nug, Yexu txawm tsaa hau hlo has 
tsua puab has tas, mej cov kws nyob ntawm nuav, 
yog leejtwg tsw tau ua txhum le tes ca nwg xub 
xuas pob zeb ntaus tug quaspuj nuav. 8 Tes Yexu 
txawm rov nyo hau xuas ntiv teg sau sau huv aav 
dua. 9 Thaus puab nov Yexu has le ntawm puab 
txhua tug nyag ca le tswv nyag moog lawm, cov 
laug xub tswv ua ntej. Puab tswv taag huvsw, 
tshuav Yexu tuab leeg nrug tug quaspuj hov nyob 
xwb. 10 Yexu tsaa hau saib, Yexu.has tsua tug 
quaspuj ntawm has tas, mivntxhais puab dua twg. 
taag lawn. Tsw muaj leejtwg rau txem tsua koj 
los. 11 Nwg teb Yexu has tas, xwbfwb, tsw muaj 
lee jtwg rau txem tsua kuv es. Yexu has tsua nwg 
has tas, yog le ntawm, kuv kuj tsw rau txem tsua 
koj hab. . Koj ca le moog tsev, koj tsw xob rov 


400 Yauhaa 8 


ua txhum dua ib zag le lawm.) 


Yexu yog qhov kaaj kws pum kev 


12 Yexu rov qha cov pejxeem has tas, kuv yog 
qhov kaaj kws ci tsua tuabneeg nplajteb pum kev. 
Tug kws nrug kuv moog nwg yuav tsw moog huv 
txujkev tsaus ntuj, nwg lub neej yuav tshaav 
ntuj quas lug le xwb. 13 Cov Falixai has tsua 
Yexu has tas, tej lug kws koj has kos tes tsuas 
yog koj rov qhuas koj xwb. Koj tej lug yeej tsw 
tseem ceeb daabtsw le. 14 Yexu teb has tas, txawm 
yog kuv rov qhuas kuv los kuv tej lug yeej tseem 
ceeb, tsua qhov kuv paub has tas, kuv lug hov 
twg lug, hab kuv yuav moog lawm hov twg. Kuas 
mej tsw paub sov kuv lug hov twg lug hab kuv 
yuav moog hov twg. 15 Mej thuaj luas hab txav 
txem tsua luas law le mej laam xaav xwb. Kuv 
yeej tsw thuaj leejtwg hab tsw txav txem tsua 
leejtwg. 16 Yog kuv thuaj luas hab txav txem 
tsua luas los kuv tej lug yeej muaj hauv paug 
muaj ntsws xaus, tsua qhov tsw yog kuv tuab leeg 
has xwb, yog leej txwv kws khaiv kuv lug nwg 
nrug kuv has hab. 17 Tub muaj lug sau ca tsua 
huv mej txuj kevcai has tas, yog muaj ob tug ua 
tim khawv has ib yaam nkaus lawm 18 tes tej lug 
kws ob tug has yeej muaj tseeb tag. Kuv yeej 
ua kuv tug tim khawv. Leej txwv kws khaiv kuv 
lug kuj ua kuv tug tim khawv hab. 19 Puab txawm 
nug Yexu has tas, koj txwv nyob hov twg. Yexu 
teb has tas, mej yeej tsw tau paub kuv hab kuv 
txwv. Yog mej paub kuv tes mej yeej yuav paub 
kuv txwv hab.“ 


20 Yexu has tej lug nuav huv lub tuam tsev 
thov Vaajtswv. Thaus ntawm nwg saamswm qha huv 

chaav tsev kws puab tso tej swb xaab rau nyaj.- 
Tsw muaj leejtwg muaj cuab kaav nteg nwg, tsua | 
qhov tseem tsw tau txug lub swmhawm kws Vaajtswv 
teem ca. p 


Cov muaj txem moog tsw tau goy kws Yexu moog 


21 Yexu has dua tsua suab hae tas, kuv yuav 
moog. Mej yuav nrhav kuv, kuas mej yuav tuag 
tsua mej lub txem. Lub chaw kws kuv yuav moog 
ntawm mej moog tsw tau. 22 Cov Yutai txawm has 
tas, ntshai nwg yuav rov tua nwg pov tseg pauj, 
nwg txha has tas, lub chaw kws nwg yuav moog 
ntawm, peb moog tsw tau. 23 Yexu has tas, mej 
yog tuabneeg huv qaab ntuj. Kuv yog tuabneeg 
qaum ntuj. Mej yog tuabneeg nplajteb, kuv tsw 
yog tuabneeg nplajteb, 24 kuv txha has tsua mej 
has tas, mej yuav tuag tsua/mej lub txem. Yog 
mej tsw ntseeg has tas, kuv yog tug kws kuv gha 
tsua mej hov, tes mej yuav tuag tsua mej lub 
txem huvsw. 25 Puab nug Yexu has tas, koj yog 
leejtwg. Yexu teb has tas, kuv yog tug kws kuv 
tub gha tsua mej thau chiv lub keeb lug lawm. 
26 Tseem muaj ntau qhov kws kuv yuav kom mej hab 
thuaj mej. Txawm yog le caag:los xwj. Tug kws 
khaiv kuv lug yog tug kws ncaaj nceeg. Tej kws 
kuv qha tsua tuabneeg nplajteb, kuv tsuas qha 
lawv le tej kws nwg kuas kuv qha xwb. 


27 Cov tuabneeg kws nov Yexu has le hov, puab 
tsw nkaag sab has tas, Yexu has txug leej txwv. 
28 Yexu txawm has tsua puab has, .tas, thaus mej 
muab Tuabneeg Leej Tub teem tsua sau ntoo khaub- 
lig tes mej yuav paub has tas;:kuv:yog: tug- kws 
kuv qha tsua mej ntaag. Hab-mej yuav-paàüb has 

tas, kuv tsw ua ib yaam daabtsw lawv le kuv lub 
sab, kuv tsuas has tej kws leej txwv qha tsua 
kuv lawm xwb. 29 Tug kws khaiv kuv lug nwg nrug 
kuv nyob. Nwg tsw tso kuv tseg ib zag le, tsua 
qhov kuv yeej ib txwm ua lawv le nwg lub sab 
nyam xwb. 30 Cov kws nov Yexu has le hov muaj 
ntau leej txawm ntseeg Yexu. 


Txhua tug puav leej ua txujkev txhum qhev 


3| Yexu has tsua cov Yutai kws ntseeg Yexu 
has tas, yog mej ua lawv le tej lug kws kuv 
qha, mej txha yog kuv cov thwjtim tag. 32 Mej 
yuav paub qhov tseeb, hab qhov tseeb ntawm yuav 
tso mej dim. 33 Puab teb has tas, peb yog Apla- 
haa cov xeeb ntxwv peb yeej tsw tau ua leejtwg 
qhev ib zag le. Lu lug kws koj has tas, mej 
yuav dim, yog koj has txug daabtsw. 34 Yexu has 
tsua puab has tas, kuv qha tseeb tsua mej has 
tas, txhua tug kws ua txhum, puab puav leej ua 
txujkev txhum qhev. 35 Tug tub qhe yeej yuav 
tsw nrug tug tswv tsev nyob moog ib swm neej. 
Tsuas yog tug tub txha nrug nwg nyob xwb. 36 Yog 
Vaajtswv leej tub tso mej dim tes mej yeej yuav 
dim tag. 37. Kuv paub has tas, mej yog Aplahaa 
cov xeeb ntxwv los mej tseem yooj xeeb yuav 
muab kuv tua pov tseg, tsua qhov mej tsw ntseeg 
tej lug kws kuv qha. 38 Kuv has lawv le tej kws 
kuv txwv qha tsua kuv, kuas mej ua lawv le tej 
kws mej txwv qha tsua mej. 


Daab Ntxwg Nyoog yog mej txwv 


39 Puab teb Yexu has tas, peb txwv yog Apla- 
haa. Yexu has tsua puab has tas, yog mej yog 

Aplahaa le xeeb ntxwv tag, mej yeej yuav ua mej 
teg num zoo ib yaam le Aplahaa ua. 40 Kuas nwg- 
nuav mej xaav muab kuv tua pov tseg, vem yog kuv 
qha qhov tseeb kws Vaajtswv tub qha tsua kuv 
lawm tsua mej noog. Aplahaa yeej tsw tau ua le 
mej ua. 41 Mej ua ib yaam le mej txwv ua. Puab 
teb has tas, peb tsw yog mivnyuas tsaub.  Peb 
muaj tuab leeg txwv xwb, peb txwv yog Vaajtswv. 
42 Yexu has tsua puab has tas, yog Vaajtswv yog 
mej txwv tag, mej yeej yuav noog kuv lug, tsua 
qhov yog Vaajtswv khaiv kuv lug. Kuv lug nrug 
mej nyob ntawm nuav, tsw yog kuv lug kuv xwb, 
kuas yog Vaajtswv khaiv kuv lug. 43 Ua caag mej 
tsw nkaag sab tej lug kws kuv has nuav. Tog mej 
tsw nkaag sab los vem yog mej tsw xaav noog tej 
lug kws kuv qha. 44 Mej txwv yog Daab Ntxwg 
Nyoog. Mej txha nyam ua lawv le mej txwv lub 
sab. Txwj thau u lug Daab Ntxwg Nyoog yog tug 
kws tua tuabneeg. Nwg yeej tsw ua law le qhov 
tseeb, tsua qhov nwg tsw nyam qhov tseeb. Tej 
lug kws nwg has yog daag xwb, tsua qhov nwg yeej 
yog tug nam daag. Txhua lu lug daag puav leej 
tawm huv Daab Ntxwg Nyoog qhov ncauj lug. 45 Tub 
yog kuv has tseeb mej txha tsw ntseeg kuv tej 
lug. 46 Mej cov leejtwg pum tas kuv ua txhum. 
Tej lug kws kuv has kuv yeej has tseeb xwb, ua 
caag mej tsw ntseeg. 47 Tug kws yog Vaajtswv 
mivnyuas tug ntawm yeej noog Vaa j tswv lug. Kuas 
mej yeej tsw yog ac ia NINES: Ted. txha tsw 
noog Vaajtswv lug. ` : 


8” Yexu xub nyob dua ee 


48 Cov Yutai txawm teb Yexu has tas, lu lug 
kws peb has tas, koj yog tuabneeg Xamali hab koj 

raug daab, tsw yog le peb has los. 49 Yexu has 
tsua puab has tas, kuv tsw raug daab. Kuv fwm 
kuv txwv kuas mej saib tsw taug kuv. 50 Kuv tsw 
tau kuas leejtwg fwm kuv, kuas muaj ib tug qha 
tuabneeg fwm kuv. Tug ntawm yuav rau txem tsua 
cov kws tsw fwm kuv. 51 Kuv qha tseeb tsua mej 
has tas, tug kws ua lawv le kuv tej lug, mas 

nwg yuav tsw tuag le. 52 Cov Yutai has tsua Yexu 
has tas, qhov kws koj has le kos tub ua tsua peb 
paub tseeb has tas, koj raug daab lawm lauj. 
Aplahaa hab cov xwbfwb cev Vaajtswv lug tub tuag 
taag lawm, ua caag koj tseem yuav has tas, tug 
kws ua lawv le koj tej lug, tes yuav tsw tuag le 
nua. 53 Peb txwv Aplahaa tub tuag lawm. Koj 
tseem muaj fwjchim luj dua Aplahaa hab los. Cov 
xwbfwb cev Vaajtswv lug tub tuag taag huvsw lawm 
hab. Koj xaav has tas, koj tswm txaj dua puab 
cov hov hab nua los. Ua caag koj yuav khaav ua 
luaj. 54 Yexu teb puab has tas, yog kuv rov 
qhuas kuv xwb, kuv tej lug yeej tsw muaj qaab- 
hau daabtsw le. Kuv txwv yog tug kws qhuas kuv, 
nwg yog tug kws mej hu has tas, mej tug Vaajtswv. 
55 Mej yeej tsw paub nwg, kuas kuv paub nwg. 

Yog kuv has tas, kuv tsw paub nwg, tes kuj yog 
kuv daag ib yaam le mej hab. Kuas kuv yeej paub 
nwg hab kuv ua lawv le nwg tej lug. 56 Mej txwv 
Aplahaa zoo sab kws nwg yuav pum nub kws kuv 
lug. Nwgnuav nwg tub pum lawm, nwg zoo sab kawg 
le. 57 Cov Yutai has tsua Yexu has tas, koj noob 
nyoog tub tsw tau muaj tswb caug xyoo ais ua 
caag koj laam has tas, koj pum Aplahaa nua. 

58 Yexu teb has tas, kuv qha tseeb tsua mej has 
tas, thaus tseem tsw tau yug Aplahaa kuv yeej 
xub nyob lawm. 59 Puab txawm khaws pob zeb yuav 
ntaus Yexu, kuas Yexu tswv nraim hab tawm huv 
lub tuam tsev thov Vaajtswv moog lawm. 

.Yexu khu tug yawm dig muag ^ 


Thaus Yexu saamswin katig Nay moog Yesu pum- 

ib tug quasyawg dig muag. Nwg ib txWwm dig” 
muag thaus nruab thab lug. 2 Yexu cov thwjtim - 
nug Yexu has tas, xwbfwb, leejtwg ua txhum es 
tug yawm nuav txha dig muag, nwg ua txhum los 
yog nwg nam nwg txwv ua txhum. 3 Yexu teb has 
tas, qhov kws nwg dig muag hov tsw yog vem nwg 
tej kev txhum lossws vem nwg nam nwg txwv kev 
txhum. Kuas yog nwg dig muag. sub suavdawg txha 
pum Vaajtswv tug fwjchim. 4 Nwgnuav tseem yog 
nruab nub peb yuav tsum ua tug Vaajtswv kws 
khaiv kuv lug tej num. Tshuav tsw ntev yuav 
tsaus ntuj. Thaus tsaus ntuj lawm yuav tsw muaj 
tuabneeg pum kev ua num lawm. 5 Thaus kuv tseem 
nyob huv nplajteb nuav kuv yog qhov kaaj. kws ci 
tsua tuabneeg nplajteb pum kev. 6 Thaüs Yexu has 
le ntawn taag Yexu ntu qub ncaug tsua huv aàv. 
Nwg muab du xyaw aav ua mivntswv aav nplaum, mas 
muab cov aav nplaum hov pleev.tug dig muag ob 
saab qhov muag. 7 Yexu has tsua nwg has tas, koj 
ca le moog ntxuav muag tom lub paag dej Xilauya. 
'Xilauya txhais has tas, khaiv moog. Tug dig muag 
moog ntxuav muag taag nwg rov qaab lug. Tes nwg 
tub pum kev lawm. 


8 Tej tuabneeg zej zog hab tej tuabneeg kws 
pheej pum tug dig muag hov, thov khawv txawm sws 
nug has tas, tug nuav tsw yog tug kws naj nub 
nyob quas tsawg thov khawv los. 9 Muaj qee leej 
has tas, tub yog ntaag los maj. Kuas muaj dee. 
Jeej has tas; tsw yog,- Yog nwg ntsej' 'muag zoo ' 

. thooj le tug: dig muag u xwb. :Tug dig muag kws. 
pum kev lawm txawm has-taS, kuv: tubeyog tug kws . 
mej has kos ntaag. 10 Puab nug nwg has tas, ua 

caag koj tsua pum kev lawm. 11 Nwg teb puab has 
tas, muaj ib tug txwv neej npe hu ua Yexu, nwg 
ua ib co aav nplaum pleev kuv ob lub qhov muag. 
Nwg has tsua kuv has tas, koj ca le moog ntxuav 
muag tom lub paag dej Xilauya, kuv txawm ca le 
moog ntxuav. Thaus kuv ntxuav taag kuv txawm ca 
le pum kev lawm. 12 Puab nug has tas, tug kws 
koj has kos nyob hov twg. Nwg teb puab has tas, 
kuv tsw paub as. 


Cov Falixai nug tas ua caag tug dig muag pum kev 


13 Puab txawm coj tug dig muag kws rov pum 
kev lawm moog cuag cov Falixai. 14 Nub kws Yexu 
ua mivntswv aav nplaum pleev tug dig muag hov 
ob saab qhov muag yog nub su. 15 Cov Falixai rov 
nug nwg has tas, ua caag koj tsua pum kev lawm. 
Nwg pav tsua puab noog has tas, tug hov muab 
mivntswv aav nplaum pleev kuv ob lub qhov muag. 
Tes kuv moog ntxuav muag taag kuv txawm pum kev 
lawm. 16 Cov Falixai muaj qee leej has tas, tug 
kws ua le nuav yeej tsw yog tug kws Vaajtswv 
khaiv lug, tsua qhov nub su nwg tsw su. Kuas 
muaj qee leej has tas, tug kws muaj txem yuav ua 
le caag ua tau tej txujci tseem ceeb nuav. Tes 
puab txawm tsw sws hum lawm. 


17 Cov Falixai rov nug nwg dua ib zag has tas, 
koj has tas, tug hov ua tsua koj ob lub qhov 
muag pum kev nua koj swm qha tsua peb saib tug 
hov yog leejtwg. Nwg teb puab has tas, tug hov 
yog ib tug xwbfwb cev Vaajtswv lug. 18 Kuas cov 
Yutai tsw ntseeg tas, nwg yog ib tug dig muag kws 
tsua pum kev lawm. Puab txawm moog hu nwg nam 
nwg txwv tuaj. 19 Puab nug ob tug has tas, tug nuav 

yog meb tug tub kws meb has tas, nwg yeej ib 
txwm dig muag thaus nruab thab lug los tsw yog, 
ua caag nwgnuav nwg tsua pum kev lawm. 20 Ob 
tug teb has tas, ib paub has tas nwg yog ib 

tug tub kws ib txwm dig muag thaus nruab thab 
lug tag, 21 kuas ib tsw paub sov ua caag nwg 
tsua pum kev lawm. Hab ib tsw paub sov leej- 
twg khu nwg ob lub.qhov muag. Nwg tub tav hluas 
lawm mej ca le nug nwg, nwg txawj qha nwg tsua 
mej. 22 Ob tug ntshai cov Yutai ob tug txha has 
le ntawm, tsua qhov cov Yutai tub sablaaj has 
hum has tas, yog leejtwg leeg has tas, Yexu yog 
tug kws Vaajtswv khaiv lug ua tug Cawmseej tes 
puab yuav tsw kheev tug hov tuaj huv tsev sab- 
laaj lawn. 23 Tub yog vem le nuav nwg nam nwg 
txwv txha has tas, nwg tub tav hluas lawm, mej 
ca le nug nwg. 


24 Puab txawm rov hu nwg lug tsua ntawm puab 
dua ib zag. Puab has tsua nwg has tas, muaj 
Vaajtswv nyob sau ntuj pum, koj tsw xob npog ib 
yaam daabtsw le, koj ca le qha tseeb tseeb tsua 
peb. Peb yeej paub tas, tug ntawm yog tuabneeg 
muaj txem. 25 Tug dig muag kws tub pum kev lawm 
teb has tas, sov nwg muaj txem los tsw muaj kuv 
tsw paub, kuv tsuas paub tas, kuv yeej ib txwm 
dig muag, kuas nwgnuav kuv pum kev lawm xwb. 

26 Puab rov nug has tas, nwg ua le caag tsua koj 
ais koj ob lub qhov muag txha pum kev. 27. Nwg 
teb puab has tas, kuv tub pav taag.tsua mej 
lawn, kuas mej tsw noog. Ua caag mej tseem xaav 
kuas kuv rov pav tsua mej noog dua hab, ntshai 
mej xaav ua nwg cov thwjtim hab kaj. 28 Thaus 
puab nov nwg has le hov puab txawm tshev nwg has 
tas, koj yog tug nam tuabneeg ntawm le thwjtim, 

kuas peb yog Mauxe le thwjtim. 29 Peb paub tas, 
Vaajtswv nrug Mauxe thaam, kuas tug nam tuabneeg 
ntawm sov nwg tuaj hov twg tuaj peb yeej tsw 
paub. 30 Tug kws tub pum kev lawm teb puab has 
tas, kuv xaav tsw thoob le, sov ua caag mej tsw 
paub has tas nwg tuaj hov twg tuaj, kuas nwg 
tsua khu tau kuv ob lub qhov muag pum kev. 

31 Peb paub has tas, Vaajtswv yeej tsw noog cov 
tuabneeg muaj txem tej lug, nwg tsuas noog cov 
kws fwm nwg hab ua lawv le nwg tej lug xwb. 

32 Txwj thaus Vaajtswv tswm ntuj tswm teb lug 
tsw muaj leejtwg yuav nov has tas, muaj ib tug 
khu tau cov tuabneeg kws dig muag thaus nruab. 
thab lug, pum kev le. 33 Yog tug ntawm tsw yog 
tug kws Vaajtswv khaiv lug nua, nwg yeej ua tsw 
tau le nuav hlo le. 34 Puab teb has tas, koj 
yog tug nyuas kaas tsaub kws nyav hlub nuav xwb 
ais ua caag koj yuav laam ntuag peb ua nyuas 
daag quas ntsuav le kos. Puab txawm ntab nwg 
tswv tawm huv lub tsev sablaaj moog. | 


Cov kws pum kev yuav dig muag 


35 Yexu nov tas, puab ntab tug kws qhov muag 
pum kev lawm tawm huv tsev sablaaj lawm, tes 
Yexu txawm moog has tsua nwg has tas, koj ntseeg 
Tuabneeg Leej Tub los tsw ntseeg. 36 Nwg teb has 
tas, xwbfwb, Tuabneeg Leej Tub yog tug twg. 

Thov koj qha tsua kuv, kuv txha paub ntseeg nwg. 
37 Yexu has tsua nwg has tas, koj tub pum Tuab- 
neeg Leej Tub lawm. Nwg yog tug kws saamswm 
nrug koj thaam ntaag. 38 Tug kws tub pum kev 
lawm txawm txhus caug ndua ntawm Yexu kwtaw has 
tas, tug tswv kuv ntseeg. 

39 Yexu gha has tas, qhov kws kuv lug huv 
nplajteb nuav yog kuv lug txav txem. Kuv ua le 
nuav kuas cov tuabneeg dig muag pum kev, hab 
kuas cov tuabneeg pum kev dig muag. 40 Thaus cov 
Falixai kws nrug Yexu nyob ntawm nov Yexu has le 
hov muaj gee leej txawm has -tsua Yexu has tas, 
koj has le kos, yog koj has tas, peb puav lee} 
dig muag huvsw nua los. 41 Yexu teb puab tas, 
yog mej dig muag, yeej tsw muaj tuabneeg yuav 
has tas, mej muaj txem. Kuas mej has tas, mej 
yog cov kws pum kev. Yog le ntawm mej tseem 
muaj txem. : 


Zaaj pev lug has txug nkuaj yaaj 


1 Yexu has tas, kuv qha tseeb tsua mej tas, 

tug kws moog huv lub nkuaj yaaj, yog nwg 
tsw moog ntawm rooj nkuag moog, nwg ca :le nce 
iwm qhov moog, tug ntawm tsw yog tug tswv, nwg 
yog tub saab tub nyag xwb. 2 Tug kws moog ntawm 
rooj nkuag moog txha yog tug tswv kws. yug paab 
yaaj. 3 Tug kws zuv rooj nkuag yuav qheb tsua 
nwg. Thaus nwg cuab nwg paab yaaj tej npe, paab 
yaaj kuj paub nwg lub suab. Nwg coj nwg paab 
yaaj tawm huv nkuaj moog. 4 Thaus nwg coj paab 
yaaj tawm tsua saab nrau lawm nwg yuav moog ua 
paab yaaj ntej. Paab yaaj yuav law nwg qaab 
tsua qhov paab yaaj paub nwg lub suab. 5 Yaaj 
yuav tsw lawv lwm tug moog, yaaj yeej yuav tswv 
ntawn lwm tug moog, vem yaaj tsw paub lwm tug © 
lub suab. | 7 | 


6 Yexu has zaaj pev a nuav tsua puab noog 
kuas puab tsw to taub. 

Yexu_yog tug tswv kws yug yaaj 


7 Yexu rov qaab has dua has tas, kuv gha tseeb 
tsua mej tas, kuv yog lub rooj nkuag yaaj. 
8 Txhua tug kws ua kuv ntej tuaj puav leej yog 
tub saab tub nyag, mas paab yaaj tsw noog puab 
tej lug. 9 Kuv yog lub rooj nkuag, tug kws lug 
ntawm kuv moog tsua huv lub nkuaj, nwg yuav dim 
kev tuag. Nwg yuav moog moog lug lug, hab nwg 
yuav nrhav tau zaub noj. 10 Thaus tub saab tuaj 
tub saab tsuas tuaj nyag tuaj tua hab ua kuas 
puam tsuaj xwb. Kuas kuv lug yog lug ua kuas 
suavdawg tau txujsa ntev moog ib txhws tsw kawg. 


Il Kuv yog tug tswv kws yug zoo. Tug kws yug 
zoo nwg yeej zoo sab tso nwg txujsa lug thi j nwg 
paab yaaj. 12 Tug kws luas ndav zuv paab yaaj, 
nwg tsw yog tug tswv, paab yaaj tsw yog nwg le. 
Thaus nwg pum maa lug nwg ca le tso paab yaaj 
tseg tswv moog lawm. Maa ca le tum paab yaaj 
hab ua tsua paab yaaj tswv tawg taag lawm. 

13 Nwg yog tug kws luas ndav xwb nwg txha tswv 
lawm, tsw txhawj txug paab yaaj. 14 Kuv yog tug 
tswv kws yug zoo. Kuv paub kuv paab yaaj hab 
kuv paab yaaj paub kuv, ib yaam le kuv txwv 
paub kuv hab kuv paub kuv txwv. 15 Kuv zoo sab 
tso kuv txujsa lug thi j kuv paab yaaj. 16 Kuv 
muaj ib co yaaj kws tsw nyob huv lub nkuaj nuav 
hab. Kuv yuav tsum moog coj cov yaaj ntawm lug 
hab. Cov ntawm yuav noog kuv lug, kuv yuav 
moog sau lug nrug cov kws nyob huv nkuaj ua tuab 
paab hab koom tuab tug tswv. 


17 Kuv txwv hlub kuv vem kuv zoo sab tso kuv 
txujsa tseg. Kuv ua le hov kuv txha tau kuv 

txujsa rov qaab lug. 18 Tsw muaj leejtwg yuav 
txeeb tau kuv txujsa. Qhov kws kuv tso kuv txuj- 
sa tseg hov yog kuv tso kuv xwb tsw muaj leejtwg 
yuam kuv. kuv muaj peev xwm tso kuv txujsa tseg, 
hab kuv muaj peev xwm muab tau kuv txujsa rov 
qaab lug. Tub yog kuv txwv khaiv kuv lug ua le 
nuav. 


19 Tej lug kws Yexu has nuav ua tsua cov Yu- 
tai rov tsw sws hum. 20 Muaj ntau leej has tas, 
nwg raug daab nwg vwm lawm lauj. Mej tseem yuav 
moog noog nwg tej lug ua daabtsw. 21 Kuas muaj 
qee leej has tas, tug tuabneeg kws raug daab yeej 
tsw txawj has le tug nuav has. Daab yuav ua le 
caag khu tau cov tuabneeg dig muag pum kev. 


Cov Yutai tsw ntseeg Yexu 


22 Thaus txug lub cai j ua *kevcai thov Vaaj- 
tswv foom koob foom moov tsua lub tuam tsev, | 
suavdawg txawm moog ua kevcai huv lub nroog Yelu- 
xalee. 23 Lub caij ntawm yog lub caij ntuj no. 
Yexu moog moog lug lug huv lub tuam tsev zaaj 
qaab khaav Xalaumoo. 24 Cov Yutai kws tuaj nyob 
ntawm txawm lug has tsua Yexu has tas, thaus twg 
koj le gha tsua peb paub tseeb has tas, koj yog 
tug Cawmseej kws Vaajtswv khaiv lug los tsw yog 
nua. 25 Yexu teb has tas, kuv tub qha tsua mej 
lawm kuas mej tsw ntseeg kuv tej lug. Tej num 
kws kuv txwv kuas kuv ua, tub ua tsua mej paub 
 tseeb lawm, 26 kuas mej tsw ntseeg, tsua qhov mej 
tsw yog kuv paab yaaj. 27 Kuv paab yaaj paub kuv 
tej lug. Kuv paub kuv paab yaaj, paab yaaj law 
kuv qaab. 28 Kuv muab txujsa ntev moog ib txhws 
tsw kawg tsua puab. Puab yuav tsw tuag le. Hab 

tsw muaj leejtwg yuav txeeb tau puab huv kuv 
txhais teg moog. 29 Tej kws kuv txwv muab pub 
tsua kuv lawm tseem ceeb dua ndais huvsw. Tsw 
muaj leejtwg yuav tuaj txhaav tau tej kws kuv 
txwv tsom kwm. 30 Leej txwv hab kuv yog tuab tug. 


3| Thaus cov Yutai nov Yexu has le hov, puab 
txawm rov khaws pob zeb yuav ntaus Yexu. 


32 Yexu has tsua puab has tas, kuv txwv kuas 
kuv ua ntau yaam num zoo tsua mej saib. Yog 
yaam twg ua tsua mej mob sab ais mej tsua yuav 
xuas pob zeb ntaus kuv nua. 33 Cov Yutai teb has 
tas, qhov kws peb yuav ntaus koj tsw yog vem 
tej num zoo kws koj ua, kuas vem koj has lug 
saib tsw taug Vaajtswv. Koj yog tuabneeg ib 
yaam le suavdawg xwb, ua caag koj yuav laam 
khaav has tas, koj yog Vaajtswv. 34 Yexu has 
tsua puab has tas, muaj lug sau ca tsua huv mej 
txuj kevcai has tas, Vaajtswv has tas, mej zoo 
le Vaajtswv. 35 Peb paub has tas, Vaajtswv txuj- 
lug yog has tseeb moog ib txhws le. Yog Vaaj- 
tswv tub hu cov tuabneeg kws nov Vaajtswv txuj- 
lug has tas, puab zoo le Vaajtswv, 36 yog le — 
ntawm ua caag thaus kuv has tas, kuv yog Vaajtswv 
tug tub mej tsua thuaj thuaj kuv has tas, kuv 
has lug saib tsw taug Vaajtswv nua. Kuv yog 
tug kws leej txwv xaiv hab khaiv lug huv nplaj- 
teb nuav. 37 Yog mej tsw pum kuv ua leej txwv 
teg num, mej tsw xob ntseeg kuv tej lug. | 
38 Kuas yog mej tub pum kuv ua lawm, txawm yog 
mej tsw ntseeg kuv tej lug los mej yuav tsum 
ntseeg tej num kws mej pum kuv ua. Yog mej 
ntseeg teg num kws kuv ua mas mej yuav paub has 
tas, kuv txwv hab kuv koom ib txujsa. 

39 Cov tuabneeg hov yuav rov nteg Yexu, kuas 
Yexu ca le moog dhau plhawv. ee pa nteg tsw 
tau nyng. , | | 


| 4o exu: rov X hlaa tug. nam dej. Yalatee 
“moog tim qhov chaw, kws Yauhaa muab tuabneeg ua 
kevcai raus dej, Yexu nyob tim. 41 Muaj tuabneeg 
coob coob tuaj cuag Yexu. Puab sws thaam has 
tas, Yauhaa tub tsw tau ua ib yaam txujci tseem 
ceeb daabtsw le. Kuas tej lug kws Yauhaa has 
txug tug nuav puav leej muaj tseeb. 42 Tes txawm 
muaj tuabneeg coob lug ntseeg Yexu. 


Laxalau tuag 


11 3 ib tug txwv neej npe hu. ua Laxalau 

| nyob huv lub zog Npethani, nwg mob.  Nwg 
ob tug muam ib tug npe hu ua Maivlag, ib tug npe 
hu ua Matha. Matha yog tug muam hlub. 2 Tug 
Maivlag nuav yog tug kws tom qaab nuav muab. roj 
tsw-qaab laub ywg. Yexu kwtaw, hab nwg muab nwg. 
cov plaub.hau lug so. 3 Tug Laxalau kws mob yog 
Maivlag tug nug. Laxalau ob tug muam khaiv tuab- 
neeg moog has tsua Yexu has tas, xwbfwb, koj tug 
kwvluag kws koj hlub mob lawm. 4 Thaus Yexu nov 
“le hov, Yexu has tas, Laxalau tug mob yeej yuav 
tsw ua tsua Laxalau tuag, kuas yuav ug: tsua. 
Vaajtswv tau koob meej hab yuav. ua tsua Vaajtswv 
tug tub tau ! koob meej. | 3 | 


5 Yexu hlub Matha hab Matha tug nam hluas hab 
Laxalau.puab heev. 6 Thaus Yexu nov has tas Laxa- 
lau mob lawm los Yexu tseem nyob qhov qub chaw 
tau ob nub. 7 Dhau ob nub hov lawm Yexu txawm 
has tsua Yexu cov thwjtim has tas, peb rov qaab 

moog nraag Yutai tebchaws. 8 Cov thwjtim has 
tsua Yexu has tas, xwbfwb, tsw ntev nuav, cov 
Yutai tub yuav xuas pob zeb ntaus koj, koj tseem 
yuav rov moog lawm nraag hab los. 9 Yexu teb has 
tas, ib nub muaj kaum ob chuaj moos los tsw yog. 
Yog leejtwg taug kev nruab nub nwg yuav tsw dawm, 
tsua qhov nwg pum kev. 10 Kuas yog nwg taug kev 
mo ntuj nwg yeej yuav dawm, vem nwg tsw pum kev. 
Il Yexu has le nuav taag, Yexu txawm rov has 
tas, peb tug kwvluag Laxalau tub tsaug zug lawm, 
kuas kuv yuav moog tsaa nwg sawv. 12 Cov thwj- 
tim teb Yexu has tas, xwbfwb yog nwg tsaug taug 
zug lawm, nwg tug mob yeej yuav zoo. 13 Yexu has 
txug qhov kws Laxalau tuag lawm, kuas cov thwj- 
tim xaav has tas, yog Yexu has txug qhov kws 
Laxalau tsaug zug xwb. 14 Yexu qha tseeb tseeb 
tsua puab has tas, Laxalau tub tuag lawm. 15 Kuas 
kuv zoo sab kws kuv tsw nyob ntawm, kuv txha 
paab tau mej tso sab tsua kuv. Peb ca le moog 
saib nwg. 16 Tug Thauma kws muaj dua npe hu ua 
Ntxaib has tsua cov thwjtim kws nrug nwg ua ib 
paab has tas, peb ca le nrug xwbfwb moog, peb 
txha tau nrug nwg tuag ua ke. 


Yexu yog tug kws tsaa tuabneeg sawv hab pub txujsa 


17 Thaus Yexu moog txug huv lub zog Npethani 
Yexu nov has tas, puab tub muab Laxalau log tau 
plaub nub lawm. 18 Lub zog Npethani nyob deb 
ntawm lub nroog Yeluxalee kwvlaam peb kislus 
kev. 19 Cov Yutai muaj ntau leej tuaj saib Matha 
hab Maivlag. Puab tuaj nplig ob tug vem ob tug 
tug nug tuag lawm. 


20 Thaus Matha nov has tas, Yexu saamswm tuaj, 

Matha txawm moog tog Yexu, kuas Maivlag nyob huv 
tsev. 21 Matha has tsua Yexu has tas, xwbfwb, 
yog koj nrug peb nyob ntawm nuav tes kuv tug nug 
tsw leej tuag le. 22 Kuas kuv paub has tas, 
txawm yog nwgnuav koj thov Vaajtswv pub ib yaam 
daabtsw tsua koj los Vaajtswv yeej yuav. pub yaam 
ntawm tsua koj. 23 Yexu has tsua Matha has tas, 
koj tug nug yuav sawv rov qaab lug. 2h Matha teb 
has tas, kuv paub has tas, thaus txug nub kawg 
nwg yeej yuav saw rov qaab lug tag. 25 Yexu has. 
tsua Matha has tas, kuv yog tug kws tsaa kuas 
tuabneeg sawv huv qhov tuag rov qaab lug, hab ua 
kuas tuabneeg muaj txujsa. Tug kws ntseeg kuv, 
txawm yog nwg tuag lawm los nwg yeej yuav muaj 
txujsa. 26 Tug kws muaj txujsa hab ntseeg kuv, 
tug ntawm yuav tsw tuag le. Koj ntseeg kuv tej 
lug nuav los tsw ntseeg. 27 Matha teb has tas, 
xwbfwb kuv ntseeg has tas, koj yog Vaajtswv tug 
tub kws Vaajtswv khaiv lug ua tuabneeg tug 
Cawmsee j huv nplajteb nuav. 


Yexu quaj quaj 


28 Matha has le nuav taag, Matha txawm rov 
lug has tuab ywv tsua Matha tug nam hluas Maiv- 
lag has tas, xwbfwb tuaj lawm, nwg nug nug koj. 
29 Thaus Maivlag nov dheev Matha has le hov, 
Maivlag txawm sawv tseeg moog tog Yexu. 30 Yexu 
tseem tuaj tsw tau txug huv zog. Nwg tseem nyob 
tom qhov chaw kws Matha moog ntswb nwg. 31 Thaus 
cov Yutai kws tuaj nplig Maivlag huv Maivlag 
tsev pum Maivlag sawv tseeg tawm nrawm nroog 
moog lawm, puab txawm lawv nwg qaab moog.  Puab 
xaav has tas, nwg yuav moog quaj tom lub ntxaa. 

32 Thaus Maivlag moog txug tom kws Yexu nyob, 
Maivlag pum dheev Yexu, Maivlag txawm qhau cev 
hlo ntawm Yexu kwtaw has tas, xwbfwb, yog koj 
nrug peb nyob ntawm nuav tes kuv tug nug tsw 
leej tuag le. 33 Thaus Yexu pum Maivlag hab cov 
Yutai kws nrug Maivlag tuaj, puab quaj quaj, 
Yexu hlub puab hab mob sab puab kawg le. 34 Yexu 
nug puab has tas, mej muab nwg log tsua hov twg. 
Puab teb has tas, xwbfwb, koj nrug peb moog saib. 
35 Yexu quaj quaj hab. 36 Cov Yutai txawm has 
tas, mej swm saib Yexu hlub Laxalau kawg le. 

37 Kuas muaj qee leej has tas, nwg tub khu tau 
tug dig muag u pum kev ne. Nwg ua tsw tau kuas 
Laxalau tsw xob tuag los. 


Laxalau sawv huv qhov tuag rov lug 


38 Yexu rov mob sab kawg le. Nwg txawm moog 
tom lub ntxaa. Lub qhov ntxaa ntawm puab txaug 
tsua huv ib phaab zeb, hab muaj ib daim laag zeb 
npug lub rooj ntxaa. 39 Yexu has tas, mej ca le 
muab daim laag zeb tshem. Laxalau tug muam > 
Matha txawm has tas, xwbfwb, peb tub muab nwg 
log tau plaub nub lawm, ntshai nwgnuav tsw-lwj 
lawm lauj. 40 Yexu has tsua Matha has tas, kuv 
tub has tsua koj has tas, yog koj ntseeg koj 
yeej yuav pum Vaajtswv tug fwjchim nua ne. 41 Cov 
tuabneeg ntawm txawm muab daim laag zeb tshem. 
Thaus puab muab daim laag zeb tshem lawm, Yexu 
tsaa muag saib sau ntuj mas has tas, txwv, kuv 
ua koj tsaug tsua qhov koj yeej noog kuv tej lug 
thov. 42 Kuv paub has tas, koj yeej ib txwm noog 
kuv tej lug thov. Kuv has le nuav tub yog kuv 
xaav kuas cov tuabneeg kws nyob ntawm nuav 
ntseeg has tas, koj yog tug kws khaiv kuv lug. 

43 Thaus Yexu has le hov taag Yexu txawm hu nrov 
nrov has tas, Laxalau, koj ca le tawm lug. 

L4 Tug tuag txawm tawm lug. Muaj nrhoob qhwv 
nwg teg nwg taw, hab muaj ib daim ntaub npug- 
nwg lub plhu. Yexu has tsua puab has tas, mej 
ca le daws tej nrhoob kws SB nwg pov tseg, 

eS ca nwg moog. 


Cov Yutai tuav huv nteg Yexu 
Mth 26:1-5, MIk 14:1-2, ENS Ee 1-2) 






45 Thaus cov Yutai kws tuaj saib Maiviss: pum 
tej kws Yexu ua hov, muaj ntau leej txawm ntseeg 
Yexu. 46 Kuas muaj qee leej moog qha tej kws 
Yexu ua huvsw tsua cov Falixai. 47 Tes cov Fali- 
xai hab cov pov thawj hlub. txawm moog hu Yutai 
cov thawj tuaj sablaaj has tas, peb yuav ua le 
caag tsua tug txwv neej kws ua tej txujci tseem 
ceeb nuav. 48 Yog peb ca nwg ua nwg, ntshai tej 
pejxeem yuav ntseeg nwg taag, tes cov num tswv 
Loo yuav tuaj muab lub tuam tsev thov Vaajtswv 
lauj pov tseg, hab yuav ua tsua peb tsaav tuab- 
neeg puam tsuaj taag huvsw. 49 Huv puab cov 
ntawm muaj ib tug npe hu ua Kayafa. Xyoo hov- 
nwg ua tug tuam pov thawj hlub, mas nwg has tsua 
suavdawg has tas, ua caag mej yuav ruag ua luaj 
le. 50 Mej tsw paub los. Ca ib tug tuag zoo dua 
le ca peb tsaav tuabneeg puam tsuaj taag nrho 
los maj. 51 Qhov tseem ceeb, tej lug kws Kayafa 
has ntawm tsw yog nwg laam has nwg. Nwg has le 
<- hov vem xyoo hov nwg ua tug tuam pov thawj hlub. 
Tej lug kws nwg has yog nwg gha ua ntej has tas, 
Yexu.yuav tuag thi j cov Yutai. 52 Tsw yog le 
ntawm xwb, Yexu: tseem yuav coj Vaajtswv cov miv- 
 nyuas kws tswv moog nyob hov txhua hov chaw rov 

lug nyob ua ke. 53 Txwj nub ntawm lug Yutai cov 
num tswv txha le tuav huv nrhav kev muab Yexu 
tua pov tseg. 54 Vem le ntawm Yexu txha tsw 

taab meeg moog moog lug lug huv Yutai tebchaws 
lawm. Nwg ca le moog tom ib lub moos kws nyob 
ze ze tebchaws moj saab qhua. Lub moos hov npe 
hu ua Efa-i. Nwg nrug nwg cov thwjtim nyob tom. 


55 Thaus hov tub yuav txug lub cai j kws cov 
Yutai ua kevcai hlaa dhau. Muaj tuabneeg coob 
coob tuaj peg tej toj sab tuaj tsua huv lub 
nroog Yeluxalee. Puab yuav xub ua kevcai ntxuav 
tsaiv le maav ua kevcai hlaa dhau. 56 Thaus suav- 
dawg tuaj ua ke huv lub tuam tsev thov Vaajtswv, 
puab xaam tsua hov nuav hov u saib pum Yexu los 
tsw pum. Puab sws thaam has tas, sov nwg yuav 
tuaj ua kevcai nuav los tsw tuaj ne. Ntshai 
nwg tsw tuaj pauj. 57 Cov pov thawj hlub hab cov 
Falixai tub xub has tsua suavdawg has tas, yog 
leejtwg paub has tas, Yexu nyob hov twg tes ca 
le kawgkag lug qha tsua puab, puab yuav moog 
nteg Yexu. 


Maivlag laub roj tsua Yexu kwtaw 
(Mth 26:613. MIk 15:3-9) 


1 Thaus tseem tshuav rau nub le txug lub 
cai j ua kevcai hlaa dhau, Yexu moog tom 

lub zog Npethani. Tug Laxalau kws Yexu tsaa 
sawv huv qhov tuag rov qaab lug nwg kuj nyob huv 
lub zog hov. 2 Puab ua ib rooj mov tsua Yexu 
noj. Matha ua tug thab zaub thab mov tsua suav- 
dawg noj. Laxalau nrug Yexu nyob ua ke noj mov. 
3 Maivlag nqaa ib fwj roj tsw-qaab kim kim lug 
laub tsua Yexu kwtaw, hab nwg muab nwg cov plaub 

hau lug so. Cov roj ntawm tsw thoob plawg huv 
tsev. 4 Thaus Yexu tug thwjtim kws npe hu ua 
Yuta Ikhalau kws yuav faav xeeb tsua Yexu pum : 
le hov, nwg txawm has tas, 5 ua le caag tsw o 
muab cov roj tsw-qaab hov coj moog muag peb 
puas txaj thes ais coj moog faib tsua cov 
pluag. 6 Yuta has le hov tsw yog vem nwg hlub 
cov pluag kuas nwg yog tub saab. Nwg yog tug 
kws ceev lub naab nyaj hab nwg yeej ib txwm 
pheej qee mivntswv coj moog swv. 7 Kuas Yexu has 
tas, xwjpeem nwg los maj. Ca nwg ua nwg, nwg 
npaaj tej nuav tseg tsua nub kws log kuv. 8 Cov 
pluag naj nub nrug mej nyob kuas kuv yuav tsw 
nrug mej nyob moog ib swm. 


Cov Yutai tuav huv yuav tua Laxalau 


9 Cov Yutai muaj ntau leej nov has tas, Yexu 
nyob tom lub zog Npethani, tes puab txawm moog 
tom vem puab xaav pum Yexu hab tug Laxalau kws 
Yexu tub tsaa sawv huv qhov tuag rov qaab lug 
lawn. 10 Vem le ntawm cov pov thawj hlub txha 
tuav huv yuav muab Laxalau tua pov tseg hab, 

11 tsua qhov puab pum has tas, qhov kws Yexu 
tsaa Laxalau sawv rov qaab lug hov, ua tsua 
suavdawg ntseeg Yexu taag, hab suavdawg tso cov 
thawj tseg lawm. | 


Yexu moog huv lub nroog Yeluxalee 


12 Thaus kaaj ntug cov tuabneeg coob coob kws 
tuaj ua kevcai hlaa dhau, suavdawg nov has tas, 
Yexu yuav tuaj huv lub nroog Yeluxalee hab, 

13 tes puab nyag taug nyag moog txav nplooj toov 
laaj ngaa moog tog Yexu. Puab has nrov nrov has 

tas, qhuas Vaajtswv. Thov Vaajtswv foom koob 
foom moov tsua tug kws Vaajtswv khaiv lug. Thov 
Vaajtswv foom koob foom moov tsua cov Yixayee 
tug vaaj ntxwv. 14 Yexu taug kev tuaj pum ib 

tug luav, Yexu txawm muab caij. Tej nuav muaj. 
law le tej lug kws sau ca tsua huv Vaajtswv 
phoo ntawv has tas, 


15 Lub nroog Xi-oo, koj tsw xob ntshai. 
Koj swm saib saib koj tug vaaj ntxwv caij 
ib tug mivnyuas luav lug tsua ntawm koj. 


16 Thaus hov Yexu cov thwjtim tsw nkaag sab tej 
lug nuav, kuas thaus Vaajtswv tsaa Yexu sawv huv 
qhov tuag rov qaab lug, hab ua tsua Yexu tau 
koob meej lawm, cov thwjtim txha le ncu dheev 
txug has tas, tub muaj lug sau ca tsua huv Vaaj- 
tswv phoo ntawv has ca le ntawm, hab tub muaj 
tuabneeg ua le hov tsua Yexu lawm tag. 


17 Cov tuabneeg kws. pum Yexu tsaa Laxalau 
sawv huv qhov tuag hab nov Yexu hu Laxalau tawm 
huv qhov ntxaa lug tub xub pav tej kws puab pum 
hab puab nov tsua suavdawg noog lawm. 18 Yog le 
ntawm txha le muaj tuabneeg coob coob tawm tuaj 
tog Yexu, tsua qhov puab nov has tas, Yexu ua 
tau tej txujci tseem ceeb nuav. 19 Thaus cov 
Falixai pum le ntawm puab sws thaam has tas, 
txawm yog peb yuav ua le caag los ntshai tsw 
muaj qaabhau lawm lauj. Mej swm saib saib, taag 
teb taag chaw puav leej ntseeg nwg huvsw. 


Cov Kili xaav ntswb Yexu 


20 Cov tuabneeg kws tuaj ua kevcai huv lub. 

nroog Yeluxalee muaj ib txha yog tuabneeg Kili. 
21 Cov tuabneeg ntawm tuaj nug Fili has. tas, ` 
npawg, peb xaav ntswb Yexu. Fili yog.cov tuab- 
neeg peg lub moos Npexayata huv Kalilai teb- 
chaws. 22 Fili moog qha Aatali, ob tug txawm 
moog has Yexu. 23 Yexu teb ob tug has tas, tub 
yuav txug lub swmhawm kws Vaajtswv ua tsua Tuab- 
neeg Leej Tub tau koob meej. 24 Kuv qha tseeb 
tsua mej has tas, yog yug tsw muab lub noob nplej 
coj moog faus aav tes tsuas nyob tuab lub le. 

qub xwb. Kuas yuav tsum muab. faus aav kuas lub 
noob lwj, txha tuaj kaug hab txw tau ntau. 25 Tug 
kws khauv xwm nwg txujsa nwg txujsa yuav tu, 
kuas . tug kws tsw khauv xwm nwg txujsa kws nyob 
huv nplajteb nuav, tug ntawm yuav tau txujsa 
ntev moog ib txhws tsw kawg. 26 Tug kws xaav ua 
kuv tug tub qhe nwg yuav tsum nrug kuv moog, 

kuv tug tub qhe yeej yuav tsum nrug kuv nyob ua 
ke. Kuv txwv yuav qhuas tug.kws ua kuv tug tub 
qhe. | Qi O | | 


Yexu-has txug nwg kev tuag | 


27; WATA kuv kaburi sab kawg. Nae Kuv yuav 
has le caag txha zoo. Kuv yuav ca le has tas, 
txwv, thov koj tsw xob ca kuv raug tej kev txom 
nyem kws yuav muaj lug nuav. Kuv yuav has le 
ntawm los. Tsw yog. Kuv yeej zoo sab raug tej 
kev txom nyem nuav kuv txha le lug. 28 Txwv, 
thov kuas koj lub npe tau koob meej.  Thaus 
Yexu has le hov taag muaj ib lub suab has sau 
ntuj tuaj has tas, kuv tub.ua tsua kuv lub npe 
tau koob meej: lawm, kuas: PANGALAN. RUN yuav rov 
qaab ua dua hab. ps Bee s | | 

29 Cov tuabneeg kws nrug Yexu nyob ua ke nov 
lub suab ntawm, puab txawm has tas, xub quaj 
pauj. Muaj qee leej has tas, ib tug tubkhai 
sau ntuj nrug nwg thaam. 30 Kuas Yexu has tsua 
puab has tas, lub suab ntawm tsw yog has tsua 
kuv, yog has tsua mej. 31 Nwgnuav yog lub swm- 
hawm kws Vaajtswv yuav teem txem tsua tuabneeg 
nplajteb, hab tug kws kaav nplajteb yuav raug 
ntab tawm moog. 32 Kuas kuv le thaus muaj tuab- 
neeg muab kuv teem tsua sau ntoo khaublig kuv 
yuav coj txhua tsaav tuabneeg lug cuag kuv. 

33 Yexu has le nuav tub yog Yexu has tas, Yexu 
yuav tuag le caag. 34 Suavdawg txawm teb has 
tas, peb kevcai qha peb has tas, tug kws Vaaj- 
tswv khaiv lug ua tug Cawmseej yeej yuav nyob 
moog ib txhws le, ais ua caag koj tsua has tas, 
luas yuav muab Tuabneeg Leej Tub teem tsua sau 
ntoo khaublig nua, Tuabneeg Leej Tub yog leejtwg. 
35 Yexu has tsua puab has tas, qhov kaaj tseem 
yuav nrug mej nyob ib nyuas ntu hab. Tsheem 
tseem pum kev mej ca le rau sab ntso ua mej lub 
neej, tsaam tsaus mej ntuj, tsua qhov tug kws 
xuas dub yeej tsw pum kev moog. 36 Yog le ntawm 
thaus tseem muaj qhov kaaj mej ca le ntseeg 
qhov kaaj ntawm, mej txħa ua tau cov tuabneeg 
kws nyob qhov kaaj. 


Cov Yutai tsw ntseeg Yexu 


Thaus Yexu has le hov taag Yexu txawm ca le 
moog tswv nraim lawm. 37 Puab tub pum Yexu ua 
ntau yaam txujci tseem ceeb los puab tseem tsw 
ntseeg Yexu tej lug hab. 38 Tej nuav muaj lawv 
le tej kws xwbfwb Yaxaya kws cev Vaajtswv lug 
tau sau tseg has tas, 

Vaajtswv, leejtwg yuav (iang tej lug kws 
peb qha. 
Koj ua koj tug fwjchim. tsua lee] twg pum. 


39 Tub yog vem le nuav puab txha tsw ntseeg, 
tsua qhov Yaxaya has dua ib zaaj has tas, 


kO Vaajtswv ua tsua puab dig muag, — 
hab ua tsua puab lub sab ruag, 
kuas puab lub qhov muag tsw pum kev, 
hab kuas puab lub sab tsw to taub. 
Puab txha tsw tau lug kuas kuv khu puas 
tej mob. 


4} Yaxaya has le ntawm tsua qhov nwg tub xub pum 
Yexu tug fwjchim, nwg txha has txug Yexu. 


42 Cov Yutai cov thawj muaj ntau leej ntseeg 
Yexu, kuas puab tsw taab meeg qha tsua suavdawg 
has tas, puab ntseeg tsua qhov puab ntshai tsaam 
cov Falixai tsw kheev puab moog noog lug qhuab 
gha huv tsev sablaaj lawm. 43 Puab nyam kuas 
tuabneeg zoo sab tsua puab heev dua le nyam Vaaj- 
tswv zoo sab tsua puab. ; 


Yeku tej lug ua tsua suavdang raug txem 


hb Yexu has nrov nrov tsua suavdawg has tas, 
tug kws ntseeg kuv, tsw yog nwg ntseeg kuv ib 
leeg xwb, kuas nwg ntseeg tug kws khaiv kuv lug 
hab. 45 Tug kws pum kuv kuj yog pum tug kws khaiv 
kuv lug hab. 46 Kuv lug ua qhov kaaj tsua tuab- 
neeg nplajteb pum kev. Tug kws ntseeg kuv nwg 
tsw nyob huv qhov tsaus ntuj lawm. 47 Tug kws 
. nov kuv tej lug los.nwg tsw ntseeg, kuv kuj tsw 
teem txem tsua nwg, tsua qhov tsw yog kuv lug 
teem txem tsua tuabneeg nplajteb, yog kuv lug 

cawm puab dim puab lub txem xwb. A8 Muaj ib tug 
yuav teem txem tsua txhua tug kws tsw leeg paub 
kuv hab tsw noog kuv tej lug gha. Thaus txug 
nub kawg nwg yuav teem txem tsua tug ntawm lawv 
le tej lug kws kuv qha. 49 Tsua qhov tej lug hov 
tsw yog kuv laam has kuv, kuas leej txwv kws 
khaiv kuv lug yog tug kws qha kuv has. 50 Kuv 
paub has tas, tej lug kws nwg has ntawm yuav 
cawm tau tuabneeg txujsa moog ib txhws. Tej 
lug kws kuv has puav leej yog kuv txwv qna tsua 
kuv. | 


Yexu ntxuav cov thwjtim kwtaw 


1 Tshuav ib mos tes txug nub ua kevcai hlaa 
dhau. Yexu paub has tas, tub txug lub 

swmhawm kws Yexu yuav tawm huv nplajteb nuav 

rov moog cuag leej txwv. Yexu yeej ib txwm hlub 

nwg cov tuabneeg kws nyob huv ngai teh nuav, nwg 

hlub puab kawg kev nkaus le. 


2 Thaus Yexu hab Yexu cov thwjtim saamswm noj 
mo, Daab Ntxwg Nyoog. tub xub tshoov Ximoo Ikha- 
lau tug tub Yuta lub sab kuas faav xeeb tsua 
Yexu ua ntej lawm. 3 Yexu paub tas, leej txwv 
tub muab ib puas tsaav yaam huvsw tso tsua Yexu 
kaav lawm, hab paub has tas Vaajtswv khaiv nwg 
lug hab nwg yuav rov qaab moog cuag Vaajtswv, 

4 Yexu txawm sawv ntawm rooj mov, nwg hle nwg 
lub tsho ntev, nwg muab ib txuj phuam lug sa, 

5 tes nwg muab dej laub tsua huv lub phaaj nqaa 
lug ntxuav cov thwjtim kwtaw. Nwg muab txuj 
phuam kws nwg sa lug so puab kwtaw. 6 Thaus Yexu 
ntxuav lug txug ntawm Ximoo Pestus, Ximoo Pestus 
txawm nug Yexu has tas, tug tswv koj yuav ntxuav 

kuv kwtaw los. 7 Yexu teb has tas, nwgnuav koj 
tseem tsw tau to taub qhov kws kuv ua nuav, 
kuas lwm nub koj yeej yuav to taub. 8 Pestus 
has tas, kuv yeej tsw kheev koj ntxuav kuv kw- 
taw ib zag le. Yexu teb has tas, yog kuv tsw 
ntxuav koj kwtaw, koj yuav tsw tau ua kuv le- 
thwjtim. 9 Ximoo Pestus txawm has tas, xwbfwb. 
yog le tes koj ca le ntxuav kuv teg, hab kuv 
taubhau huvsw tsw xob ntxuav kwtaw xwb. 10 Yexu 
has tas, tug kws daa dej lawm, nwg lub cev yeej 
huv lawm, tsw taag yuav rov ntxuav dua, tsuas 
yog ntxuav kwtaw xwb. Mej txhua tug puav leej 
huv lawm, tsuas yog tshuav ib tug txha tsw huv 
xwb. 11 Yexu tub paub has tas, tug twg yuav 
faav xeeb tsua Yexu. Yog le ntawm Yexu txha 
has tas, mej txhua tug puav leej huv lawm, 
tsuas yog tshuav ib tug xwb txha tsw huv. 


12 Thaus Yexu ntxuav cov thwjtim kwtaw taag 
Yexu txawm muab Yexu lub tsho ntev rov lug 
naav, hab nwg rov lug nyob ntawm rooj mov. Yexu 
nug cov thwjtim has tas, qhov kws kuv ua ntawm 
mej nkaag sab los. tsw nkaag. 13 Mej hu kuv has 
tas, xwbfwb, hab hu has tas, tug tswv. Mej hu 
le. ntawm mej. hu yog lawm lauj, Tsua qhov kuv 
yeej yog tag. 14 Kuv yog mej tug xwbfwb hab yog 
mej tug tswv, kuv tub ntxuav mej kwtaw. Yog le 
hov.mej ib leeg yuav tsum ntxuav ib leeg kwtaw. 
15 Kuv ua le nuav qha mej kuas mej xyum ua lawv 
le kuv ua. 16 Kuv qha tseeb tsua mej has tas, 
"tug tub qhe yeej tsw muaj fwjchim luj dua nwg 
tug tswv. Tug tubkhai yeej tsw muaj fwjchim luj 
dua tug kws khaiv nwg moog. 17 Thaus mej nkaag 
sab qhov kws kuv ua nuav hab mej ua lawv le hov 
lawm, mej yuav tau zoo nyob kaaj sab quas lug. 

18 Kuv tsw has txug mej txhua tug. Kuv yeej 
paub cov kws kuv tau xaiv ca lawm. Kuas yuav 
tsum muaj lawv le tej lug kws sau ca tsua huv 
Vaajtswv phoo ntawv has tas, tug kws noj kuv le 
mov yuav rov faav xeeb tsua kuv. 19 Nwgnuav 
tseem tsw tau muaj le hov, kuas kuv xub qha 
tsua mej ua ntej. Thaus muaj lawm mej txha le 
paub has tas, tug kws kuv has ntawm tub yog kuv 
ntaag. 20 Kuv qha tseeb tsua mej has tas, leej- 
twg noog tug kws kuv khaiv moog tej lug, kuj yog 
nwg noog kuv lug hab. Leejtwg noog kuv lug tes 
kuj yog tug hov noog tug kws khaiv kuv lug tej 
lug hab. 


Yuta yuav faav xeeb tsua Yexu 


(Mth 26:20-25, Mik 14:17-21, Lk 22:21-23) 


21 Thaus Yexu has le ntawm taag Yexu ntxhuv 
sab heev. Yexu txawm has tas, kuv gha tseeb 
tsua mej has tas, mej cov muaj ib tug yuav faav 
xeeb tsua kuv. 22 Cov thwjtim txawm sws saib 
zum quas Zawg, puab tsw paub sov Yexu has txug 
leejtwg. 23 Tug thwjtim kws Yexu nyam heev nyob 
npuas Yexu. 24 Tes Ximoo Pestus txawm ua laaj 
muag saib tug thwjtim hov hab has tsua nwg has 
tas, koj swm nug Yexu saib yog leejtwg. 25 Tug 
thwjtim ntawm tig hlo moog nug Yexu has tas, 
xwbfwb yog leejtwg nej. 26 Yexu teb has tas, 
kuv ntsw ncuav cev tsua leejtwg tes yog tug 
ntawm ntaag lauj. Yexu txawm ntsw ncuav cev 
tsua Ximoo Ikhalau tug tub Yuta. 27 Thaus Yuta 
txais nkaus daim ncuav tes taamswm hov Daab 
Ntxwg Nyoog txawm txeem plawg tsua huv Yuta 
sab. Yexu has tsua Yuta has tas, koj yuav ua 
daabtsw koj ca le ua. 28 Cov thwjtim kws nyob 
ntawm rooj mov tsw muaj ib tug paub sov yog ua 

caag Yexu has le hov tsua Yuta. 29 Tsua qhov 

Yuta yeej yog tug kws ceev naab nyaj, cov thwj- 
tim muaj qee leej txawm xaav tuab ywv has tas, 
ntshai yog Yexu has kuas Yuta moog yuav ib 

yaam daabtsw lug swv ua kevcai, lossws kuas nwg 
muab mivntswv nyaj coj moog pub tsua cov tuab- | 
neeg pluag. 30 Thaus Yuta txais nkaus daim ncuav | 
moog noj tes taamswm ntawm Yuta txawm tawm plawg 
lawm. Thaus hov tub tsaus ntuj lawm. 


Yexu qha ib txuj kevcai tshab 


31 Thaus Yuta tawm plawg Yexu has tas, nwg- 
nuav tub txug lub swmhawm kws Tuabneeg Leej Tub 
tau koob meej lawm. Mej yuav pum Tuabneeg Leej 
Tub ua tsua Vaajtswv tau koob meej. 32 Yog Tuab- 
neeg Leej Tub ua tsua Vaajtswv tau koob meej 
lawm, Vaajtswv yeej yuav ua tsua Tuabneeg Leej 
Tub tau koob meej hab.  Vaajtswv yuav ua le hov 
taamswm nuav ntaag. 33 Cov mivnyuas, kuv yuav 
nrug mej nyob tsw ntev. Mej yuav nrhav kuv, 
kuas nwgnuav kuv qha tsua mej ib yaam le kuv tub 
qha tsua cov Yutai has tas, lub chaw kws kuv 
moog ntawm mej moog tsw tau. 34 Kuv yuav qha 
txuj kevcai tshab tsua mej. Txuj kevcai tshab 
hov yog le nuav, mej ib leeg yuav tsum hlub ib 
leeg, ib yaam le kuv hlub mej. 35 Yog mej ib 
leeg hlub ib leeg, suavdawg txha paub has tas, 
mej yog kuv cov thwjtim. 


Pestus yuav tsw leeg paub Yexu 
(Mth 26:31-35, Mik 14:27-31, Lk 22:31-34) 


|. 36b Ximoo Pestus nug Yexu has tas, xwbfwb, koj 
yuav moog hov twg. Yexu teb has tas, lub chaw 

kws kuv yuav moog ntawm, nwgnuav koj nrug kuv 
moog tsw tau, kuas tuab maav koj yuav lawv kuv 
qaab hab. 37 Pestus nug Yexu has tas, xwbfwb ua 
caag nwgnuav kuv nrug koj moog tsw tau. Kuv 
yeej zoo sab tuag theej koj chaw. 38 Yexu teb 
has tas, koj yeej zoo sab tuag theej kuv chaw 
tag los. Kuv gha tseeb tsua koj has tas,. thaus 
qab tsw tau qua koj yuav has dii zag has tas, 
koj tsw paub kuv. Z 


Yexu yog txujkev moog cuag Vaajtswv 


1 Yexu has tsua cov thwjtim has tas, mej 

tsw xob txhawj. Mej yuav tsum tso sab 
tsua Vaajtswv hab tso sab tsua kuv. 2 Kuv txwv 
lub tsev muaj chaw nyob ntau ntau le. Kuv saam- 
swm yuav moog tu chaw tseg ca tsua mej nyob. 
Yog tsw muaj, tes kuv yeej tsw has le nuav tsua 
mej. 3 Thaus kuv moog tu tau chaw tseg tsua mej 
lawm, kuv yuav rov lug tog mej moog nrug kuv 
nyob. Yog kuv nyob hov twg mej yuav tau nrug 
kuv.nyob hov ntawm. 4 Lub chaw kws kuv yuav moog 
mej tub paub kev moog lawm. 5 Thauma has tsua 
Yexu has tas, xwbfwb, peb tub tsw paub sov koj 
yuav. moog hov twg, ais peb txhooj kum paub txuj- 
kev kws moog. 6 Yexu teb has tas, kuv yog txuj- 
kev ntawm, kuv yog qhov tseeb hab yog txujsa, 
tsw muaj leejtwg yuav moog cuag tau leej txwv 
tsuas yog lug ntawm kuv moog xwb. txha tau. 
7 Yexu has tsua puab has tas, yog mej paub kuv 
lawm, mej yeej yuav paub kuv txwv hab. Nwgnuav 
mej tub paub nwg hab pum nwg lawm. 


| 8 Fili has tsua Yexu has tas, xwbfwb, thov 
koj ua kuas peb pum leej txwv txha txaus nkaus 

peb lub sab. 9 Yexu teb has tas, Fili, kuv tub 
nrug mej nyob ntev lug lawm, ua caag koj tseem 
has tas, thov koj ua kuas peb pum leej txwv nua. 
10 Fili, koj tsw ntseeg tas, kuv nrug leej txwv 
koom ib txujsa, hab leej txwv nrug kuv koom ib. 
txujsa nua los. Yexu has tsua Yexu cov thwjtim 
has tas, tej lug kws kuv qha tsua mej nuav, yeej 
tsw yog kuv le lug, kuas yog leej txwv kws nrug 
kuv koom ib txujsa kws khaiv kuv ua nwg teg num 
le lug. 11 Mej yuav tsum ntseeg tas, kuv nrug 
kuv txwv koom ib txujsa, kuv txwv nrug kuv koom 
ib txujsa. Txawm yog mej tsw ntseeg le kuv has 
los mej yuav tsum tso sab tsua kuv, tsua qhov 
mej tub pum tej num kws kuv. tau ua lug lawm. 

12 Kuv qha tseeb tsua mej has tas, tug kws ntseeg 
kuv mas yuav ua tau tej num kws kuv ua. Tsw yog 
le ntawm xwb nwg tseem yuav ua tau ntau dua tej 
kws kuv ua hab, tsua qhov kuv yuav moog cuag 
leej txwv. 13 Yog mej tuav kuv lub npe thov ib 
yaam daabtsw kuv yuav pub yaam hov tsua mej. 

Tej kws leej tub ua ntawm yuav ua tsua leej | 
txwv tau koob meej. 14 Yog mej tuav kuv lub npe 
thov kuv ua ib yaam daabtsw, kuv yuav ua yaam 
NON, tsua mej. 


TREN yuav khaiv Tug Ntsuj Plig lug 


15 Yog mej noog kuv lug, mej yeej- yuav ua 
law le té kwS"kuvy- has; 16 Kuv yüav*thov- Teej 
o txwv mas” dej: xwv yüàv ikhaiv. dua ib tug lug - 
^paab'mej, nwg yuav: ‘Krug me j^ nyob ‘moog: ib txhws 
le, 17 Tug htawm-yog Vaajtswv tug Ntsu jt Plig- 
kws yuav gha qhov: t$eeb. tsua mej; tuabneeg 
nplajteb tsw leeg yuav. NWG, tsua qhov puab tsw. 
 püm'nwg ‘hab tsw paub nwWg. "Kuas'mej paub nwg, 

vem nwg nrug mej nyob hab nwg nyob huv mej lub 
sab. 


18 Kuv yuav tsw tso mej tseg le. Kuv yuav 
rov lug cuag mej. 19 Tshuav tsw ntev tuabneeg 
nplajteb yuav tsw pum kuv lawm, kuas mej yuav 
pum kuv. Mej yuav muaj txujsa nyob, vem kuv 
muaj txujsa nyob. 20 Thaus txug nub ntawm mej 
yuav paub has tas, kuv nrug leej txwv koom ib 
txujsa, hab mej nrug kuv koom ua ib txujsa, hab 
kuv nrug mej koom ua ib txujsa. 


21 Tug kws paub kuv hab noog kuv tej lug, 
tug hov txha yog tug kws nyam kuv. Kuv txwv 
yuav hlub tug kws noog kuv lug hab kuv yuav 
hlub tug hov hab qheb nwg qhov muag kuas pum 
kuv. 22 Yuta kws tsw yog Yuta Ikhalau nug Yexu 
has tas, xwbfwb, ua caag koj yuav ca peb pum 
koj xwb, koj tsua tsw kheev tuabneeg nplajteb 
pum koj. 23 Yexu teb has tas, tug kws nyam kuv, 
nwg yeej yuav ua law le kuv gha. Kuv txwv 
yuav hlub tug hov, kuv txwv ib yuav lug cuag nwg 
hab nrug nwg nyob. 24 Tug kws tsw nyam kuv nwg 
yeej tsw ua lawv le kuv qha. Tej lug kws mej 
nov kuv has, tsw yog kuv le lug, kuas yog leej 
txwv kws khaiv kuv lug le lug. 


25 Nwgnuav kuv tseem nrug mej nyob kuv txha 
qha tej nuav tsua mej. 26 Tug paab ntawm yog 
Vaajtswv tug Ntsuj Plig kws kuv kuas leej txwv 
khaiv lug. Nwg yuav gha txhua yaam tsua mej hab 
paab mej kuas mej ncu ntsoov ib puas tsaav yaam 
kws kuv tau qha tsua mej lawm. 


27 Kuv pub kuv lub sab tug tug tsua mej mas 

mej txha muaj sab tug. Lub sab tug kws kuv pub 
tsw thooj le tej kws nyob huv nplajteb nuav pub. 
Mej tsw xob txhawj, tsw xob ntshai. 28 Mej tub 
nov kuv has tsua mej tas, kuv yuav moog, kuas 
kuv yuav rov qaab lug cuag mej. Yog mej noog 
kuv lug mej yeej yuav zoo sab qhov kws kuv moog 
cuag leej txwv, tsua qhov leej txwv muaj fwjchim 
luj dua kuv. 29 Nwgnuav kuv qha tej nuav tsua 
mej paub ua ntej, thaus muaj lawm mej txha le 
ntseeg kuv. 30 Kuv yuav tsw tau nrug mej thaam 
ntev lawn, tsua qhov tug kws kaav nplajteb saam- 
swm yuav lug. Nung yeej tsw muaj fwjchim kaav 
kuv. 31 Kuv yeej yuav ua ib puas tsaav yaam kws 
leej txwv kuas kuv ua, mas tuabneeg nplajteb 
txha paub has tas, kuv noog JERI txwv lug. Ca 
le sawv peb moog. 


Yexu yog tsob txwv maab nyeg 


1 Kuv yog tsob tseem txwv maab nyeg. Kuv 

txwv yog tug kws tu tsob txwv maab ntawm. 
2 Txhua tug ceg kws tsw txw txwv, kuv txwv muab 
txav pov tseg. Txhua tug ceg kws txw txwv nwg 
muab taav kuas yimfuab txw txwv ntau dua. 3 Tej 
lug kws kuv gha mej tub yog kuv taav mej ntaag. 
h Mej yuav tsum nrug kuv koom ua ib txujsa, mas 
kuv txha nrug mej koom ua ib txujsa. Yog mej 
.tsw nrug kuv koom ua ib txujsa mej yeej txw tsw 
taug txwv. Ib yaam le tug ceg kws tsw ncau ntawm 
lub hauv paug, yog tug ceg tsw ncau “ntawm lub 
hauv paug, tes tug erg hov yeej tw AOW Taug: 
a: E 


5 Kuv yog lub hauv paug maab, mej yog cov 
ceg maab. Tug kws nrug kuv koom ‘ua ib txujsa — 

tug ntawm yuav txw txwv ntau. Yog mej tsw nrug 
kuv koom ib txujsa mej yeej ua tsw tau ib yaam 
daabtsw le. 6 Tug kws tsw nrug kuv koom ua ib 
txujsa, tug hov zoo ib yaam le tug ceg kws luas 
muab txav pov tseg. Thaus qhuav lawm luas yuav 
tuaj muab zuas moog hlawv. 7 Yog mej nrug kuv 
koom ua ib txujsa, hab mej khaws kuv tej lug ca 
tsua huv mej lub sab tes mej xaav yuav yaam twg, 
mej ca le thov, mej yuav tau yaam ntawm. 8 Yog 
mej txw txwv ntau tes kuv txwv txha tau koob 
meej, hab mej yuav tau ua kuv cov thwjtim. 9 Kuv 
hlub mej ib yaam le kuv txwv hlub kuv. Mej yuav 
tsum ua kuas kuv tau chaw hlub mej moog le. 

10 Yog mej ua law le kuv tej lug, kuv yuav 

hlub me j ib yaam le kuv ua law le kuv txwv tej- 
lug ais kuv txwv hlub kuv. | 


11 Kuv gha le nuav tsua mej kuas mej txha 
tau nrug kuv zoo sab, hab mej yuav zoo sab kawg 
nkaus le. 12 Lu lug kws kuv qha tsua mej yog le 
nuav, mej ib leeg yuav tsum hlub ib leeg ib 
yaam le kuv hlub mej. 13 Tug kws hlub nwg tej 
kwvluag kawg kev nkaus yog tug kws tso txujsa 
lug tuag theej nwg cov kwvluag. 14 Yog mej ua 
law le kuv has, mej txha yog kuv cov kwvluag. 
15 Nwgnuav kuv tsw hu mej ua tub qhe lawm, tsua 
qhov tug tub qhe yeej tsw paub tug tswv lub sab. 
Kuas kuv hu mej ua kwvluag, vem kuv tub qha txhua 
yaam kws kuv txwv qha kuv tsua mej lawm. 16 Tsw 
yog mej xaiv kuv, kuas yog kuv xaiv mej, hab 
tsaa kuas mej moog txw cov txwv kws yuav nyob 
moog ib txhws. Yog mej tuav kuv lub npe thov . 
leej txwv ib yaam daabtsw tes nwg yuav pub yaam 
ntawm tsua mej. 17 Kuv qha tsua mej has tas, mej 
ib leeg yuav tsum hlub ib leeg. | 

Tuabneeg nplajteb yuav ntxub Yexu cov thwjtim 





18 Yog tuabneeg nplajteb ntxub mej, mej yuav 
tsum ncu ntsoov has tas, puab tub xub ntxub kuv 
lawm. 19 Yog mej nyam ua lawv le tuabneeg nplaj- 
teb ua, tuabneeg nplajteb yeej yuav hlub mej 
tsua ghov mej ua lawv le puab ua. Kuas nwgnuav 
mej tsw nyam ua lawv le tuabneeg nplajteb ua, 
tsua qhov kuv tub xaiv mej tawm huv -nplajteb 
lawm, mas tuabneeg nplajteb txha ntxub mej. 

20 Mej yuav tsum ncu ntsoov lu lug kws kuv tub 
has tsua mej tas, tug tub qhe yeej tsw muaj 
fwjchim luj dua nwg tug tswv. Puab tub tswm 
txom kuv lawm, puab txha yuav tswm txom mej hab. 
Yog puab ua lawv le kuv tej lug, puab yeej yuav 
ua lawv le mej tej lug hab. 21 Puab yuav tswm 
txom mej vem mej yog kuv cov thwjtim, puab tsw 
paub tug kws khaiv kuv lug. 22 Yog kuv tsw tau 
lug gha puab, puab yeej tsw muaj txem. -Kuas 
nwgnuav puab has tsw tau has tas, puab tsw muaj 
txem. 23 Tug kws ntxub kuv, tug ntawm yeej 
ntxub kuv txwv hab. 2^ Yog kuv tsw tau lug ua 
tej kws tsw tau muaj tuabneeg ua dua tsua puab 
saib, tes puab tsw muaj txem. Kuas. puab tub . 
pum tej kws kuv tau ua lawm puab txha ntxub kuv 
hab ntxub kuv txwv. 25 Yeej yuav muaj lawv le. 
nuav txha lawv le tej lug kws sau ca tsua huv 
puab txuj kevcai has tas, txawm yog kuv tsw tau 
ua txhum los puab laam DEA KOY | 

26 Tug paab yuav lug, Tug paab ntawm. yag 
Vaajtswv tug.Ntsuj Plig kws; : heej txwy khaiv. Jug 
dha ghov tseeb tsua suavdawg. Kuv. yuav kuas 
leej txwv .khaiv nwg.lug,.mas nwg yuay qha kuv 
..tsua mej, 27:hab-.mej yuav pav :txugkuv, : tsua qhov 
mej ib txwm nrug kuv nyob thau u lug lawm. 

Kuv qha tej nuav tsua mej, mej txha tsw 
16 poob sab. 2 Luas yuav txwv tsw kheev mej 
moog noog lug qhuab qha huv tej tsev sablaaj. 
Tshuav tsw ntev nuav yuav muaj tuabneeg muab 
mej tua pov tseg. Qhov kws puab ua le ntawm 
puab xaav has tas, hum Vaajtswv sab. 3 Vem puab 
tsw paub leej txwv hab tsw paub kuv, puab txha 
ua le hov tsua mej. 4 Kuv xub gha le nuav tsua 
mej, sub thaus txug nub kws puab tswm txom mej, 
mej txha ncu ntsoov kuv tej lug. | 


Vaajtswv tug Ntsuj Plig teg num 


Yaav taag lug lawm kuv tsw qha tej nuav tsua 
mej, tsua qhov kuv tseem nrug mej nyob. 5 Kuas 
nwgnuav kuv yuav moog cuag tug kws khaiv kuv lug 
los mej cov tub tsw muaj ib tug nug kuv has tas, 
koj yuav moog hov twg. 6 Kuv qha tej nuav tsua 
mej, mas mej ntxhuv sab kawg le. 7 Kuv qha tseeb 
tsua mej has tas, qhov kws kuv ncaim mej moog 
yuav paab mej heev dua le kws kuv nrug mej nyob. 
Yog kuv tsw ncaim mej moog tes tug paab yuav tsw 
lug cuag mej. Kuas yog kuv moog lawm kuv yuav 
khaiv nwg lug nrug mej nyob. 8 Thaus nwg lug nwg 
yuav qha kev txhum, kev ncaaj nceeg, hab kev 
txav txem tsua tuabneeg nplajteb paub tseeb. 

9 Tog nwg qha kev txhum los vem yog tuabneeg 
nplajteb tsw ntseeg kuv. 10 Tog nwg qha kev ncaaj 
nceeg los vem yog kuv yuav moog cuag leej txwv 
mas yuav tsw muaj tuabneeg pum kuv lawm. 11 Tog 
nwg qha kev txav txem los vem yog tug Daab Ntxwg 
Nyoog kws kaav nplajteb tub raug txem lawm. 


12 Tseem tshuav ntau yaam kws kuv xaav qha 
tsua mej, kuas ntshai nwgnuav mej yuav tsw nkaag 

sab. 13 Thaus Vaajtswv tug Ntsuj Plig kws qha 
qhov tseeb lug lawm, nwg yuav gha ghov tseeb 
huvsw tsua mej. Nwg yuav tsw has law le nwg 
sab xaav, nwg tsuas has tej kws nwg nov hab tej 
kws yuav muaj tshwm lug tsua mej xwb. 14 Nwg 
yuav muab kuv tej lug coj lug qha tsua mej, mas 
yuav ua tsua kuv tau koob meej. 15 Tej kws yog 
kuv txwv le puav leej yog kuv le hab. Tub yog 
le hov kuv txha gha tsua mej has tas, Vaajtswv 
tug Ntsuj Plig yuav muab kuv Sed lug coj lug 
qha mej. 


Tug kws ntxhuv sab yuav tau zoo sab 


16 Tshuav tsw ntev mei yuav tsw pum kuv, kuas 
dhau hov tsw ntev mej yuav rov pum kuv. 17 Yexu 
cov thwjtim muaj qee leej sws thaam has tas, nwg 
has tsua peb tas, tshuav tsw ntev peb yuav tsw 
pum nwg, kuas dhau hov tsw ntev peb yuav rov pum 
nwg. Nwg has le hov sov nwg has txug daabtsw 
ne. Hab nwg has dua ib lus has tas, kuv has le 
nuav tsua qhov kuv yuav moog cuag kuv txwv. 

18 Puab sws nug zum quas zawg has tas, lu lug 

kws nwg has tas, tsw ntev, sov yog nwg has txug 
daabtsw. 19 Yexu paub tas, cov thwjtim xaav nug 
Yexu, tes Yexu txawm has tsua puab has tas, kuv 
tub has tsua mej has tas, tshuav tsw ntev mej 
yuav tsw pum kuv, kuas dhau hov tsw.ntev mej 

yuav rov pum kuv. Mej.sws nug txug: lu lug kws 
kuv has tsua mej hov lub ntsab los. 20 Kuv qha 
tseeb tsua mej has tas, mej yuav quaj ntsoog quas 
qeeg kuas tuabneeg nplajteb yuav zoo sab kawg le. 
Mej yeej yuav ntxhuv sab, kuas mej tej kev ntxhuv 
sab hov yuav rov ua tsua mej zoo sab. 21 Tug 
quaspuj kws muaj mivnyuas huv plaab, thaus txug 

cai j yug nwg ua mob teb heev mas txhawj yug kawg 
le. Kuas thaus nwg yug tau lawm nwg tsw ncu 
txhawj lawm. Nwg zoo sab heev tsua qhov nwg 

tub tau mivnyuas lawm. 22 nwgnuav mej ntxhuv sab 
ib yaam nkaus le tug quaspuj hov, kuas thaus kuv 
rov lug cuag mej, mej yuav zoo sab kawg nkaus le. 
Tsw muaj leejtwg yuav txeeb tau mej ukay ZOO 
sab hov moog le. 


23 Thaus txug nub ntawm mej yuav tsw nug kuv 
ib lus le lawn. Kuv gha tseeb tsua mej has tas, 
yog mej tuav kuv lub npe thov leej txwv pub ib 
yaam daabtsw tsua mej, nwg yeej yuav pub tsua 
mej. 24 Mej ib txwv tsw tuav kuv lub npe thov 
ib zag le, mej ca le thov mej txha tau. Thaus 
mej tau lawm mej yuav zoo sab kawg nkaus le. 


Yexu_yog tug kws kaav nplajteb 


.25 Tej kws kuv has tsua mej nuav kuv ua pev 
lug has xwb. Kuas muaj ib nub kuv yuav tsw ua 
pev lug has tsua mej lawm. Kuv yuav ca le gha 
hlo leej txwv tsua mej paub. 26 Thaus txug nub 
ntawm mej yuav tuav kuv lub npe thov leej txwv. 
Kuv tsw tau has tas, kuv yuav paab mej thov 
leej txwv, 27 tsua qhov leej txwv yeej hlub mej. 
Nwg hlub mej tsua qhov mej nyam kuv hab mej 
ntseeg has tas, kuv yog tug kws Vaajtswv khaiv 
lug. 28 Yeej yog leej txwv khaiv kuv lug huv 
nplajteb nuav tag. Nwgnuav kuv saamswm yuav 
tawm huv nplajteb nuav rov moog cuag leej txwv. 


29 Thaus Yexu has le hov taag Yexu cov thwj- 
tim txawm has tas, zag nuav koj qha hlo tsua peb 
tag laub. Koj tsw ua ib lus pev lug gha Te. | 

Tej lug kws koj has, peb puav leej to taub zoo. 
30 Nwgnuav peb paub has tas, koj paub ib puas 
tsaav yaam huvsw lawm. Tsw taag peb yuav nug 
koj dua le lawn. Tej nuav ua tsua peb paub tseeb 
has tas, koj yog tug kws Vaajtswv khaiv lug tag. 
31 Yexu teb puab has tas, nwgnuav mej ntseeg 
tag tag lawm lov. 32 Yuav muaj ib lub swmhawm 
kws mej yuav tso kuv tseg. Nwgnuav tub txug 

lub swmhawm ntawm lawm. Mej nyag yuav tswv nyag 
rov moog tsev. Mej txawm tswv le hov lawm los 
tsw yog kuv tuab leeg nyob xwb, leej txwv yeej 
nrug kuv nyob hab. 33 Kuv qha tej nuav tsua mej 
paub sub mej cov kws tso sab tsua kuv txha le 
tau zoo nyob kaaj sab quas lug. Tuabneeg nplaj- 
teb yuav tswm txom mej, kuas. mej tsw xob aan 
kuv tub kov yeej ee lang lawm. | 


Yexu thov Masiteuw paa) COV thw jtim 


17 Thaus Yexu has le ntawm taag Nasa tsaa muag 
saib sau ntuj. Yexu thov Vaajtswv has tas, 
txwv, tub txug swmhawm lawm. Thov koj ua kuas 
koj tug tub tau koob meej, koj tug tub txha le 

ua tsua koj tau koob meej. 2 Tsua qhov koj tub 
tsaa leej tub ua tug kws muaj fwjchim luj dua 

tej tuabneeg huvsw. Mas leej tub txha pub tau 
txujsa ntev moog ib txhws tsw kawg tsua txhua 

tug kws koj muab tsua nwg. 3 Txujsa ntev moog ib 
txhws tsw kawg ntawm yog qhov kws tuabneeg paub 
koj hab paub has tas, koj tuab leeg yog Vaajtswv 
hab paub Yexu Kheto kws koj khaiv lug. 4 Kuv ua 
tsua koj tau koob meej huv nplajteb nuav. Teg 
num kws koj kuas kuv ua kuv tub ua tav taag lawm. 
5 Txwv, thov koj pub kuas kuv tau koob meej hab 
tau tug fwjchim kws ci ntsaa quas ab:tsua ntawm 

koj lub xub ndag, ib yaam le kuv nrug koj muaj 
thaus tsw tau tswm ntuj tswm teb. 


6 Kuv tub gha koj tsua cov tuabneeg kws koj 
xaiv lug ua kuv cov paub koj lawn. Puab yeej 
yog koj le, koj muab puab pub tsua kuv. Puab 
naj nub noog koj tej lug. 7 Nwgnuav puab paub 
tas, ib puas tsaav yaam kws koj muab tsua kuv 
puav leej yog koj le. 8 Tsua qhov tej lug kws 
koj qha kuv, kuv tub qha kuvsw tsua puab lawm. 
Puab khaws tej lug ntawm ca. Puab paub tseeb 
has tas, kuv lug ntawm koj lug, hab puab ntseeg 
tas yog koj khaiv kuv lug tag. 


9 Qhov kws kuv thov koj nuav yog thov koj paab 
puab. Tsw yog thov koj paab tuabneeg nplajteb, 
kuas kuv thov paab cov tuabneeg kws koj tub 
muab tsua kuv lawm, tsua qhov puab yeej yog koj 
le. 10 Ib puas tsaav yaam kws kuv muaj kuj yog 
koj le. Ib puas tsaav yaam kws koj muaj kuj 
yog kuv le. Cov tuabneeg kws koj muab tsua kuv 
ntawm ua tsua kuv tau koob meej. 11 Nwgnuav kuv 
yuav rov qaab lug cuag koj. Kuv yuav tsw nyob 
huv nplajteb nuav lawm, kuas puab tseem nyob huv 
nplajteb. Txwv, koj yog tug kws zoo kawg nkaus. 
Thov koj tug fwjchim tsom kwm cov tuabneeg kws 
koj tub muab tsua kuv lawm. Sub puab txha ua 
tau ib lub sab ib yaam le koj hab kuv ua ib lub 
sab. 12 Thaus kuv tseem nrug puab nyob kuv naj 
nub saib puab tsua qhov koj yeej pub fwjchim 
tsua kuv ua teg num hov. Cov kws kuv saib tsw 
muaj ib tug raug kev puam tsuaj le. Tsuas yog 
tuab tug kws yeej yuav puam tsuaj txha le raug 
kev puam tsuaj xwb. Yeej yuav muaj le nuav txha 
law le tej lug kws sau ca tsua huv koj phoo 

ntawv lawm. 13 Nwgnuav kuv saamswm yuav rov lug 
cuag koj. Kuas thaus kuv tseem nyob huv nplaj- 
teb nuav kuv has tej lug nuav sub puab txha zoo 
sab kawg nkaus ib yaam le kuv zoo sab. 14 Kuv 
tub qha koj tej lug tsua puab lawm, tuabneeg 
nplajteb txha le ntxub puab. Tsua qhov puab 
tsw yog tuabneeg nplajteb ib yaam le kws kuv 
tsw yog tuabneeg nplajteb. 15 Kuv tsw thov kuas 
koj coj puab tawm huv nplajteb nuav moog, kuas 
kuv thov koj saib puab kuas puab tsw xob maag 
Daab Ntxwg Nyoog lub vuj hlua. 16 Puab tsw yog 
tuabneeg nplajteb ib yaam le kuv tsw yog tuab- 
neeg nplajteb. 17 Thov kuas koj txujlug kws yog 
lug tseeb coj puab lug ua koj le tuabneeg. 

18 Kuv khaiv puab moog qha tuabneeg nplajteb ib 
yaam le koj khaiv kuv lug huv nplajteb nuav. 

19 Yog vem kuv xaav paab kuas puab ua tau koj 
cov tuabneeg tag tag, kuv txha muab kuv lub cev 
huvsw pub tsua koj. 


20 Tsw yog kuv thov koj paab cov tuabneeg 
nuav Xwb, kuas kuv thov koj paab txhua tug kws 
nov txuj xuv zoo kws puab qha es lug ntseeg kuv. 
21 Kuv. thov koj paab kuas puab ua tau ib lub 
sab. Txwv, kuv xaav kuas puab nrug ib koom ib 
txujsa ib yaam le koj hab kuv koom ib txujsa. 
Thov koj paab kuas puab ua tau ib lub sab, sub 
tuabneeg nplajteb txha paub tseeb has tas, yog 
koj khaiv kuv lug. 22 Kuv ua tsua puab tau koob 
.meej ib yaam le koj ua tsua kuv tau koob meej. 
Kuv ua le hov kuas puab ua tau ib lub sab ib 
yaam le koj hab kuv ib ua ib lub sab. 23 Kuv 
nyob huv puab, koj nyob huv kuv, sub puab txha 
thooj xeeb hum huv. Yog puab koom ib lub sab 
lawn tuabneeg nplajteb txha paub has tas, koj 

khaiv kuv lug, hab txha paub has tas, koj hlub 
puab ib yaam le koj hlub kuv. 


24 Txwv, kuv xaav kuas cov tuabneeg kws koj 
muab pub tsua kuv lawm nrug kuv nyob ua ke, puab 
txha le pum tug fwjchim luj kws koj pub tsua 
kuv. Tsua qhov thaus tsw tau tswm nplajteb koj 
yeej ib txwm hlub kuv. 25 Txwv, koj yog tug kws 
ncaaj nceeg.  Tuabneeg nplajteb tsw paub koj 
kuas kuv paub koj. Cov tuabneeg nuav puav leej 
paub has tas, koj khaiv kuv lug. Kuv tub gha 
koj tsua puab paub lawm, 26 kuv tseem yuav naj 
nub qha puab hab. Kuv ua le nuav sub puab txha 
muaj lub sab sws hlub ib yaam le koj hlub kuv. 
Hab kuv yuav nyob huv puab lub sab. 


Cov tub r moog nte Yexu 
(Mth 26:17-56, Mik "BO Lk 22:47-53) 


1 Thaus Yexu thov Vaajtswv taag lawm, Yexu txawm 
coj Yexu cov thwjtim hlaa lub kwj haa kws 
npe hu ua Khetoo moog saab tim u. Saab tim 
muaj ib lub vaaj. Mas Yexu hab cov thwjtim moog 
tsua huv lub vaaj hov. 2 Tug Yuta kws faav xeeb 
tsua Yexu, nwg yeej paub qhov chaw ntawm, tsua 
qhov Yexu tub pheej txeev coj cov thwjtim moog 
huv. lub vaaj hov lawm. 3 Yuta txawm coj ib paab 
tub rog hab cov tub ceev xwm kws zuv lub tuam 
tsev tuaj huv lub vaaj. Cov tub rog ntawm yog 
cov kws cov pov thawj hlub hab cov Falixai khaiv 
tuaj. Puab coj ntaaj coj rag hab taws teeb taws 
tsau cig laam quas lug tuaj. 4 Yexu yeej paub ib 
puas tsaav yaam kws Yuta puab yuav ua tsua nwg. 
Nwg txawm txaav zog moog nug puab has tas, mej 
tuaj nrhav leejtwg. 5 Puab teb has tas, peb tuaj 

nrhav tug Yexu kws yog tuabneeg Naxale. Yexu 
has tsua puab has tas, tub yog kuv ntaag los maj. 


Tug Yuta kws faav xeeb tsua Yexu nrug puab 
sawv ua ke ntawm hab. 6 Thaus Yexu has tsua 
puab has tas, tub yog kuv ntaag los maj, :tes 
puab ca le thaub pis ncho rov tom qaab qaug 
nplawg nta tsua huv peg teb. 7 Yexu rov nug 
puab has tas, mej tuaj nrhav leejtwg. Puab teb 
has tas, peb tuaj nrhav tug Yexu kws yog tuab- 
neeg Naxale. 8 Yexu has tsua puab has. tas, kuv 
tub gha tsua mej has tas, yog kuv nua ne. Yog 
mej tuaj nrhav kuv tag, mej ca le tso cov tuab- 
neeg nuav moog. 9 Yexu has le nuav txha muaj 
lawv le tej lug kws nwg tub xub has lawm tas, 
txwv, cov tuabneeg kws koj muab tsua kuv tsw 
muaj ib tug raug kev puam tsuaj le. 10 Ximoo 
Pestus coj ib raabntaaj hab, tes nwg txawm rhu 
hlo nwg raab ntaaj lug tuab ntaag tsua tug tuam 
pov thawj hlub tug tub qhe saab nplooj ntseg 
xws tu nrho. Tug tub qhe ntawm npe hu ua. Mala- 
khu. 1l Yexu has tsua Pestus has tas, koj ca le 
muab koj raab ntaaj ntxwg rov tsua huv naab. 
Koj xaav has tas, kuv yuav tsw rws tej kev ab 
kev: khwv kws kuv txwv muab tsua kuv nua los. 


Puab coj Yexu moog cuag Ana 


. 12 Tug thawj rog hab nwg paab tub rog, hab 
Yutai cov tub ceev xwm txawm nrov ntwg lug nteg 
Yexu muab khi kag. 13 Puab xub coj Yexu moog - 
cuag Ana kws.yog Kayafa yawm txwv. Xyoo ntawm 
Kayafa ua tug tuam pov thawj hlub. 1^ Kayafa yog 
tug kws has tsua cov Yutai has tas, ca ib tug 
tuag zoo dua. le ca suavdawg tuag. 

Pestus tsw leeg paub Yexu 


(Mth 26:69-70, Mik 14:66-68, Lk 22:55-57) 


15 Ximoo Pestus hab muaj dua ib tug thwjtim 
ob tug law Yexu qaab moog. Tug tuam pov thawj 
hlub paub tug thwjtim ntawm, tug thwjtim hov 
txawm lawv Yexu qaab moog txug huv tug tuam pov 
thawj hlub lub loog. 16 Pestus sawv saab rooj 
vaag nrau. Tug thwjtim kws paub tug tuam pov 
thawj hlub tawm tuaj has tug nkauj qhev kws zuv 
lub rooj vaag, tes nwg txawm coj Pestus lug huv 
lub loog. 17 Tug nkauj qhev kws zuv rooj vaag 
has tsua Pestus has tas, koj yog tug txwv neej 
kws puab nteg ntawm ib tug thwjtim hab los sas. 
Pestus teb has tas, kuv tsw yog. 


18 Mo ntawm no heev. Cov tub qhe hab cov 
tub ceev xwm puab rauv ib cub thee nte. Pestus 
txawm moog nrug pues sawv nte tawg. 


Tug tuam pov thawj hlub nug Yexu 


(Mth 26: 59-66, Mik 14:55-64, Lk 22:66-71) 


19 Tug tuam pov thawj hlub nug Yexu txug Yexu 
cov thwjtim hab tej kws Yexu qha. 20 Yexu teb 
has tas, kuv naj nub taab meeg qha suavdawg. 
Kuv yeej ib txwm gha huv tej tsev sablaaj hab 
huv lub tuam tsev thov Vaajtswv. Cov tuabneeg 
Yutai yeej naj zag tuaj noog lug qhuab qha huv 
tej tsev ntawn. Kuv tsw tau npog tej lug kws 
kuv gha ib zaaj tsua hov twg le. 21 Koj tseem 
yuav nug kuv ua daabtsw. Koj ca le nug cov 
tuabneeg kws nov kuv qha saib kuv has le caag 
tsua puab los mab. Puab yeej paub tej lug kws 
kuv has huvsw. 22 Thaus Yexu has le ntawm tes 

ib tug tub ceev xwm txawm tuab tawg ncuav tsua 
Yexu saab plhu, hab has tsua Yexu has tas, koj 
teb tug tuam pov thawj hlub le kos los. 23 Yexu 
has tsua hwg has tas, yog kuv has txhum koj ca 
le qha kuv qhov txhum tsua suavdawg los pauj. 
Kuas yog kuv has tseeb ua caag koj yuav laam 
ntaus kuv ua daabtsw. | 


24 Vem le hov Ana txha xaa Yexu moog tsua 
Kayafa kws ua tug tuam pov thawj hlub. Thaus 
ntawn puab tseem muab hlua khi quas nreeg Yexu. 


Pestus rov tsw leeg paub Yexu 


(Mth 26:71-75, MIk 15:69-72, Lk 22:58-62) 


25 Thaus Pestus tseem sawv nte tawg ntawm 
cub tawg, cov tuabneeg kws nyob ntawm has tsua 
Pestus has tas, koj yog tug txwv neej ntawm ib 
tug thwjtim hab los sas. Kuas Pestus tsw leeg 
le, Pestus has tas, kuv tsw yog. 26 Tug tuam pov 
thawj hlub ib tug tub qhe nug Pestus has tas, 
yaam le kuv tub pum koj nrug tug txwv neej ntawm 
nyob huv lub vaaj hab sub mab. Tug tub qhe hov 
hab tug tub qhe kws Pestus xuas ntaaj txav ib 
saab nplooj ntseg tu, ob tug yog kwvti j. 
27 Pestus rov has tas, tsw yog kuv. Tes taam- 
swm ntawm qab txawm qua. 


Puab coj Yexu moog cuag Phi laj 
(Mth 27:1-2, MIk 15:1-5, Lk 23:1-5) 

28 Thaus kaaj ntug quas txoog puab coj Yexu 
tawn huv Kayafa tsev moog txug tom tim xyoob 


Philaj tsev. Cov Yutai tsw kaam moog huv tsev 
tsua qhov puab ntshai tsaam puab ua txhum puab 

kevcai, tes puab tsw tau moog noj mov ua kevcai 
hlaa dhau. 29 Vem le ntawm Philaj txha tawm tuaj 
nug puab has tas, mej coj tug txwv neej nuav 
tuaj cuag kuv, nwg ua txhum daabtsw. 30 Puab teb 
has tas, yog nwg tsw tau ua txhum tes peb yeej 
tsw coj nwg tuaj cuag koj le. 31 Philaj has tsua 
puab has tas, mej ca le coj nwg moog rau txem 
law le mej kevcai los maj. Cov Yutai teb has 
tas, -peb cov Yixayee tub tsw muaj ntawv tua tuab- 
neeg nej. 32 Tej nuav muaj law le tej lug kws 
Yexu tub xub qha ua ntej lawm has tas, Yexu yuav 
tuag le caag. 33 Philaj rov moog huv tsev. Nwg 
kuas Yexu lug cuag nwg. Nwg nug Yexu has tas, 
koj yog cov Yutai tug vaaj ntxwv los. 3l Yexu 
teb has tas, koj yeej xaav tau le kos, los yog 
lwm tug qha tsua koj. 35 Philaj teb has tas, koj 
xaav has tas, kuv yog tuabneeg Yutai hab nua los. 
Tub yog koj tsaav tuabneeg hab puab cov pov thawj 
hlub nteg koj tuaj tsua kuv nev, ais yog koj ua 
txhum daabtsw. 36 Yexu has tsua Philaj has tas, 
kuv tsw yog tug kws kaav huv nplajteb nuav. Yog 
kuv kaav huv nplajteb nuav tes kuv cov thwjtim 
yeej yuav tawm tsaam tsw kheev leejtwg nteg tau 
kuv coj moog tsua cov Yutai. Kuv tsw yog tug 
vaaj ntxwv kws kaav lub tebchaws nuav. 37 Philaj 
has tsua Yexu has tas, yog le ntawm koj yog ib 
tug vaaj ntxwv los. Yexu teb has tas, koj yog 
tug kws hu kuv ua vaaj ntxwv. Qhov tseem ceeb 
kws kuv lug yug huv nplajteb nuav tub yog kuv 
xaav qha qhov tseeb. Tug kws nyam qhov tseeb 
tug ntawm yeej yuav noog kuv tej lug. 38 Philaj 
txawm nug Yexu has tas, qhov tseeb yog daabtsw. 

Thaus Philaj.has le ntawm su. Philaj txawm 
tawm lug has tsua cov Yutai has tas, kuv tsw 
pum nwg ua ib qho txhum le. 39 Kuas law le mej 
kevcai mas thaus mej ua kevcai hlaa dhau kuv 
yuav tso ib tug tuabneeg raug txem dim. Mas 
zag nuav mej xaav kuas kuv tso cov Yutai tug 
vaaj ntxwv tsua mej los tsw xaav. 40 Thaus cov 
pejxeem nov Philaj has le hov puab txawm qw 
ntsoog quas qeeg has tas, tsw xob tso nwg, koj 
ca le tso Npalanpa. Npa lanpa yog ib tug nam 
tub saab tua tuabneeg. 





1 Tes Philaj txawm muab Yexu tsua cov tub . 
rog nplawm. 2 Cov tub rog muab xuav paug 
lug qhab ua kauj looj Yexu taubhau, hab muab ib 
lub tsho ntev yimlaaj khu tsua Yexu naav. 3 Puab 
laam has ua dog ua dig tsua Yexu has tas, cov 
Yutai tug vaaj ntxwv, koj yuav tau zoo lauj. 
Puab txawm RUNE ncuav tsua Yexu lub pthu. 


Phi laj txav txem tsua Vex 


(Mth 27:20-26, MIk 15:12-15, Lk (23: 20- 25)... 


4 Philaj tawm rov “Tug: TM tsua Cov: pe jxeem 
has tas, kuv yuav coj nwg lug tsua mej saib, sub 
mej. txha paub tas, kuv tsw pum nwg.ua ib qho 
txhum le. 5 Cov tub rog txawm coj. Yexu tawm lug 
tsua saab nrau. Thaus hov Yexu tseem ntoo quas 
nreeg lub kauj xuav paug hab naav lub tsho ntev 

yimlaaj. Philaj has tsua cov pejxeem has tas, 
mej swm saib nwg saib, nwg nyob ntawm nuav. 

6 Thaus cov pov thawj hlub hab cov tub ceev xwm 
pum dheev Yexu, puab txawm qw nrov nrov has tas, 
muab nwg teem tsua sau ntoo khaublig.  muab nwg 
teem tsua sau ntoo khaublig. Philaj teb puab 
tas, mej ca le coj moog teem mej los maj. Kuv 
yeej tsw pum nwg ua ib qho txhum hlo le. 7 Cov 
Yutai teb has tas, peb muaj ib txuj kevcai qha 
has tas, tswm nyog muab nwg tua pov tseg tsua 
qhov nwg khaav has tas, nwg yog Vaajtswv tug tub. 


8 Thaus Philaj nov le hov Philaj yimfuab 
ntshai heev. 9 Philaj rov moog nug Yexu huv tsev 
has tas, koj nyob hov twg tuaj. Kuas Yexu tsw teb 
ib lus le. 10 Philaj has tsua Yexu has tas, koj 
txawm tsw teb kuv le los. Koj tsw paub tas, 
kuv muaj fwjchim tso koj dim, hab kuv muaj fwj- 
chim kuas muab koj teem tsua sau ntoo khaublig 
nua los. 11 Yexu teb has tas, yog Vaajtswv tsw 
pum zoo ca koj ua le caag tsua kuv, koj yeej tsw 
muaj fwjchim ua. Vem le nuav tug kws nteg kuv 
tuaj tsua koj tseem muaj txem luj dua koj. 

12 Thaus Philaj nov Yexu has le ntawm, Philaj 
yimfuab xaav muab Yexu tso, kuas cov Yutai qw 
ntsoog quas qeeg has tas, yog koj muab nwg tso 
koj yeej tsw nrug fuabtais Xixa sws raug zoo 
lawm. Tug kws khaav has tas, nwg yog ib tug 
vaaj ntxwv, tes kuj yog nwg ua yeeb ncuab tsua 
fuabtais Xixa. 13 Thaus Philaj nov le ntawm, 
Philaj txawm coj Yexu tawm lug tsua saab nrau. 
Philaj nyob sau lub rooj tu plaub. Lub chaw 
ntawm npe hu ua lub chaw pua pob zeb. Lug 
Heplais hu ua Kanpatha. 

14 Thaus hov tub yuav taav su. Nub hov yog 
nub kws suavdawg npaaj hov txhua chaw ua kevcai 
hlaa dhau. Philaj has tsua cov Yutai has tas, 
mej tug vaaj ntxwv nyob ntawm nuav. 15 Kuas cov 
pejxeem qw ntsoog quas qeeg has tas, coj nug. 
moog tua pov tseg, coj nwg moog tua pov tseg. 
Muab nwg teem tsua sau ntoo khaublig Philaj nug 
puab has tas, mej txawm xaav kuas kuv muab mej 
tug vaaj ntxwv teem tsua sau ntoo khaublig ntaag 
los. Cov pov thawj hlub teb has tas, peb muaj 
tuab tug vaaj ntxwv xwb, yog Fushtars Kika. 

16 Tes Philaj txawn muab Yeku tsua puab coj moog 
teem tsua sau ntoo khaublig. 


Muab Yexu teem sau ntoo khaublig 


(Mth 27:32-44, Mik 15:21-32, Lk 23:26- 43). 


Cov tub rog txawm coj Yexu tawm moog. 17 Puab 
muab tug ntoo khaublig tsua Yexu kwv. Puab coj 
nwg moog txug ib qhov chaw npe hu ua roob txhaa 
taubhau. Lug Heplais hu ua Khaulakhautha. 

18 Thaus puab moog txug qhov chaw ntawm puab 
txawm muab Yexu teem tsua sau ntoo khaublig. 

Puab coj ob tug txwv neej tuaj teem tsua sau ob 
tug ntoo khaublig hab. Puab muab ib tug txhus 
tsua Yexu saab phem, muab ib tug txhus tsua Yexu 
saab xws, Yexu nyob nruab nraab. 19 Philaj sau 

ib daim txag teem tsua sau Yexu tug ntoo khaublig 
has tas, tug Yexu kws yog tuabneeg Naxale, yog 
cov Yutai tug vaaj ntxwv. 20 Qhov chaw kws puab 
muab Yexu teem tsua sau ntoo khaublig ntawm nyob 
ze ze lub nroog. Mas cov Yutai kws moog moog 

lug lug muaj ntau leej nyeem daim txag kws Phi laj 
sau, vem Philaj sau ua lug Heplais hab lug Loo 
hab lug Kili. 21 Yutai cov pov thawj hlub has 

tsua Philaj has tas, koj tsw xob sau has tas, 
cov Yutai tug vaaj ntxwv. Koj yuav tsum sau 
has tas, tug txwv neej nuav, nwg has tas, nwg 
yog cov Yutai tug vaaj ntxwv. 22 Philaj teb puab 
has tas, sau le kuv sau ntawm, tau lawm lauj. 


23 Thaus cov tub rog muab Yexu teem tsua sau 
ntoo khaublig lawm, puab muab Yexu tej rwg tsho 
coj lug faib ua plaub co. Ib leeg yuav ib co. 
Tshuav Yexu lub tsho ntev xwb. Lub tsho ntawm 
luas ntus thoob plawg tsw muaj lej leeg le. 

24 Cov tub rog txawm sws thaam has tas, peb tsw 
xob muab dua faib. Ca peb twv saib leejtwg tau, 
tes ca leejtwg yuav xwb. Tej kws puab ua nuav 
muaj lawv le tej lug kws sau ca tsua huv Vaaj- 
tswv phoo ntawv has tas, 


Puab muab kuv tej rwg tsho sws faib. 
Puab muab kuv lub tsho ntev twv sang al 
twg tau. 


Tes cov tub rog txawm ua le ntawm tag. 


25 Yexu nam hab Yexu nam tug nam hluas, hab 
Maivlag kws yog Kelaupa tug quaspuj, hab Maiv- 
lag Matala puab sawv ze ze ntawm Yexu tug ntoo 
khaublig. 26 Yexu pum Yexu nam hab tug thwjtim 
. kws Yexu nyam heev saw ntawm. Yexu has tsua 
Yexu nam has tas, tug kws nrug koj sawv ntawm 
kos nwg yog koj tug tub. 27 Yexu has tsua tug 
thwjtim ntawm has tas, tug kws nrug koj sawv 
ntawm kos yog koj nam. Txwj nub ntawm lug tug 
thwjtim ntawm coj Yexu nam moog nrug nwg nyob. 


Yauhaa 19 . - dg. 
Yexu tuag (Mth 27:45-46, Mik 15:33-41, Lk 23: 44-49) 


28 Yexu paub tas, ib puas tsaav yaam tub tav | 
taag lawm, Yexu txha has tas, kuv nghes dejf.: 
Nwg has le hov txha law le tej lug kws -sau ca 
tsua huv Vaajtswv phoo ntawv. 29 Nyob ntawm 
muaj ib taig kua txwv maab qaub. Puab muab ib 
tug paas chob ib lub taub ntxuav yag raus cov 
Kua qaub hov cev tsua ntawm Yexu qhov ncauj. 

30 Thaus Yexu swm mivntswv taag, Yexu has tas, 
tav lawm lauj. Yexu nyo hau ntshws tu sav nrho 
taam swm ntawm. 


-Cov tub rog xuas muv nkaug Yexu saab taav 


3] Tes cov Yutai thov Philaj ca puab moog 
muab peb tug kws teem tsua sau ntoo khaublig 
tsoo kuas luv ceg, hab muab txu sau ntoo khaublig 
moog. Puab ua le ntawm tsua qhov nub hov yog © 
nub tswb, nub tom qaab yog nub su lawm. Puab 
tsw xaav ca tuabneeg nyob sau ntoo khaublig 
tsua nub su, hab nub su kws yuav txug hov yog 
nub kws tseem ceeb dua lwm nub su, tsua qhov 
yog nub kws puab ua kevcai hlaa dhau. 32 Cov tub 
rog txawm moog muab ob tug kws raug teem sau 
ntoo khaublig ib yaam le Yexu tsoo luv ceg. 

Puab xub muab tug saab tom nuav tsoo luv, le 
maav muab tug saab tom tsoo luv. 33 Thaus puab 
yuav tsoo Yexu le kuas luv, mas puab pum tas, 
Yexu tub tuag lawm, puab txawm tsw tsoo. 

34 Kuas muaj ib tug tub rog xuas muv nkaug Yexu 
saab taav to ntshua ntshaav hab dej lug txuas 
quas ntsog. 35 Tug kws pum tej xwm nuav, nwg 
tub qha tsua suavdawg lawm. Peb paub has tas, 
tej kws nwg has yeej muaj tseeb tag. Tug ntawm 

nwg paub has tas, nwg tsw daag le, mej txha tso 
sab tau tsua nwg tej lug. 36 Tej nuav muaj lawv 
le tej lug kws sau ca tsua huv Vaajtswv phoo 
ntawv has tas, luas yuav tsw muab nwg tej pob 
txhaa ib yaag luv le. 37 Hab muaj dua ib lus has 
tas, yuav muaj tuabneeg saib quas ntsoov tug kws 
luas xuas muv nkaug. 


Log Yexu (Mth 27:57-61, MIk 42:47, Lk 23:50-56) 


38 Dhau hov ntawm tug Yauxej kws tuaj peg lub 
moos Alimatha tuaj, nwg moog thov Yexu lub cev 
ntawm Philaj. Thaus nwg thov tau lawm nwg txawm 
moog muab Yexu lub cev txu coj moog log. Yauxej 
yeej yog Yexu ib tug thwjtim kuas nwg tsw qha 
tsua leejtwg le tsua qhov nwg ntshai cov Yutai. 
39 Tug Nikautemau kws yaav tom ntej moog nrug 
Yexu thaam mo ntuj kuj tuaj paab Yauxej hab, nwg 
nqaa ib co roj ntoos tsw-qaab hab ib co tshuaj 
tsw-qaab npe hu ua alau-e sws xyaw kwvlaam muaj 
peb caug tswb kiluv. 40 Ob tug txawm muab tej 
nrhoob ntaub maag hab cov tshuaj tsw-qaab ntawm 
qhwv Yexu lub cev lawv le cov Yutai ib txwm ua. 
41 Muaj ib lub vaaj nyob ze qhov chaw kws puab 
muab Yexu teem tsua sau ntoo khaublig. Huv lub 
vaaj ntawm muaj ib lub qhov ntxaa tshab kws 
tseem tsw tau muaj leejtwg coj tuag moog log 
tsua huv ib zag le. 42 Nub tom qaab yog nub kws 
cov Yutai su, puab txha le muab Yexu lub cev coj 
moog log tsua huv lub qhov ntxaa kws nyob ze 
ntawm. 

Yexu saw huv qhov tuag rov lu 
(Mth 28:1-8, Mik 16:1-8, Lk 24:1-12) 
2 Nub athib thaus tseem tsw tau pum kev, 
Maivlag Matala moog. tom lub ntxaa. Nwg 
pum daim laag zeb kws npug lub rooj ntxaa tub 
dov tsua ib qho lawm. 2 Maivlag txawm dha rov 
lug has tsua Ximoo Pestus hab tug thwjtim kws 
Yexu nyam has tas, muaj tuabneeg tub tuaj muab 
peb tug tswv Yexu lub cev rhu tawm huv lub qhov 
ntxaa lawm, sov luas coj moog tsua twg lawm peb 
tsw paub le. 3 Pestus hab tug thwjtim ntawm txawm 
dha moog tom lub ntxaa. 4 Tug thwjtim kws Yexu 
nyam dha ceev dua Pestus, nwg xub moog txug lub 
ntxaa. 5 Nwg nyo ntshws xauj huv lub qhov ntxaa. 
nwg pum cov ntaub maag nyob ib nyuas pawg ca, 
kuas nwg tsw nkaag tsua huv. 6 Thaus Ximoo Pes- 
tus moog txug, Ximoo Pestus txawm nkaag plawg 
tsua huv lub ntxaa. Nwg pum cov ntaub maag nyob 
ib pawg huv. 7 Hab nwg pum daim ntaub kws qhwv 
Yexu taubhau tais ca tsua ib qho tsw xyaw cov 
ntaub maag. 8 Tug thwjtim kws xub tuaj txug le 
maav nkaag tsua huv hab. Nwg pum tej ntawm, nwg 
ntseeg has tas, muaj le ntawm tag. 9 Ob tug tseem 
tsw tau nkaag sab tej lug kws Vaajtswv phoo 
ntawv gha tseg has tas, nwg yuav sawv huv qhov 
tuag rov lug. 10 Tes ob tug txawm rov moog tsev. 


Yexu lug tsua Maiviag Matala pum 
(Mth 28:9-10, Mik 16:9-11) 


11 Maivlag saw ze ze lub ntxaa. Maiviag 

quaj quaj. Thaus nwg tseem quaj quaj nwg nyo 
ntshws xauj huv qhov ntxaa. 12 Nwg pum ob tug 
- tubkhai sau ntuj naav rwg tsho dawb dawb- nyob 

ntawm lub chaw kws puab tso Yexu lub cev, ib tug 
nyob ntawm taubhau, ib tug nyob ntawm kwtaw. 13 Ob 
tug nug Maivlag has tas, leej muam ua caag koj 
quaj. Maivlag teb has tas, sov leejtwg muab kuv 
tug tswv:coj moog tsua twg lawm kuv tsw paub le. 
14 Thaus Maivlag has le ntawm taag, Maivlag txawm 
tig hlo lug pum Yexu sawv ntawm nwg ib saab, kuas 
nwg tsw paub tas, yog Yexu. 15 Yexu has tsua 
Maivlag has tas, mivntxhais, koj quaj daabtsw, 
koj tuaj nrhav leejtwg. Maivlag xaav has tas, 
ntshai tug hov yog tug kws tu lub vaaj. Maiv- 
lag txha has tsua Yexu has tas, yawm laug, saib 
yog koj tau muab nwg lub cev coj moog tso tsua. 
twg lawm thov koj qha tsua kuv, kuv yuav moog 
nqaa nwg lub cev rov qaab lug. 16 Yexu has. tsua 
Maivlag has tas, Maivlag,tes Maivlag txawm tig 
hlo moog saib hab has tas, lanpauni. Lu lug hov 
yog lug Heplais txhais has tas, xwbfwb. 17 Yexu 
has tsua Maivlag has tas, koj tsw xob rawm tuav 
kuv tsua qhov kuv tseem tsw tau rov moog cuag 

kuv txwv. Koj ca le rov moog has tsua kuv cov 
thwjtim has tas, kuv yuav rov moog cuag tug kws 
yog kuv txwv hab mej txwv. Nwg yog kuv tug 
Vaajtswv hab yog mej tug Vaajtswv. 18 Maivlag 
Matala txawm rov moog has tsua Yexu cov thwjtim 
has tas, kuv tub pum peb tug tswv Yexu lawm. 

Hab Maivlag qha Yexu tej lug tsua puab. 


Yexu tshwm tsua Yexu cov thwjtim pum 


(Mth 28:16-20, Mik 16:14-18, Lk 24:36-49 


19 Nub athib thaus tsaus ntuj cov thwjtim 
tuaj nyob ua ke huv ib lub tsev. Puab ntsug qhov 
rooj zoo zoo huvsw, vem puab ntshai cov Yutai. 
Tes Yexu txawm lug sawv huv plawv puab, Yexu has 

tsua puab has tas, mej ca le tau zoo nyob kaaj. 
sab quas lug. 20 Thaus Yexu has le hov taag, Ye- 
xu txawm cev Yexu ob txhais teg hab thws nwg 
saab taav tsua puab saib. . Puab zoo sab kawg le 
tsua qhov puab pum tug tswv Yexu lawm. 21 Yexu 
txawm rov has tsua puab has tas, mej ca le tau 
zoo nyob kaaj sab quas lug. Kuv yuav khaiv mej 
moog ib yaam nkaus le leej txwv khaiv kuv lug. 
22 Thaus Yexu has le ntawm taag, Yexu txawm - 
tshuab paa tsua puab hab has tas, mej ca le 
txais Vaajtswv tug Ntsuj Plig tsua huv mej lub 
sab. 23 Yog mej zaam txem tsua leejtwg tes leej- 
twg yuav tsw raug txem. Kuas yog mej tsw zaam 
txem tsua leejtwg, tug ntawm yuav raug txem. 


Thauma tsw ntseeg tas yog Yexu 


24 Thaus Yexu lug cuag puab, tug thwjtim 
Thauma kws muaj dua npe hu ua Ntxaib, tsw nrug 
puab nyob ntawm. 25 Puab txha qha tsua nwg has 
tas, peb tub pum tug tswv Yexu lawm.  Thauma 
has tsua puab has tas, yog kuv qhov muag tsw pum 
lub qhov ntsa hlau huv nwg. xwb teg, hab yog kuv 
tsw tau muab kuv tug ntiv teg xuas lub qhov ntsa 
hlau, hab xuas lub qhov kws puab nkaug nwg saab 
tady; tes kuv yeej tsw nises le. | 


26 Tau yim nub tom qaab COV TT rov qaab 
tuaj nyob ua ke huv tsev. Zag nuav Thauma nrug 
puab nyob. . Puab tub ntsug qhov rooj zoo zoo 
lawn, kuas Yexu lug sawv huv plawv puab. Yexu 
has tsua puab has tas, mej ca le tau zoo nyob 
- kaaj sab quas lug. 27 Yexu txawm has tsua Thauma 
has tas, koj ca le cev koj tug ntiv teg lug xuas 


+: kuv lub xwb teg, hab cev koj txhais teg xuas lub 

qhov ntawm kuv saab taav. Koj tsw xob ua cis 
faav cis fwm, koj ca le ntseeg. 28 Thauma teb 
Yexu has tas, koj yog kuv tug tswv hab yog kuv 
tug Vaajtswv. 29 Yexu has tsua Thauma has tas, 
koj pum kuv koj txha ntseeg los. Tug kws yeej 
tsw tau pum kuv kuas nwg ntseeg, tug ntawm yuav 
zoo sab kawg le. 


Phoo ntawv nuav lub ntsab 


30 Yexu cov thwjtim pum Yexu ua ntau yaam 
txujci tseem ceeb, kuas kuv tsw tau muab sau 
huvsw tsua huv phoo ntawv nuav. 31 Tej kws kuv 
Sau ca tsua huv phoo ntawv nuav, tub yog sau gha 
kuas Suavdawg paub tseeb has tas, Yexu yog Vaaj- 
tswv tug tub kws Vaajtswv khaiv lug ua Cawmseej, 
mas txhua tug kws ntseeg Yexu yuav tau txujsa 
ntev moog ib txhws tsw kawg kws Vaajtswv pub. 


Yexu tshwm tsua xyaa tug thwjtim pum 


2 1 Dhau hov ntawm Yexu lug tshwm tsua Yexu 
cov thwjtim pum nraag ntug hav txwv Ti- 
npela lawv le kws kuv has nuav. 2 Cov thwjtim 
nrug Ximoo Pestus nyob ua ke, ib tug yog Thauma 
kws muaj dua npe hu ua Ntxaib, ib tug yog Nathane 
kws nyob peg lub zog Khana huv Kalilai tebchaws, 
hab Xepetai ob tug tub, hab muaj dua ob tug 
thwjtim nrug puab nyob ua ke ntawm hab. 3 Ximoo 
Pestus txawm has tsua cov thwjtim has tas, kuv 
yuav moog ntaus ntseg. Puab teb tas, peb yuav 
nrug koj moog hab. Tes puab suavdawg txawm nce 
moog tsua huv nkoj, moog ntaus ib mos ntseg kuas 
tsw tau ib tug le. 4 Thaus kaaj ntug quas txoog 
Yexu lug sawv ntawm ntug hav txwv, kuas cov thwj- 

tim tsw paub has tas, yog.Yexu. 5 Yexu has tsua 
puab has tas, cov mivnyuas mej ntaus tsw tau 
ntseg le los. Puab teb has tas, ntaus tsw tau 
ib tug le. 6 Yexu qha puab has tas, mej ntaus 

ib vaag ntawm lub nkoj saab xws tsua huv txha 
tau ntseg. Puab txawm ntaus ib vaag tsua huv 
mas maag tau ntseg ntau kawg le, puab nqug tsw 
taug lub vaag lug tsua huv nkoj le. 7 Tug thwjtim 
kws Yexu nyam txawm has tsua Pestus has tas, 

tug kws sawv tim yog peb tug tswv Yexu los sas. 
Thaus Ximoo Pestus nov dheev has tas, yog tug 
tswv Yexu, tes Ximoo txawm muab Ximoo lub tsho 
lug naav, hab tuabplhaw tsua huv hav txwv. Yog 
Ximoo tub muab tsho hle lawm, nwg txha muab lug 
naav. 8 Cov thwjtim kws nyob huv lub nkoj puab 
nkuam lub nkoj hai lub vaag kws maag tau ntseg 
puv nkaus lug, tsua qhov puab nyob deb tim ntug 
nqhuab kwvlaam tswb caug daaj xwb. 9 Thaus puab 
ngeg sau nkoj lug puab pum ib cub thee cig quas 
plawg, muaj ntseg hab ncuav ci sau cub thee hov. 
10 Yexu has tsua puab has tas, mej ca le nqaa 
cov ntseg kws mej nyav ntaus tau ob peb tug lug 
hab. 11 Ximoo Pestus nce moog sau lub nkoj, moog 
nqug lub vaag kws maag tau ntseg ntau ntau lug 
tsua tim ntug. Cov ntseg luj luj kws puab ntaus 
tau hov muaj ib puas tswb caug peb tug.  Txawm 
yog maag tau ntseg ntau npaum le ntawm los lub 
vaag kuj tsw nduag. 12 Yexu hu puab has tas, mej 
ca le lug noj mov. Cov thwjtim tsw muaj ib tug 
muaj cuab kaav nug Yexu has tas, koj yog. lee j- 
twg, tsua qhov puab paub has tas,-nwg.yog puab 
tug tswv. 13 Yexu muab ncuav hab ntseg faib 

tsua puab noj. | 


14 Txwj nub kws Yexu sawy huv qhov tuag rov 

qaab lug, nwg lug tshwm. tsua cov thwjtim pum peb 
Zag tsua Zag nuav. ' 


Pa Pestus 


15 Thaus puab noj tshais taag, Yexu has tsua 
Ximoo Pestus has tas, Ximoo Yauhaa tug tub, koj 
nyam kuv heev dua tej los. Ximoo teb has tas, 
tug tswv, koj yeej paub has tas, kuv nyam koj. 
Yexu has tsua Ximoo has tas, koj ca le saib kuv 
cov mivnyuas yaaj tuab zoo. 16 Yexu rov nug Ximoo 
zag ob has tas, Ximoo Yauhaa tug tub, koj nyam 
kuv los tsw nyam. Ximoo teb has tas, tug tswv, 
koj yeej paub has tas, kuv nyam koj. Yexu has 
tsua Ximoo has tas, koj ca le saib kuv paab yaaj 
tuab zoo. 17 Yexu rov nug Ximoo zag peb has tas, 
Ximoo Yauhaa tug tub, koj nyam kuv los tsw nyam. 
Pestus ntxhuv sab tsua qhov Yexu has peb zag 
tsua Pestus has tas, koj nyam kuv los tsw nyam. 
Pestus txawm has tsua Yexu has tas, tug tswv koj 
paub ib puas tsaav yaam huvsw, koj yeej paub has 
tas, kuv nyam koj. Yexu has tsua Pestus has 
tas, koj ca le saib kuv paab yaaj tuab zoo. 

18 Kuv qha tseeb tsua koj has tas, thaus koj 
tseem hluas, koj xaav moog hov twg, tes koj ca 

le tu cev moog lawm. Kuas thaus koj laug lawm, 
koj yuav xyaab teg tsua luas khi, hab luas yuav 
coj koj moog qhov chaw kws koj tsw xaav moog. 

19 Yexu has le ntawm yog Yexu qha has tas, Pestus 
yuav tuag le caag txha ua tsua Vaajtswv tau 

koob meej. Yexu has tsua Pestus has tas, koj- 

ca le nrug kuv moog. | 

Tug thwjtim kws Yexu nyam . .. 


20 Pestus tig moog pum tug thwjtim kws Yexu 
nyam sawv tom qaab. Tug thwjtim hov yog tug kws 
ua ntej hov ncaav moog pheeb Yexu xub ndag es 
nug Yexu sau rooj mov has tas, tug tswv, leej- 
twg yuav faav xeeb tsu koj. 21 Thaus Pestus pum 
dheev tug thwjtim ntawm Pestus has tsua Yexu has 
tas, tug tswv ua le es tug hov nev nwg yuav zoo 
le caag. 22 Yexu teb Pestus has tas, yog kuv ca 
nwg nyob moog txug nub kws kuv rov qaab lug, 
los yuav txug koj quas nkig daabtsw. Koj ca le 
nrug kuv moog. 23 Tes cov ntseeg xyaav zum quas 
zawg has tas, tug thwjtim hov yuav tsw tuag le. 
Kuas Yexu yeej tsw tau has tas, tug thwjtim hov 
yuav tsw tuag. Yexu has tas, yog kuv ca nwg 
nyob txug nub kws kuv rov qaab mie bak yee] tsw 
txug koj quas nkig. | 


24 Tug thwjtim ntawm yog tug kws has txug : 
tej nuav hab muab sau ca tsua huv ntawv. Peb 
paub has tas, tej lug kws nwg has muaj tseeb tag. 


25 Tseem tshuav ntau yaam kws Yexu ua. Kuv 
xaav tas yog muab tej hov huv tuab sw sau ca 
tsua huv ntawv, ntshai nplajteb yuav tsw "mun 
chaw. txaus rau tej ntawv ntawm. oe eee 


